കലയും ഞാനും നിങ്ങളും: 2011\nഇതൊന്നു അഴിച്ചു മാറ്റി\nപുതിയതൊരെണ്ണം അണിയണം എന്ന്\nഎത്ര നാളായി വിചാരിക്കുന്നുവെന്നോ.\nനടക്കാനിറങ്ങുമ്പോള് കൌതുകം കൊണ്ട്\nതെരുവില് നിന്ന് വാങ്ങിയ\nചിരിക്കാത്ത അധ്യാപകമുഖം വേറൊന്ന്.\nകരയുന്നതും ചിരിക്കുന്നതും ഓരോന്ന്.\nതമാശ പറയാന് മറ്റൊന്ന്.\nനര്‍ത്തകനും സിനിമാ നടനും\nസീരിയല് നടനും ഓരോന്ന്.\nവിവാഹത്തിനു വെളിയിലെ കാമുകനാകാന്,\nഇടയ്ക്കിടെ മതില് ചാടുന്ന ജാരനാകാന്\nഎല്ലാത്തിനും വേണം ഓരോന്ന്.\nഗുരുവിന്റെ കൈ വെട്ടുമ്പോള് ഇടാന്\nവേണം വെവ്വേറെ ആയത്.\nപൊതുഇടം, സ്വകാര്യ ഇടം\nകട്ടിയുള്ളതൊന്നു വേറെ കരുതണം.\nസ്വപ്നം കാണാന് പക്ഷെ ഇതൊന്നും\nഎടുത്തു അണിയാനും അണിയിക്കാനും\nPosted by JohnyML at 7:47 AM2comments:\nപുതു കവിത- മണിപ്രവാളം ഭാഷ\nപ്രഹേളികയായി ഇന്നും തുടരുന്ന\nപ്രണയവും ഒന്നും ഇല്ലാതെ\nകവിത ഇപ്പോള് സാധ്യമാണെന്ന്.\nപുതിയ ജാര്‍ഗണില് കവിത\nഅസ്തിത്വ ദുഖത്തിന് പകരം\nഡൌണ് ലോഡ് സ്പീടില്ലായ്മയെ\nയുവ കവി പറഞ്ഞു.\nഅരാജക വാദി ആയി അഭിനയിക്കേണ്ട\nകണ്ടാല് ആരും കവിയെന്നു വിളിച്ചു\nഫേസ് ബുക്കില് ചുള്ളന് പടമിട്ടു\nമധ്യവയസ്സ് കഴിഞ്ഞ കുമാരിമാര്‍ക്കും\nഒമ്പത് മണിക്ക് ശേഷം\nഅരക്ക് താഴെ മണി കിലുങ്ങുന്ന\nഎല്ലാവര്ക്കും സന്തോഷം കൊടുക്കാം,\nഅതെ കവിതയിലൂടെ തന്നെ.\nഎങ്ങിനെ? കവിയല്ലാത്ത എനിക്ക്\nഅത് പിന്നെ ഇങ്ങനെ തുടങ്ങാം അല്ലെ\nഡസ്ക് ടോപ്പിന്റെ തിരുനടയില്\nഒരു സിമുലെട്ടട് പ്രഭാതത്തിന്റെ\nസ്ക്രീന് സേവര് പ്രഭയില്\nനീ ഫോട്ടോഷോപ്പ് ചെയ്തു\nവരുമ്പോള്, ഏതു പ്രോഗ്രാമിലാണ്\nഎന്നോട് എഴുത്ത് നിറുത്താന്\nPosted by JohnyML at 5:51 AM2comments:\nപരാവര്‍ത്തനം, അതിന്റെ ലഹരി.\nവാക്കുകള്, പഴയ പുസ്തകങ്ങളുടെ\nസ്മൃതികളായി ഇറങ്ങി വരുന്നു.\nഞാന് മഷിത്തന്ടെന്നും മയില്‍പ്പീലിയെന്നും\nപറയണമെന്ന് നിങ്ങള് ആഗ്രഹിക്കുന്നുണ്ടാവും.\nമറ്റൊരു നാവിലൂടെ സംസാരിക്കുമ്പോള്\nഎനിക്ക് എത്ര സുഖം!\nഒന്നിലും പെടാതെ, ഒരു കവിതാശകലം\nഒരു കറുപ്പും വെളുപ്പും ഫോട്ടോയിലെ\nഇപ്പോള് എല്ലാവരും ഒന്ന് തിരിച്ചറിയുന്നുണ്ട്:\nസമകാലത്തില് എല്ലാവര്ക്കും വേണ്ടി\nഒരു ഒളിയിടം സജ്ജമാകുന്നുണ്ട്.\nഇതുപോലൊരു തണുത്ത രാത്രിയില്\nഏതോ ഒരുവന്, എങ്ങോ ഒരിടത്ത്\nഒറ്റക്കിരുന്നു, രാത്രിയില് വിരല് മുക്കി\nപരാവര്‍ത്തനം ഒരു ലഹരിയാണ്.\nPosted by JohnyML at 7:27 AM 1 comment:\nഎന്റെ ജീവിതകഥ പറയാന്\nഎന്നാല് കണ്ണുനീരിന് ഓളങ്ങളും\nഉയരും ഹൃദയത്തിന് വ്യഥയും\nഒരു വാക്ക് ഇവിടെ ഒരു വാക്ക് അവിടെ\nപറഞ്ഞു ഞാന് വിക്കി\nഉടനീളം പൊടിയാന് തയാറായ\nഒരു പരല് മാത്രമായിരുന്നു ഞാന്.\nജീവിതം എന്ന് നാം വിളിച്ചിടും\nഈ ക്ഷുഭിത സമുദ്രത്തില്\nഎല്ലാ വലിയ കപ്പലുകളും\nപടി പടിയായി പൊളിയുന്നു.\nകൈകളും തുഴയും ഇല്ലാതെ\nഒരു ചെറു തോണിയില്\nഎങ്ങിനെ ഞാന് ഒറ്റയ്ക്ക്\nഒടുവില് എന്റെ തോണിയും പൊളിഞ്ഞു\nഅലകളാല് ഞാന് സ്വതന്ത്രനാക്കപ്പെട്ടു\nഎന്നെ ഞാന് കെട്ടിയിട്ടു.\nഞാനെന്തിനു നിസ്സഹായനായി കിടക്കണം?\nഞാന് ഉണ്ടോ എന്നെനിക്കറിയില്ല\nഇപ്പോള് എനിക്ക് എങ്ങിനെ\nഈ ലോകത്ത് എന്റെ ഭാവനകള്\nമരിക്കുകയും വീണ്ടും ഉയിരിടുകയും\nചെയ്യുന്ന അനേകം നിമിഷങ്ങള് ഉള്ളപ്പോള്\nഒട്ടുനാള് ജീവിച്ച ശേഷം\nഞാന് എന്നെ വേട്ടയാടപ്പെടാന്\nസ്വാതന്ത്ര്യത്തിലേക്ക് ഉണരുകയും ചെയ്തത്.\nPosted by JohnyML at 7:26 AM No comments:\nമനസ്സേ, നീ വൃഥാ വ്യഥ പൂളുന്നു.\nനിന്നെ ഞാന് മതി ഭ്രമിപ്പിക്കുന്നു,\nപറയുന്നു നീ തന്നെ.\nഎന്തിനു വിഷമിക്കണം നീയപ്പോള്\nവെറുമൊരു ശിരോ വേദനയാല്.\nഎന്തിനു ഭയക്കണം നീയപ്പോള്\nഒരു സിംഹ ദര്‍ശനത്താല്.\nആത്മാവേ നീ വൃഥാ വ്യഥ പൂളുന്നു.\nചന്ദ്രികാ ക്ഷയ കാഴച്ചയാല്\nകാല പ്രവാഹ പ്രവേഗത്താല്.\nനിന്നാസക്തികള് എന്നില് നിന്നെന്നു\nചൊല്ലുന്നു നീ, പ്രകംബിതമാകുന്നു\nനിന്നുടല് മമ സ്പര്‍ശനത്താല്.\nഭയപ്പെടുവതെന്തിനു പിന്നെ നീ\nപിശാചിന് പ്രഹസന ദര്‍ശനത്തില്.\nസ്വയമൊന്നു നോക്കുക നിന്നെ നീ\nകരിമ്പിന് മധുരമായ് മാറി നീയെന്നേ.\nകാട്ടുവതെന്തിനു കന്മഷം, കയ്പു\nനിന് മുഖ പങ്കജത്തില്?\nപറക്കും പ്രണയത്തിന് ഹയത്തെ\nമെരുക്കി നീ, ഇന്ന് നീ\nഗര്‍ദ്ദഭം അതിന് മൃതി വരിക്കുമ്പോള്.\nപറയുന്നു നീ, നിന്നുള്ളം\nഊഷ്മളമായിടും എന് കനിവിനാല്.\nഎന്തിനീ ഹിമ സമ നിശ്വാസങ്ങള് സഖീ.\nനാകത്തിന് മച്ചില് ഇടം കണ്ടു നീ\nപിന്നെയീ ഭൂമി തന് പൊടി കണ്ടു\nഎന്നെ നീ കണ്ട നാള് മുതല്\nമാറി നീ ഗായികയായ്, കെട്ടുകള്\nപിന്നെതിനീ ഭയം ജീവിതത്തിന്\nനിന്റെ കരങ്ങളില് നിറയുന്നു\nഹിരണ്യം മുത്തും പവിഴവും\nഎന്തെ ഭയം, ദരിദ്രമാം\nസുരാപാന തുന്തിലര് മിസ്ത്രാര്\nനീയോ സുന്ദരന്, ശക്തന്\nബധിരര് കേള്‍ക്കില്ല നിന് ഗാനം\nകാണില്ല അന്ധര് നിന് രൂപം\nപറയുന്നു നീ പ്രണയഭരിതമാം\nഹൃദയം നിന് ഗൃഹ സഖി\nഅവള് നിന് പ്രിയ സഖി\nഎങ്ങു പ്രണയികള് ചൂട് തേടുന്നു\nഅങ്ങു നീ തീയാകുന്നു\nനീ തന്നെ പറയുന്നു നീ താന്\nഅലിയുടെ മാന്തിക ഖഡ്ഗം.\nഒരു ചെറു കത്തിയാല്\nഎന്തിനു മുറിപ്പെടനം നീ.\nകണ്ടു നീ നിന്റെ ശക്തി\nകണ്ടു നീ നിന്റെ രൂപം\nകണ്ടു നീ നിന്റെ സുവര്‍ണ പക്ഷങ്ങള്\nചെറുതായത് എന്തോര്‍ത്തു നീ കരയുന്നു.\nനീ ആത്മാവ്, അതിന് സത്യം\nപ്രണയികള് തന് താവളം\nസുല്‍ത്താനും സുല്‍ത്താന് ആയവന് നീ\nചെറു രാജ സന്നിധിയില്?\nമത്സ്യം പോല് നിശബ്ദനാകൂ\nസ്വച്ചമാം സമുദ്രത്തില് നീന്തൂ\nആഴങ്ങള് നിന്നെ ചൂഴുമ്പോള്\nജനി മൃതി തന് വഹ്നിയാല്\nഎന്തിനു നീ ദഹിക്കണം>\nPosted by JohnyML at 8:00 AM No comments:\nസ്വര്‍ഗത്തെ അഴിച്ചു വയ്ക്കുക\nകെട്ടുകളെയും അറുത്തു കളയുക.\nഒളിച്ചിരിക്കുന്ന ആ മുറിയില്\nഎത്ര നാള് എത്രനാള്\nഇരക്കും, വില പേശും?\nഎത്ര നാള് ഞാന് കാത്തിരിക്കും\nആരാണ് ഞാന്, എന്താണ് ഞാന്\nതിരികെ വിളിച്ചിടും നിന്നെ.\nവിടല്ലേ ഇടം ത്സടുതിയില്.\nക്ഷമ കാണ്‍കെ നിന്\nപ്രണയി, വിളിച്ചിടും നിന്നെ\nമൃതാഗ്രങ്ങളില് ചെന്ന് തട്ടിടും പോല്\nഎങ്കിലും അന്യര്‍ക്ക് തിരിയാത്ത\nരഹസ്യ പാതകള് തുറക്കും നിനക്കായി.\nഞാനറിയും എന് പ്രണയി\nവിഗണിതം ആകും ഉറുമ്പിനും.\nകണ്ടില്ല, ഇനി കാണില്ല\nസമമാം പ്രണയിയെ എങ്ങും.\nഓ.. നിശബ്ദമാകുക മനമേ\nഞാനറിയുന്നു ഈയനന്തമാം പ്രണയം\nനിനക്കായി നിനക്കായി നിനക്കായി\nPosted by JohnyML at 7:24 AM No comments:\nPosted by JohnyML at 6:49 AM 1 comment:\nടിപ്പു സുല്‍ത്താനും സുബൊധ് ഗുപ്തയും\nഅടുത്തിടെ നമ്മുടെ കലാകാരനായ നായകന് ചിത്രങ്ങള്‍ക്ക് ഫ്രെയിം ഇടുന്ന ഒരു ഒരാളുടെ അടുക്കല് പോയി. അപ്പോള് അതാ അവിടെ പ്രമുഖനായ ഒരു ഫാഷന് ഡിസൈനറുടെ ഫോടോഗ്രഫുകള്. അയാള് ഇപ്പോള് വസ്ത്രങ്ങള് ഡിസൈന് ചെയ്യുന്നത് നിറുത്തി ഫോട്ടോ എടുക്കല് തുടങ്ങിയോ എന്ന് നമ്മുടെ നായകന് അതിശയം പ്രകടിപ്പിച്ചപ്പോള്, കടയുടമസ്ഥന് പറഞ്ഞു, " ഇല്ല. ഇത് ഒരു പ്രൊജക്റ്റ് ആണ്. അയാള് പ്രമുഖരുടെ ഫോട്ടോ എടുക്കും എന്നിട്ട് അതൊരു ഷോ ആയി കാണിക്കും."\nഇത് കേട്ട് ഉള്ളില് ഉയര്‍ന്ന വിഭ്രാന്തിയെ അടിച്ചൊതുക്കി കലാകാരന് ആ ചിത്രങ്ങളെ നോക്കി. അപ്പോള് അതാ, പരിചിതമായ ഒരു മുഖം. അതെ ടിപ്പു സുല്‍ത്താന്റെ മുഖം. ഒന്ന് കൂടി സൂക്ഷിച്ചു നോക്കിയപ്പോള് അതിപരിചയം കൊണ്ട് താന് നിലത്തു വീണു പോകുമോ എന്ന് വരെ അയാള്‍ക്ക് തോന്നിപ്പോയി. അത് സുബൊധ് ഗുപ്ത ടിപ്പു സുല്‍ത്താന്റെ വേഷത്തില് നില്‍ക്കുന്ന ചിത്രമായിരുന്നു.\nസഹിക്കാന് വയ്യാതെ ( ചിരിയാണോ കരച്ചിലാണോ എന്ന് പറഞ്ഞിട്ടില്ല) നമ്മുടെ നായകന് ഇങ്ങനെ പറഞ്ഞുവത്രേ: " ഇതാ ടിപ്പു സുല്‍ത്താന് സുബൊധ് ഗുപ്തയുടെ വേഷത്തില് നില്‍ക്കുന്നു."\nനമ്മുടെ നായകന് സ്റ്റുഡിയോ മാറ്റണം. കാരണം ഇപ്പോള് ഉള്ളത് ചോരുന്നു എന്നത് തന്നെ. തൊട്ടടുത്ത് ഒരു രണ്ടു മുറി സൗകര്യം അയാള് കണ്ടു പിടിച്ചു. പക്ഷെ, അത് കിട്ടണം എങ്കില് ദല്ലാള് വേണം. ഫോണ് ചെയ്തപ്പോള് നമ്മുടെ നായകന് സമയമില്ല സംസാരിക്കാന്. കാരണം ചോദിച്ചപ്പോള് അദ്ദേഹം പറയുകയാണ്, ഇതാ മറ്റൊരു ഗുപ്താ ജി വന്നിരിക്കുന്നു. ഇനി അയാള് വേണം എനിക്കൊരു സ്റ്റുഡിയോ സംഘടിപ്പിക്കാന്.\nമറ്റൊരു ഗുപ്താജി എന്നത് തികച്ചും നല്ലൊരു പ്രയോഗമാണ്. കാരണം ഡല്‍ഹിയിലെ എല്ലാ വസ്തു തരകന്മാരും അറിയപ്പെടുന്നത് ഗുപ്തകള് എന്നോ ശര്മ്മകള് എന്നോ ആണ്. നമ്മുടെ നാട്ടില് തെങ്ങില് ഇരിക്കുന്നത് ഇപ്പോഴും ശങ്കരന് ആണെന്ന് പറയുന്നത് പോലെ.\nപുതിയ സ്റ്റുഡിയോ കിട്ടിയപ്പോള്\nപണ്ടത്തെ സ്റ്റുഡിയോയില് ഒരിക്കല് നമ്മുടെ നായകന് ഇരിക്കുമ്പോള് അതാ രണ്ടു പയ്യന്മാര് കടന്നു വരുന്നു. നായകന് മനസ്സില് പരതി: ഇവരെ ഞാന് നേരത്തെ കണ്ടിട്ടുണ്ടോ? എന്തിനാണ് ഇവര് എന്റെ സ്റ്റുഡിയോയില് വന്നത്? ഇവര് ചിത്രം വാങ്ങാന് വന്നവരാണെന്ന് തോന്നുന്നില്ല. കാരണം വന്നത് കാറില് അല്ല. കൈയില് ബ്ലാക്ക്ബെറി ഇല്ല. പട്ടു കോണകം പുറത്തു കാണുന്നില്ല. മുതലയുടെ തൊലി കൊണ്ടുള്ള ഷൂസ് കാലില് ഇല്ല. പിന്നെ ആരാണിവര്? എന്നെ തട്ടിക്കൊണ്ടു പോകാന് വന്നവരാണോ? വീട്ടില് കട്ടിലിനടിയില് നോട്ടു വച്ചിട്ടുള്ള കാര്യം ഇവര് അറിഞ്ഞോ? ഭാര്യയെ വിളിച്ചു പറയണോ ഞാന് തട്ടിക്കൊണ്ടു പോകപ്പെടാന് പോവുകയാണെന്ന്?\nഅങ്ങിനെ പല വിധ ദുശ്ചിന്തകള് നായകനെ അലട്ടിക്കൊണ്ടിരിക്കുമ്പോള് അതാ അവര് ഒരു ചോദ്യം ചോദിക്കുന്നു: അതേയ്, ഭയ്യാ, ഈ മൂത്രപ്പുര എവിടെയാണ്?\nതന്റെ സ്റ്റുഡിയോ എങ്ങിനെ ഒരു പൊതു ശൌചാലയം ആയി എന്ന് ചിന്തിച്ചു വിഷണ്ണനായി ഇരിക്കുമ്പോള് അവര് വീണ്ടും പറയുന്നു: ഞങ്ങള് താഴത്തെ പൂള് പാര്‍ലറില് കളിക്കാന് വന്നവരാണ്. ഉടമസ്ഥന് പറഞ്ഞു അവിടത്തെ മൂത്രപ്പുര ഇവിടെയാണെന്ന്.\nഅപ്പോഴാണ് നമ്മുടെ നായകന്, കെട്ടിടത്തിന്റെ ഉടമസ്ഥന് പറഞ്ഞത് ഓര്‍ത്തത്: സര്, ആകെ രണ്ടു കക്കൂസേ ഉള്ളൂ. ഒന്നിവിടെയാണ്. ഒന്ന് അഡ്ജസ്റ്റ് ചെയ്യണം.\nപുതിയ സ്റ്റുഡിയോ കിട്ടിയപ്പോള് നായകന് അമിതാഹ്ലാദം. കാരണം അവിടെ സ്വന്തമായി രണ്ടു വലിയ ബാത്ത് റൂമുകള് ഉണ്ട്. ആരുമായും പങ്കു വയ്ക്കേണ്ട കാര്യമില്ല.\nപെട്ടന്ന് രണ്ടാമതൊരു ചിന്ത ഉദിച്ചത് പോലെ ദൈവത്തിന്റെ ചിത്രത്തിന് മുന്നില് നിന്ന് നായകന് ഇങ്ങനെ പ്രാര്‍ഥിച്ചു: ദൈവമേ ഓടി നടന്നു പെടുക്കാന് നീ എനിക്ക് സൗകര്യം ചെയ്തു തന്നിരിക്കുന്നു. പക്ഷെ അത് മാത്രമായി ജീവതം ചുരുക്കാതിരിക്കാന് നീ തുണയായി ഇരിക്കണേ.\nPosted by JohnyML at 10:47 PM No comments:\nവിരുന്നിനു വരാന് മറക്കരുത്\nഏഴു മണി വരെ എന്തും ചെയ്യാന് മടിക്കരുത്\nഅത് വരെ ദൈവം നിങ്ങളുടെയും\nഎന്റെയും കൂടെ ഉണ്ടായിരിക്കട്ടെ.\nനമ്മുടെ സഹോദരങ്ങളെ അവര്\nഎല്ലായിടത്തും വെട്ടി നുറുക്കുകയാണ്\nഒളിച്ചിരിക്കാന് അവര്‍ക്ക് കൊട്ടരങ്ങളുണ്ട്\nകാരണം ഇന്ന് രാത്രിയില്\nകാടും കവിതയും കിനാവും\nഉണരും മുന്‍പ് നമുക്ക്\nപക്ഷെ ഉറപ്പു തരൂ\nPosted by JohnyML at 10:48 PM No comments:\nപ്രവാചകന്മാരെല്ലാം എവിടെ പോയി എന്ന് എന്നോട് ചോദിക്കരുത്\nഗദ്യ കവിതയില് അതൊക്കെ പറയാന് പ്രയാസമാണ്.\nഅവരെല്ലാം ഇവിടെത്തന്നെ ഉണ്ടായിരുന്നു.\nമുറിവേറ്റവര്, പതിതര്, ശരണം ഇല്ലാത്തവര്\nവീട് നഷ്ടപ്പെട്ടവര്, പിതാവിനോട് വഴക്കിട്ടവര്\nലഹരിയില് സ്വപ്നം പുകച്ചവര്\nവഴിയില്, പുഴയില്, മഴയില് അലിഞ്ഞവര്\nമണലില്, വെയിലില് അലഞ്ഞവര്.\nഒരേ മുഖമായിരുന്നു, ഒരേ മണമായിരുന്നു\nഅവരുടെ രക്തത്തിന് ഒരേ നിറമായിരുന്നു.\nപിന്നെ ഒരുറക്കം കഴിഞ്ഞു ഞാന് ഉണര്‍ന്നപ്പോള്\nആത്മനിന്ദയില് പുരണ്ടു കിടക്കുമ്പോള്\nപരിചയമുള്ള ചിലര് തിരികെ വന്നു-\nചിലര് എന്റെ കറുത്ത തൊലിയെ നോക്കി\nചിലര് എന്റെ മുഖത്ത് തുപ്പി,\nഎച്ചില് തിന്നു കുറയ്ക്കുന്ന പട്ടി എന്ന് ആരോ\nഎന്റെ കയ്യില് പച്ച കുത്തി.\nമറ്റൊരുവന് പോക്കറ്റില് കയ്യിട്ടു\nഒരു പിടി നോട്ടുകള് വാരി\nഎണ്ണി നോക്കാന് പോലും മിനക്കെടാതെ\nഎന്റെ മുറുക്കിപ്പിടിച്ച മുഷ്ടികള്\nവലിച്ചു തുറന്നു വച്ചു തന്നു.\nഅവരെല്ലാം ഇപ്പോള് എവിടെപ്പോയി\nഎന്ന് ഞാന് അത്ഭുതപ്പെടുകയാണ്.\nനിങ്ങള്‍ക്കൊപ്പം ഞാനും ചോദിക്കുന്നു\nപ്രവാചകന്മാര് എവിടെ പോയി?\nനാമൊന്നും എങ്ങും പോയിട്ടില്ല\nവേഷം ഒന്ന് മാറിയാല്\nഇവരെ ഇപ്പോള് ഞാന് തിരിച്ചറിയുന്നു.\nതിരിച്ചറിയാതെ എന്തൊക്കയോ ജല്പ്പിച്ചതിനു\nപിഴ, എന്റെ പിഴ, എന്റെ ഏറ്റവും വലിയ പിഴ.\nPosted by JohnyML at 6:55 AM 1 comment:\nആ വാര്‍ത്ത ഞാന് വായിച്ചിട്ടില്ല. രക്തമിറ്റുന്ന ദിനപ്പത്രങ്ങളെ വായിക്കുവാന് ഭയമായത് കൊണ്ടായിരിക്കാം. ടെലിവിഷനില് കാട്ടിയതും കണ്ടില്ല. കണ്ടാല് കരയും എന്ന തന്നറിവ് കാരണവുമാകാം. എങ്കിലും ബോധത്തിന്റെ എല്ലാ തുറപ്പുകളിലൂടെയും ആ വാര്‍ത്ത എന്നിലെത്തി.\nരാത്രിയുടെ തുരങ്കത്തിലൂടെ പാഞ്ഞു പോകുന്ന ഒരു തീവണ്ടിയില് ഒറ്റക്കൊരു പെണ്കുട്ടിയിരിക്കുന്നു. വെളുത്ത വെളിച്ചമുള്ള തീവണ്ടി മുറിയിലേക്ക് കറുത്ത കാറ്റിനൊപ്പം ഒരു മനുഷ്യന് കടന്നു വരുന്നു. അയാള് അവളെ മാനഭംഗം ചെയ്യുവാന് ശ്രമിക്കുന്നു. അവള് കുതറിയോടി വാതില്‍ക്കലെത്തുന്നു. രത്യാസക്തിയാല് മൂര്‍ച്ച കൂടിയ ഒരമ്പു പോലെ അയാള് അവളെ മുറിപ്പെടുത്തുന്നു.\nഅവള് വീണു പോകുന്നു. ശിലയുടെ ഘനിമയിലേക്ക്. പിന്നാലെ അവനും. ഇരുട്ടിന്റെ മറവില്, നിലവിളികള് അമര്‍ന്നു പോകുന്നു.\nപിന്നെ അവള് മരിച്ചുവെന്നും അയാള് പിടിയിലായെന്നും ഞാന് കേട്ടു.\nഎത്രയോ കാമിനികളെ കിടക്കയിലെക്കാനയിച്ച എന്റെ ദേഹം ഒരു പിടച്ചിലോടെ അവരില് നിന്ന് പറന്നു മാറുന്നു.\nവിധി കല്‍പ്പിക്കാന് ഞാനാര്?\nഒരു കാമഭ്രാന്തനു ഒരു പോലീസെന്ന കണക്കു വച്ചാല് ആര്‍ക്കു നമ്മള് യൂണിഫോം കൊടുക്കും.\nഎന്റെ ഉള്ളിലെ പോലീസും കള്ളനും കാമാഭ്രാന്തനും ഒരേ യൂനിഫോമാണ്. വെളുത്തത്. ആശുപത്രിയുടെ യൂണിഫോം. മരിച്ച്ചവരുടെതും.\nനമുക്ക് ചികിത്സ വേണം. അല്ലെങ്കില് മരിച്ചവരെ ആര്‍ക്കെങ്കിലും ചികിത്സിക്കാന് കഴിയുമോ.\nന്യായത്തിനാണ് കണ്ണില്ലെന്ന് പറയുന്നത്. ക്രൂരതയ്ക്ക് കയ്യും വേണമെന്നില്ല.\nഞാനിപ്പോള്, എല്ലാവരില് നിന്നും ഒറ്റപ്പെട്ടു, സ്വയം ബഹിഷ്കൃതനായി അലയുകയാണ്.\nഇപ്പോള് എന്റെ തുണി, സുഹൃത്തുക്കളെല്ലാം അഴിച്ചെറിഞ്ഞ ആണ് തൊലികള്.\nPosted by JohnyML at 2:27 AM2comments:\nPosted by JohnyML at 5:57 PM No comments:\nഇപ്പോള് ഡല്‍ഹിയില് തണുപ്പുണ്ട്. നിറയെ കലാകാരന്മാരും. ഇവിടെ കലയുടെ ഉച്ചകോടി നടക്കുകയാണ്. പ്രഗതി മൈതാനത്തിലാണ് മാമാങ്കം. കണക്കു പ്രകാരം മൂന്നു ദിവസമാണ് അങ്കം. രാജ്യത്തിന്റെ പല ഭാഗങ്ങളില് നിന്ന് മാത്രമല്ല അന്യ രാജ്യങ്ങളില് നിന്നും ധാരാളം കല പ്രേമികള് എത്തിയിട്ടുണ്ട്. പകല് മുഴുവന് കല കാണലും രാത്രി മുഴുവന് കുടിയും പാട്ടും ഉണ്ടാകും എന്ന് അച്ചടിച്ച രേഖകള് പറയുന്നുണ്ട്.\nഗ്യാലറികള് അവരവരുടെ കലാകാരന്മാരുടെ കലാ വസ്തുക്കള് പ്രദര്‍ശിപ്പിക്കും. കലാ രംഗത്തെ സംസ്കൃത പണ്ഡിതന്മാര് സെമിനാറുകളില് അന്യോന്യം നടത്തും. ഇതില് വിജയിക്കുന്നവര്‍ക്ക് പട്ടും വളയും ഒന്നും കിട്ടില്ല. വി. കെ. എന് പറഞ്ഞത് പോലെ അശോകന്റെ ഹോട്ടെലില് കിടപ്പും കുടിയും ആകാശമാര്‍ഗം പോകാന്, മറ്റൊരു ക്ലാസ്സിനും അര്‍ഹതയില്ലാത്ത വിഭാഗം എന്ന് കണക്കാക്കി ഇക്കണോമി ക്ലാസ്സില് ടിക്കെറ്റും നല്‍കും. വലിയ കഷ്ടം തോന്നുന്നത് ഈ പണ്ഡിതന്മാര് ബിസ്ലേരി വെള്ളത്തിന്റെ ബലത്തില് വാദം നടത്തുമ്പോള് കാണികളായി വന്നിരിക്കുന്ന കക്ഷികള് ഇടയ്ക്കിടെ വായില് സബ് വേയും കൈകളില് ചൂട് കാപ്പിയുമായി ഇറങ്ങിപ്പോക്ക് നടത്തുമ്പോഴാണ്.\nആര്‍ട്ടിന്റെ ഈ ഉച്ചകോടിയില് പ്രധാനമായും നടക്കുന്നത് ക്രയ വിക്രയം എന്ന് നല്ല പേരില് അറിയപ്പെടുന്ന കച്ചവടമാണ്. വരുന്ന വര്‍ഷത്തെ സാമ്പത്തിക കാലയളവില് പണ്ട് ഫോടോഗ്രഫുകളിലും സിനിമകളിലും കണ്ടുവന്നിരുന്ന നിറങ്ങളായ കറുപ്പും വെളുപ്പും നിറങ്ങളുള്ള പണം എവിടെ ഇറക്കണം എന്ന് വിചാരപ്പെടുന്നവരും, അവരെ പറഞ്ഞു പിടിപ്പിക്കാനായി ദലാല്‍പ്പണി നടത്തുന്ന ഗ്യാലരിക്കാരും, ലോകത്തുള്ള എന്തും ഇംഗ്ലീഷ് പറഞ്ഞാല് വില്‍ക്കാന് കഴിയും എന്ന് വിശ്വസിക്കുന്ന കുറെ മധ്യവയസ്കകളും, കലയെന്നാല് ചക്കയാണോ കുരുവാണോ എന്ന് അറിഞ്ഞു കൂടാത്ത കുറെ സ്ഥാപിത താത്പര്യക്കാരും കൂടിയുള്ള ഒരു ഒത്തു കളിയാണ് ഈ മാമാങ്കത്തിന്റെ ഊര്‍ജം.\nകാണികളെയും കലാ പ്രേമികളെയും രണ്ടു തരമായി തിരിച്ചിരിക്കുന്നു. ഒന്നാമത്തെ വിഭാഗത്തെ വി. ഐ. പി- കള് എന്ന് പറയുന്നു. ഇവര്‍ക്ക് ചായയും കടിയും ഫ്രീ. കഴുത്തില് സവിശേഷമായ പാസ്. എല്ലായിടത്തും ഇവര്‍ക്ക് നിര്‍ബാധം പ്രവേശിക്കാം. രണ്ടാമത്തെ വിഭാഗത്തിന് ഇന്നത് എന്നൊരു പേര് ജനാധിപത്യ സംവിധാനത്തില് ഇല്ല. പൊതുവേ ഇവരെ ജനം എന്ന് പറയുമെങ്കിലും ഈ ഉച്ചകോടിയുടെ കാര്യത്തിലാകുമ്പോള് കലാകാരന്മാര് ഉള്‍പ്പെടുന്ന കലാപ്രേമികളുടെ ഒരു വിഭാഗം എന്നേ പറയാനാകൂ. വി. ഐ. പി -കള് പങ്കെടുക്കുന്ന എന്ത് പരിപാടിയുടെയും ചുറ്റുവട്ടത് ഈ വിഭാഗം എക്കാലവും ഉണ്ടായിരിക്കും. മാമാങ്ക നാളുകളില് പാസ്സിനായി ഇവര് പെടാപ്പാടു പെടും. ഇവര്‍ക്ക് ദേശകാല വ്യത്യാസങ്ങളില്ല. സങ്കടമാണ് ഇവരുടെ മുഖത്ത് തെളിയുന്ന സ്ഥായീ ഭാവം. ഉച്ചകോടിയില് കാതലായ കലയെപ്പറ്റി രൂക്ഷമായ ചര്‍ച്ചകള് നടത്തുന്ന ഒരേ ഒരു വിഭാഗവും ഇവരാണ്. വൈകുന്നേരമാകുമ്പോള്, പ്രഗതി മൈതാനം പൂട്ടുന്നത് വരെയും ഇവര് അവിടെ ഉണ്ടാകും. വി. ഐ. പി-കള് കഴുത്തിലെ പാസിന്റെ ബലത്തില് വിരുന്നുകള്‍ക്ക് പോകുമ്പോള്, ഇവര് കൂട്ടം ചേര്‍ന്ന് ഒരു കുപ്പി ജര്‍ജ്ജര ഭിക്ഷു വാങ്ങാന് പിരിവെടുക്കും. ഇല്ലെങ്കില് സൌജന്യമായി മദ്യം വിളമ്പുന്ന ഗ്യാലറികളില് എത്തിപ്പെടും. അതുമില്ലെങ്കില്, താത്കാലിക താവളംങ്ങളിലേക്ക് കുറച്ചധികം അസ്തിത്വ ഭാരവുമായി തിരികെപ്പോകും- നാളയുടെ സുപ്രഭാതത്തില് ഉണരാന് വേണ്ടി മാത്രം.\nഎനിക്ക് ഇവരെ വേഗം തിരിച്ചറിയാം. കാരണം ഒരു കാലത്ത് ഞാന് ഇവരായിരുന്നു. ഇന്നും ഇവരുടെ കണ്ണുകളിലൂടെ മാമാങ്കം കാണുവാനാണ് എനിക്കിഷ്ടം. ആ കാഴ്ച്ച മാത്രമാണ് സത്യം. അവര് പച്ച കാലുറകള് ധരിക്കുകയോ, രാത്രി കൂളിംഗ് ഗ്ലാസ് വയ്ക്കുകയോ, ചുവന്ന നിറത്തിലുള്ള ഷൂവുകള് ഇടുകയോ, മലയാളികളോട് ഇംഗ്ലീഷില് സംസാരിക്കുകയോ ചെയ്യുകയില്ല.\nഈ മാമാങ്കം കാണുവാന് ആദ്യമായി ഡല്‍ഹിയില് വരുന്ന യുവാക്കള്‍ക്ക് ഒരു ഓമനപ്പേര് കൊടുക്കാന് ഞാന് ആഗ്രഹിക്കുന്നു. ആര്‍ട്ട്പ്പന്മാര്. കന്നിയയ്യപ്പന്മാര്. ആഗ്രഹങ്ങളുടെ നെയ്യ് നിറച്ച ഹൃദയകേരവും അക്കാദമിക പാപങ്ങളുടെ ഇരുമുടിക്കെട്ടുമായി ഇവര് മല ചവിട്ടുന്നു.\nകലമല കയറ്റം കഠിനം എന്ടയ്യപ്പാ.\nPosted by JohnyML at 6:17 AM3comments:\nകായും തയും റായും കൂട്ടിവെച്ചാല്\nമഷി നോട്ടത്തില് കണ്ടു.\nപ്ലാവിലയില് തല കീറി\nനായില് നിന്നൊരു കോഴി\nപായില് നിന്നൊരു കിളി\nപുറത്തു പട്ടിയും കുറുക്കനും\nതൊപ്പി, വടി, തോക്ക്\nമുറി മീശ- ഇവ കണ്ടാല്\nഇപ്പോള് പേടിയും ചിരിയും\n൨൦൧൧- ന്യൂ ഡല്‍ഹി\nPosted by JohnyML at 4:43 PM No comments:\nഒരു രൂപകം മാത്രമല്ല രൂപവുമാണ്\nആട്ടു കട്ടിലില് ചിതല് പെരുക്കുന്നു\nതണുത്തുറഞ്ഞ ഒരാപ്പിളില് നിന്ന്\nപാമ്പ് ഇറങ്ങി വരുന്നു\nപാതി നിറഞ്ഞ വൈന് കുപ്പിയില്\nലഹരി കറുത്ത് പോകുന്നു\nഒരു ഹിമാലയം വളര്‍ന്നു മുറ്റുന്നു.\nഈ ചോരപ്പാടു ഓര്‍മ്മയുണ്ടാകും\nഫ്രിജ്ജിനു മുന്നില് നിന്ന്\nഅടുക്കള വരെ തുള്ളി തുള്ളിയായി\nഎന്‍റെ മുഷ്ടിയില് നിന്നും\nമരവിച്ചൊരു ചിത്രം പോലെ ആദ്യം\nപാടിയ പാട്ടിന്‍റെ പല്ലവികള്\nഓരോ ദിവസവും മിനുക്കിയ\nക്ലോറിന് പരലുകള് വീണു\nവെളുത്തു പോയ മാര്‍ബിളില്\nചരിത്രത്തില് മാഞ്ഞു പോയ\nവളക്കന്നിയില് തടഞ്ഞു കിടക്കുന്ന\nആദ്യം രൂപകമായി പിന്നെ രൂപമായി\nഒരു രൂപവും കിട്ടാത്ത മനസ്സിലും\nകാമ്യം, ഭേദം, ഗുണം\n- 2005 , ന്യു ഡെല്‍ഹി\nPosted by JohnyML at 9:25 PM No comments:


യാത്രാവിലക്ക് പിന്‍വലിച്ച് ഒമാന് ; വാക്‌സിൻ എടുത്തവർക്ക് പ്രവേശനം | Pravasi | Deshabhimani | Tuesday Aug 24, 2021\nഅനസ് യാസിന്Updated: Tuesday Aug 24, 2021\nമസ്‌ക്കറ്റ്> ഇന്ത്യയടക്കം 18 രാജ്യത്തിൽനിന്നുള്ള യാത്രാ വിമാനങ്ങൾക്ക് ഏർപ്പെടുത്തിയ വിലക്ക് പിന്‍വലിച്ച് ഒമാന്. അവധിക്ക് നാട്ടിലെത്തി വിലക്കുകാരണം തിരിച്ചുപോകാൻ പ്രയാസപ്പെട്ട നൂറുകണക്കിന് പ്രവാസികൾക്ക് പുതിയ തീരുമാനം വലിയ ആശ്വാസമാകും. രാജ്യത്ത് അംഗീകാരമുള്ള വാക്‌സിൻ സ്വീകരിച്ചവർക്ക് ഒന്നു മുതൽ പ്രവേശിക്കാം.\nഇന്ത്യയിലെ കോവിഷീള്‍ഡ് വാക്സിന് അംഗീകാരമുണ്ട്. വാക്‌സിൻ സ്വീകരിച്ച് 14 ദിവസം പൂർത്തിയാകണം. 96 മണിക്കൂറിനിടെ നടത്തിയ പിസിആർ പരിശോധനയിൽ നെഗറ്റീവ് ഫലം ഉള്ളവരെ നിർബന്ധിത സമ്പർക്ക വിലക്കിൽനിന്ന് ഒഴിവാക്കി.\nസർട്ടിഫിക്കറ്റിൽ സാധുവായ ക്യൂആർ കോഡ് ഉണ്ടായിരിക്കണം. ടെസ്റ്റ് നടത്താത്തവർക്ക് സ്വന്തം ചെലവിൽ മസ്‌കത്ത് വിമാനത്താവളത്തിൽ പരിശോധനയുണ്ട്. ഫലം ലഭിക്കുംവരെ നിർബന്ധിത സമ്പർക്ക വിലക്ക് ഉണ്ടാകും. പോസിറ്റീവായവർ പത്ത് ദിവസം നിരീക്ഷണത്തിൽ കഴിയണം. ഏപ്രിലിലാണ് ഇന്ത്യന് യാത്രാ വിമാനങ്ങൾക്ക് ഒമാൻ വിലക്ക് ഏർപ്പെടുത്തിയത്.\nവാക്‌സിന് സ്വീകരിക്കാത്തവരെ കണ്ടെത്താന് സര്‍വേ


Metro Vaartha - ആലുവ സ്വ‍ർണ കവ‍ർച്ച: നാലുപേരുടെ അറസ്റ്റ് രേഖപ്പെടുത്തി\nSeptember 2019 - 8:26 am IST\nആലുവ സ്വ‍ർണ കവ‍ർച്ച: നാലുപേരുടെ അറസ്റ്റ് രേഖപ്പെടുത്തി\nPublished:26 May 2019\nആലുവ സിജിആർ മെറ്റലോയിസിലെ ഡ്രൈവർ സതീഷ്, ഇടുക്കി സ്വദേശികളായ നസീബ്, സനീഷ് റഷീദ് എന്നിവരാണ് അറസ്റ്റിലായത്. അറസ്റ്റിലുള്ള തൊടുപുഴ സ്വദേശി ബിപിൻ ജോർജ്ജിന്‍റെ മൊഴിയുടെ അടിസ്ഥാനത്തിൽ നടത്തിയ പരിശോധനയിലാണ് കവർച്ചയുടെ ആസൂത്രകൻ അടക്കം നാല് പേരെ പൊലീസ് വലയിലാക്കിയത്.\nകൊച്ചി: വിവാദമായ ആലുവ സ്വർണ്ണക്കവർച്ച കേസിൽ പിടിയിലായ നാലു പേരുടെയും അറസ്റ്റ് രേഖപ്പെടുത്തി. സ്വർണം കവർന്നതായി പ്രതികൾ പൊലീസിനോട് സമ്മതിച്ചു. സ്വർണം കണ്ടെത്താൻ ശ്രമം തുടരുന്നതായി പൊലീസ്.\nമൂന്നാറിനടുത്ത് സിങ്ക്കണ്ടത്തെ കാടിനകത്ത് ആയുധങ്ങളുമായി ഒളിവിൽ കഴിയുകയായിരുന്നു സംഘം.. പൊലീസിനെ കണ്ടതോടെ തോക്ക് ചൂണ്ടി രക്ഷപ്പെടാൻ ശ്രമിച്ച പ്രതികളെ ഏറ്റുമുട്ടലിലൂടെ പൊലീസ് കീഴ്പ്പെടുത്തുകയായിരുന്നു. സംഘർഷത്തിൽ രണ്ട് പ്രതികൾക്ക് പരുക്കേറ്റു. പൊലീസുകാർക്ക് നിസാര പരുക്കേറ്റിരുന്നു. എടയാറിലെ സ്വർണ്ണ ശുദ്ധീകരണ കമ്പനിയിലെ മുൻ ഡ്രൈവറായ സതീഷ് ഏതാനും മാസം മുമ്പാണ് കമ്പനി വിട്ടത്. വധശ്രമം അടക്കം നിരവധി കേസുകളിലെ പ്രതിയാണ് ഇടുക്കി മുരിക്കാശേരി സ്വദേശി സതീഷ്.\nകവർച്ച നടത്തിയ സ്വർണ്ണം ഒളിപ്പിച്ച ശേഷം പ്രതികൾ ഒളിവിൽപോയെന്നാണ് മൊഴി എന്നാൽ, സത്യാവസ്ഥ പൊലീസ് പരിശോധിക്കുകയാണ്. കവർച്ചയിൽ നേരിട്ട് പങ്കെടുത്ത അ‌ഞ്ച് പ്രതികളും ഇതോടെ അറസ്റ്റിലായി. പ്രതികളെ രക്ഷപ്പെടാനും ഒളിവിൽപോകാനും സഹായിച്ചവരെയും കസ്റ്റഡിയിലെടുത്തിട്ടുണ്ട്. കവർച്ച നടത്തിയ ആറ് കോടി രൂപയുടെ സ്വർണ്ണം ഇൻഷ്വറൻസ് ചെയ്തിരുന്നുവെന്നാണ് അറിയുന്നത്. സംഭവത്തിൽ സ്വർണ ശുദ്ധീകരണ ശാലയുടെ ഉടമകളുടെ പങ്കും വിശദമായി പൊലീസ് പരിശോധിച്ചു വരുകയാണ്.\naluva gold robbery


“പത്മ” രണ്ടാമത്തെ ടീസർ ഇറങ്ങി\nഅനൂപ് മേനോന് നിര്‍മ്മാണവും സംവിധാനവും നിര്‍വഹിക്കുന്ന ചിത്രത്തില് സുരഭി ലക്ഷ്മിയുടെ ഭര്‍ത്താവായി അനൂപ് മേനോനും ഒരു കഥാപാത്രമായെത്തുന്നു. ദേശീയ അവാര്‍ഡ്.\nനടന് ജഗതി ശ്രീകുമാര് മലയാള സിനിമയിലേക്ക് തിരിച്ചു വരുന്നു; ‘തീമഴ തേന് മഴ’ ചിത്രത്തിലൂടെയാണ് തിരിച്ചുവരവ്.\nവാഹനാപകടത്തില് ഗുരുതരമായി പരിക്കേറ്റ് ചികിത്സയിലായിരുന്ന നടന് ജഗതി ശ്രീകുമാര് മലയാള സിനിമയിലേക്ക് തിരിച്ചു വരുന്നു. ‘തീമഴ തേന് മഴ’ ചിത്രത്തിലൂടെയാണ്.\nനടനും തിരക്കഥാകൃത്തുമായ പി. ബാലചന്ദ്രന് അന്തരിച്ചു.\nനടനും തിരക്കഥാകൃത്തുമായ പി. ബാലചന്ദ്രന് (70) അന്തരിച്ചു. ഇന്ന് പുലര്‍ച്ചെ വൈക്കത്തെ വീട്ടിലായിരുന്നു അന്ത്യം. കുറച്ചുകാലമായി അദ്ദേഹം രോഗബാധിതനായിരുന്നു. കൊല്ലം.\nബിജെപി സ്ഥാനാര്‍ത്ഥിയായി തിരുവനന്തപുരത്ത് മത്സരിക്കാനൊരുങ്ങുന്ന നടന് കൃഷ്ണകുമാറിന് വേണ്ടി പ്രചാരണ വീഡിയോ തയ്യാറാക്കി ഇളയ മകള് ഹന്‍സിക.\nബിജെപി സ്ഥാനാര്‍ത്ഥിയായി തിരുവനന്തപുരത്ത് മത്സരിക്കാനൊരുങ്ങുന്ന നടന് കൃഷ്ണകുമാറിന് വേണ്ടി പ്രചാരണ വീഡിയോ തയ്യാറാക്കി ഇളയ മകള് ഹന്‍സിക. കൃഷ്ണകുമാറിൻ്റെ തെരഞ്ഞെടുപ്പ്.\nമമ്മൂട്ടിയും പാര്‍വതി തിരുവോത്തും കേന്ദ്രകഥാപാത്രങ്ങളായി എത്തുന്നു…\nമെഗാസ്റ്റാര് മമ്മൂട്ടിയും പാര്‍വതി തിരുവോത്തും കേന്ദ്രകഥാപാത്രങ്ങളായി എത്തുന്ന ചിത്രമാണ് ‘പുഴു’. ചിത്രീകരണത്തിനൊരുങ്ങുന്ന സിനിമയെ കുറിച്ച് വാചാലയായി പാര്‍വതി. ‘ബ്രില്യന്റ് ആക്ടറാണ്.\nവാതിലൂടെ വിനയ് ഫോര്‍ട്ടിൻ്റെ നായികയായി അനു സിതാര എത്തുന്നു\nവിനയ് ഫോര്‍ട്ട്, കൃഷ്ണ ശങ്കര്, അനു സിതാര എന്നിവരെ പ്രധാന കഥാപാത്രങ്ങളാക്കി സര്‍ജു രമാകാന്ത് സംവിധാനം ചെയ്യുന്ന ചിത്രമാണ് വാതില്..


HomeKERALAസ്ത്രീകളുടെ അടിവസ്ത്രങ്ങള് അടിച്ചുമാറ്റുന്ന വിരുതൻ പിടിയിൽ: കള്ളനെ കൗൺസിലിംഗിന് വിധേയമാക്കാൻ ശ്രമവുമായി നാട്ടുകാർ\nAmmus Friday, May 06, 2022 KERALA\nതിരുവനന്തപുരം കിളിമാനൂരിൽ സ്ത്രീകളുടെയും പെൺകുട്ടികളുടെയും അടിവസ്ത്രങ്ങൾ മോഷ്ടിച്ച കള്ളനെ തിരിച്ചറിഞ്ഞ സംഭവം കഴിഞ്ഞ ദിവസം റിപ്പോർട്ട് ചെയ്യപ്പെട്ടിരുന്നു. ഇയാൾ നിലവിൽ ഒളിവിലാണ്. ഈ പ്രദേശത്ത് സ്ത്രീകളുടെ അടിവസ്ത്രങ്ങൾ തുടർച്ചയായി കളവ് പോകുന്നുവെന്ന് പരാതി വരാൻ തുടങ്ങിയിട്ട് കുറച്ച് വർഷങ്ങളായി. അടിവസ്ത്രമായതിനാൽ തന്നെ പലരും പോലീസിൽ പരാതിപ്പെടാനും മടിച്ചു. മോഷണം പതിവായതോടെ, കള്ളനെ പിടികൂടാൻ നാട്ടുകാർ തന്നെ തീരുമാനിച്ചു. എന്നാൽ, കള്ളൻ മാത്രം ഇതറിഞ്ഞില്ല. പെൺകുട്ടികളുടെയും സ്ത്രീകളുടെയും കുളിമുറിയിൽ ഒളിഞ്ഞു നോക്കുകയും അവരുടെ അടിവസ്ത്രവുമായി മുങ്ങുകയും ചെയ്യുന്ന വിരുദ്ധന്റെ മുഖംമൂടി വലിച്ചുനീക്കി ജനങ്ങൾ. കിളിമാനൂർ സ്വദേശി ഹരി എസ് ടി ആണ് ഈ കള്ളനെന്ന് അറിഞ്ഞ് നാട്ടുകാർ ഞെട്ടി. നാട്ടിലെ സൽസ്വഭാവിയും നാട്ടുകാരുടെ കണ്ണിലുണ്ണിയുമായ ഉണ്ണി എന്ന് വിളിപ്പേരുള്ള ഹരിയുടെ പുതിയ മുഖം കണ്ട് സുഹൃത്തുക്കളും ഞെട്ടി.\nഅ‍ഞ്ച് വയസു മുതൽ 50 വയസുവരെയുള്ള സ്ത്രീകളുടെ അടിവസ്ത്രങ്ങളാണ് ഇയാൾ അടിച്ചുമാറ്റിയിരുന്നത്. ഞരമ്പ് രോഗിയുടെ വീട്ടിൽ നിന്നും ലഭിച്ചത് കുന്ന് കണക്കിന്ന് അടിവസ്ത്രങ്ങൾ ആണ്. ആളെ തിരിച്ചറിഞ്ഞെങ്കിലും ഇയാൾ ഇപ്പോൾ ഒളിവിലാണ്. സ്ത്രീകൾ ഉപയോഗിച്ച അടിവസ്ത്രങ്ങൾ രാത്രികാലങ്ങളിൽ അടിച്ചു മാറ്റി സ്വന്തം വീട്ടിൽ കൊണ്ട് പോയി തരം തിരിച്ചു സൂക്ഷിച്ചു വെക്കലായിരുന്നു യുവാവിന്റെ പണി. ആദ്യമൊക്കെ കാണാതായത് അടിവസ്ത്രം ആയതിനാൽ ആരുംതന്നെ പുറത്ത് പറഞ്ഞില്ല. എന്നാൽ, ഇത് നിരന്തരം തുടർന്നതോടെ കൂടി പരസ്പരം പറയാൻ തുടങ്ങി. ഇതോടെയാണ് കള്ളൻ സമീപത്ത് തന്നെയുണ്ടെന്ന് നാട്ടുകാർക്ക് മനസിലായത്. വിസ്മയ ന്യൂസ് ആണ് ഇതുസംബന്ധിച്ച വിവരം പുറത്തുവിട്ടത്.\nപുറത്ത് ഉണക്കാൻ വിരിച്ചിടുന്ന അടിവസ്ത്രങ്ങൾ രാത്രികാലങ്ങളിൽ ഇയാൾ വന്നു എടുത്തു കൊണ്ട് പോവുകയാണ് പതിവ്. ഹരി എസ് ടി പകൽ സമയത്ത് വളരെ മാന്യനും നാട്ടുകാരുടെ എല്ലാ കാര്യത്തിനും ഇടപെടുന്ന വ്യക്തിയുമായിരുന്നു. ഇയാളെ ആർക്കും തന്നെ സംശയം ഉണ്ടായിരുന്നില്ല. എന്നാൽ, പല നാൾ കള്ളൻ ഒരുനാൾ പിടിയിൽ എന്നാണല്ലോ? കഴിഞ്ഞദിവസം ഒരു വീട്ടിൽ നിന്ന് ഇയാൾ അടിവസ്ത്രം എടുക്കുന്നത് ആ വീട്ടുകാർ കണ്ടതിനെത്തുടർന്ന് ഇയാളുടെ വീട് പരിശോധിച്ചപ്പോഴാണ് അഞ്ഞൂറിൽ കൂടുതൽ അടിവസ്ത്രങ്ങൾ ഇവിടെ നിന്ന് കണ്ടെത്തിയത്.\n‘അടിവസ്ത്രങ്ങൾ സ്ഥിരമായി മോഷണം പോകുന്നത് പതിവായിരുന്നു. ചെറിയ കുട്ടികളുടെ ഒക്കെ എടുത്തോണ്ട് പോകുന്നത് ശരിയല്ല, അത് തെറ്റ് തന്നെയാണ്. ഇവൻ ആണെന്ന് അറിഞ്ഞതോടെ പോലീസിൽ വിവരമറിയിച്ചു. അവന്റെ മുറിക്കകത്ത് കയറിയപ്പോൾ കണ്ട കാഴ്ച ഞെട്ടിക്കുന്നതായിരുന്നു. ആരും അമ്പരന്ന് പോകുന്ന അത്രയും ഉണ്ടായിരുന്നു അടിവസ്ത്രങ്ങൾ. ആരുമില്ലാത്ത വീട്ടിൽ കയറി മാവ് എടുത്ത് ദോശ ഒക്കെ ഉണ്ടാക്കി കഴിക്കുന്നതും ഇയാളുടെ സ്ഥിരം പണിയാണ്’, നാട്ടുകാർ പറയുന്നു.\nനാട്ടുകാർ പോലീസിൽ അറിയിച്ചതോടെ പോലീസ് വന്നു അടിവസ്ത്രങ്ങൾ സീൽ ചെയ്തു കൊണ്ടുപോയി. ഒരു ടെക്സ്റ്റൈയിൽസിൽ പോലും ഇത്രയും വസ്ത്രങ്ങൾ ഉണ്ടാകില്ലെന്ന് നാട്ടുകാർ പറയുന്നു. ആറ് മാസം മുൻപ് ആണ് ഇതുസംബന്ധിച്ച ആദ്യ പരാതി പൊലീസിന് ലഭിക്കുന്നത്. ആളെ കണ്ടുകിട്ടിയാൽ മാനസികരോഗാശുപത്രിയിൽ എത്തിക്കാനുള്ള ശ്രമത്തിലാണ് നാട്ടുകാർ.


വിവിധ തരത്തിലുള്ള ക്യാന്‍സര് — വികാസ്പീഡിയ\nഹോം പേജ് / ആരോഗ്യം / രോഗങ്ങള് / സാംക്രമികമല്ലാത്ത രോഗങ്ങള് / അര്‍ബുദം / ക്യാന്‍സര് / വിവിധ തരത്തിലുള്ള ക്യാന്‍സര്\nശ്വാസകോശ ക്യാന്‍സര് (ബ്രോങ്കോജനിക് കാര്‍സിനോമ)\nലോകമെമ്പാടും അതുപോലെ തന്നെ സ്ത്രീകളിലും കണ്ടു വരുന്ന ഒരു തരം ക്യാന്‍സറാണ് ലങ് ക്യാന്‍സര്. 2008 - ഓടു കൂടി ഇന്ത്യയില് 1,62,000 പേര് ശ്വാസ കോശ ക്യാന്‍സര് മൂലം മരണപ്പെട്ടതായി സ്ഥിരീകരിച്ചിട്ടുണ്ട്. ഏകദേശം 70% ത്തേളം ആള്‍ക്കാര് ശ്വാസകോശ ക്യാന്‍സറുമായി ഇപ്പോഴും ജീവിക്കുന്നു. രോഗം ബാധിച്ചതിന് ശേഷം ഏകദേശം5വര്‍ഷക്കാലം മാത്രമേ ഇവര് ജീവിച്ചിരിക്കുകയുള്ളു. അതിനാല് കഴിവതും നേരത്തേ രോഗം കണ്ടെത്തി ചികിത്സിക്കുക.\nശ്വാസ കോശ ക്യാന്‍സറുകളെ രണ്ടായി തരം തിരിക്കാം.\nസ്മാള് സെല് ലങ് കാര്‍സിനോമ\nനോണ് സ്മാള് സെല് ലങ് കാര്‍സിനോമ\nസ്മാള് സെല് ലങ് കാര്‍സിനോമ :- ഈ വിഭാഗത്തില് 15% മുതല് 20% വരെ ചെറിയ മുഴകള് കാണപ്പെടുന്നു.\nനോണ് സ്മാള് സെല് ലങ് കാര്‍സിനോമ :- ഈ വിഭാഗത്തില് 60% മുതല് 80% വരെ മുഴകള് കാണപ്പെടുന്നു.\nടൂമറിന്‍റെ വലിപ്പം, സ്ഥാനം, ലിംഫ് നോഡിനെ ബാധിച്ചിരിക്കുന്നത് എന്നിവ അടിസ്ഥാനമാക്കി ലങ് ക്യാന്‍സറിനെ നാലായി തരം തിരിച്ചിരിക്കുന്നു. ഒന്നാമത്തെ സ്റ്റേജ് ആണെങ്കില് ചികിത്സിച്ച് ഭേദമാക്കാന് കഴിയും. രണ്ടാം ഘട്ടം കഴിഞ്ഞാല് ട്യൂമര് ലങ്സ് മുഴുവന് ബാധിക്കുകയും രോഗി മരണപ്പെടുകയും ചെയ്യുന്നു.\nശ്വാസ കോശ സംബന്ധമായ അസുഖങ്ങള്\nഖനികളില് ജോലി ചെയ്യുന്നവര്\n1/6 % ആള്‍ക്കാര് മരണപ്പെടുന്നത് പുകവലി മൂലമാണ്. ചെറിയ പ്രായത്തിലേ ഒരാള് പുകവലിക്ക് അടിമയായാല് 35 വയസ്സിന് ശേഷം ശ്വാസകോശ ക്യാന്‍സര് വരാന് സാദ്ധ്യത വളരെ കൂടുതലാണ്. പാരമ്പര്യമായി ഒരാള്‍ക്ക് ലങ് ക്യാന്‍സര് ഉണ്ടെങ്കില് 2% മുതല് 3% വരെ അടുത്ത തലമുറയെ ഇത് ബാധിക്കും.\nആഹാരം ചവച്ചിറക്കുവാനുള്ള പ്രയാസം\nലോബെക്ടമി (ഒരു ലോബ് നീക്കം ചെയ്യുക)\nബൈലോബെക്ടമി (രണ്ട് ലോബ് നീക്കം ചെയ്യുക)\nന്യുമോണെക്ടമി (ഒരു ലങ്സ് നീക്കം ചെയ്യുക)\nസ്തനങ്ങളെ ബാധിക്കുന്നതും വളരെപ്പെട്ടന്ന് സമീപ കോശങ്ങളിലേക്ക് വ്യാപിക്കുന്നതുമായ അര്‍ബുദമാണ് സ്തനാര്‍ബുദം. കേരളത്തിലെ സ്ത്രീകളില് ഏറ്റവും കൂടുതല് കാണപ്പെടുന്ന രോഗമാണിത്. വളരെ നേരത്തേ കണ്ടുപിടിച്ചാല് ചെറിയ ക്യാന്‍സര് മുഴകള് മാത്രം നീക്കംചെയ്യാം സ്തനം മുഴുവന് നീക്കം ചെയ്യേണ്ട ആവശ്യം വരുന്നില്ല. കൂറച്ച് വലുതായ ക്യാന്‍സറിന് സ്തനം മുഴുവന് നീക്കം ചെയ്യേണ്ടി വരുന്നു. സ്തനാര്‍ബുദം ശ്രദ്ധിക്കാതിരുന്നാല് പെട്ടന്ന് മരണം വരെ സംഭവിക്കാം.\nസ്തനത്തിലുണ്ടാകുന്ന മുഴകള്, കല്ലിപ്പ്, സ്തനഞെട്ടില് നിന്നുള്ള സ്രവം,സ്തനത്തിന്‍റ മുകളിലുള്ള ചര്‍മ്മം കട്ടപിടിക്കുകയും സ്തനവുമായി ഒട്ടുകയും ചെയ്യുക സ്തനഞെട്ട് ഉള്ളിലേക്ക് വലിയുക, ഇവയൊക്കെ ചുരുക്കം ചിലരില് സ്തനാര്‍ബുദത്തിന്‍റെ ലക്ഷണങ്ങളാവാം. പരിശീലനം സിദ്ധിച്ച ഡോക്ടറെക്കൊണ്ടുള്ള സ്തനപരിശോധന, സ്വയം സ്തന പരിശാധന എന്നീ മാര്‍ഗ്ഗങ്ങളിലൂടെ സ്തനത്തിലെ മാറ്റങ്ങള് കണ്ടുപിടിക്കാം. മാറ്റങ്ങള് കണ്ടാല് അവ ക്യാന്‍സറാണോ എന്ന് കണ്ടുപിടിക്കാന് അള്‍ട്രാ സൗണ്ട്സ്ക്കാന്, മാമോഗ്രാഫി.,എഫ് .എന്.എ.സി., ബയോപ്സി എം.ആര്.ഐ.സ്ക്കാന് എന്നീ പരിശോധനകള് കൊണ്ട് സാധിക്കും\nരക്തബന്ധുക്കള്‍ക്ക് സ്തനാര്‍ബുദം വന്നിട്ടുള്ളവര്\nഅവിവാഹിതര്, വൈകി വിവാഹം കഴിക്കുന്നവര്, കുട്ടികള് ഇല്ലാത്തവര്, ആദ്യപ്രസവം വളരെ വൈകുന്നവര്, മുലയൂട്ടാത്ത അമ്മമാര്.\nനേരത്തേ ആര്‍ത്തവം തുടങ്ങിയവര്, വളരെ താമസിച്ച് ആര്‍ത്തവം നിലച്ചവര്, 55 വയസ്സിന് ശേഷം അമിതമായി ഹോര്‍മോണ് കഴിക്കുന്നവര്.\nഅമിതവണ്ണമുള്ളവര്, മൃഗക്കൊഴുപ്പ് കഴിക്കുന്നവര്, സ്തനങ്ങളില് ക്യാന്‍സര് അല്ലാത്ത ചിലതരം മുഴകള് ഉള്ളവര്\nസ്വയം സ്തന പരിശോധന\nപരിശീലനം സിദ്ധിച്ച ആരോഗ്യ പ്രവര്‍ത്തകരെക്കൊണ്ടുള്ള പരിശോധന\nമാമോഗ്രാഫി, എഫ്.എന്.എ. സി., ബയോപ്സി\nഇരുപത് വയസ്സ് കഴിഞ്ഞാല് മാസത്തില് ഒരിക്കല് സ്വയം സ്തന പരിശോധന നടത്തുക.\nആര്‍ത്തവം തുടങ്ങി 10 ദിവസത്തിന് ശേഷം പരിശോധന നടത്തുക.(ആര്‍ത്തവ സമയത്ത് ഹോര്‍മോണുകളുടെ വ്യതിയാനം നിമിത്തം സ്തനങ്ങളില് വെളളം കെട്ടിക്കിടക്കുന്നത് മുഴയായി തെറ്റിദ്ധരിക്കാന് സാദ്ധ്യത കൂടുതലാണ്.\nആര്‍ത്തവം നിലച്ചാല് മാസത്തില് ഒരു നിശ്ചിത തീയതിയില് പരിശോധന നടത്തണം\nസ്തനത്തിന്‍റ ആകൃതിയിലുള്ള മാറ്റങ്ങള്, തൊലിപ്പുറത്തുള്ള മാറ്റങ്ങള്,മുഴകളോ തടിപ്പോ എന്നിവ ഉണ്ടോ എന്ന് ശ്രദ്ധിക്കുക.\nമുലഞെട്ടില് നിന്ന് രക്ത സ്രാവം ഉണ്ടോ എന്ന് പരിശോധിക്കുക.\nഇരുപത് വയസ്സ് കഴിഞ്ഞവര് മാസത്തിലൊരിക്കല് സ്വയം സ്തന പരിശേധന നടത്തണം സ്തന പരിശോധന നിന്നുകൊണ്ടോ കിടന്നുകൊണ്ടോ ചെയ്യാവുന്നതാണ്. കണ്ണാടിയുടെ മുന്‍പില് നിന്ന് ഇരുകൈകളും അരക്കെട്ടില് വയ്ക്കുക. സ്തനങ്ങള് ഒരേനിലയില് ആണോ എന്നും ത്വക്കിന് എന്തെങ്കിലും മാറ്റങ്ങളോ, തടിപ്പുകളോ, ഞൊറികളോ ഉണ്ടോ എന്നും നിരീക്ഷിക്കുക. ത്വക്കിന് നിറവ്യത്യാസം, സ്തനഞെട്ട് ഉള്‍വലിയല്, സ്തന ഞെട്ടില് മൃദുവായി അമര്‍ത്തി എന്തെങ്കിലും സ്രാവം വരുന്നുണ്ടോ എന്നും നോക്കുക.\nകിടന്ന ശേഷം എണ്ണയോ സോപ്പോ പുരട്ടി വിരലുകളുടെ ഉള്‍വശം കൊണ്ട് സ്തനം പരിശോധിക്കുക. ഇടത് സ്തനം പരിശോധിക്കുമ്പോള് ഇടതുകൈ ഉയര്‍ത്തി തലയുടെ പിന്നില് വയ്ക്കണം. പിന്നീട് വലതുകൈയിലെ വിരലുകളുടെ ഉള്‍വശം കൊണ്ട് വൃത്താകൃതിയില് സ്തനങ്ങള് പരിശോധിക്കുക. കക്ഷവും കക്ഷത്തോട് ചേര്‍ന്നുള്ള ഭാഗവും പരിശോധിക്കണം.ഇടതു തോളിനടിയില് തലയിണ വെച്ച് ഇടതുകൈ പൊക്കി വലതു കൈകൊണ്ട് ഇടത്തേസ്തനവും വലതു തോളിനടിയില് തലയിണവെച്ച് വലതുകൈപൊക്കി ഇടതു കൈ കൊണ്ട് വലത്തേ സ്തനവും പരിശാധിക്കുക. പരിശോധനയില് എന്തെങ്കിലും അസാധാരണമായി കണ്ടാല് ഉടന് തന്നെ ഒരു ഡോക്ടറെ കണ്ട് ക്യാന്‍സര് അല്ല എന്ന് ഉറപ്പു വരുത്തുക.\nസ്തനങ്ങളുടെ എക്സ്റേ പരിശോധനയാണ് മാമോഗ്രാഫി എന്ന് എറയുന്നത്. ഈ പരിശോധനയ്ക്ക് വേണ്ടി പ്രത്യേകതരം ഉപകരണങ്ങളും പ്രത്യേകതരം ഫിലിമുകളും ഉപയോഗിക്കുന്നു. തീഷ്ണത കുറഞ്ഞ എക്സ്റേ പരിശോധനയാണ് ഇത്. ചെറിയ മുഴകളോ മറ്റ് വ്യത്യാസങ്ങളോ ഉണ്ടെങ്കില് ഈ പരിശോധനയിലൂടെ കണ്ടുപിടിക്കാന് സാധിക്കും\nകുത്തിയെടുത്ത് പരിശോധന -എഫ്.എന്.എ.സി. (ഫൈന് നീഡില് ആസ്പിറേഷന് സൈറ്റോളജി)\nമുഴകളുടെ പരിശോധനയ്ക്കാണ് ഫൈന് നീഡില് ആസ്പിറേഷന് സൈറ്റോളജി എന്ന് പറയുനത്. സൂചി കൊണ്ട് സ്തനമുഴകളില് നിന്ന് കോശങ്ങള് എടുത്ത് സൂക്ഷ്മ പരിശോധനയ്ക്ക് വിധേയമാക്കുന്ന പരിശാധനയാണിത്.ഏറ്റവും വേഗത്തില് ചെയ്യാവുന്ന ഈ പരിശോധനയിലൂടെ സ്തനങ്ങളില് കാണുന്ന മുഴകള് സാധാരണ മുഴകളാണോ അതോ ക്യാന്‍സര് സംബന്ധമായ മുഴകള് ആണോ എന്ന് ഒരു പരിധി വരെ മനസ്സിലാക്കാന് സാധിക്കും.\nയഥാര്‍ത്ഥ സമയത്തുള്ള സ്തന പരിശോധന\nഹോര്‍മോണ് വ്യതിയാനത്തിന് കാരണമാകുന്ന ഘടകങ്ങള് ഒഴിവാക്കുക.\nഅമ്മമാര് നവജാത ശിശുക്കള്‍ക്ക് കൃതൃമായി മുലയൂട്ടുക\nസ്ത്രീകള് ശരീരഭാരം കുറയക്കാനുള്ള വ്യായാമം ശീലമാക്കുക\nപഴവര്‍ഗ്ഗങ്ങളും, പച്ചക്കറികളും ഭക്ഷണത്തില് ധാരാളം ഉള്‍പ്പെടുത്തുക.\nകൊഴുപ്പിന്‍റെ അംശം കുറയ്ക്കുകയും, ഫാസ്റ്റ് ഫുഡ് സംസ്ക്കാരം നിര്‍ത്തലാക്കുകയും ചെയ്യുക.\nസ്ത്രീകളുടെ ഗര്‍ഭാശയഗളത്തിലാണ് ഈ രോഗം കണ്ടുവരുന്നത്. കേരളത്തിലെ സ്ത്രീകളില് ഏറ്റവും അധികം കണ്ടുവരുന്ന ക്യാന്‍സറുകളില് ഒന്നാണ് ഇത്. സ്തനാര്‍ബുദം കഴിഞ്ഞാല് സ്ത്രീകളില് പ്രധാനമായും കണ്ടുവരുന്ന ക്യാന്‍സറാണ് ഗര്‍ഭാശയ ഗള ക്യാന്‍സര്. ഇത് വളരെ നേരത്തേ കണ്ടുപിടിക്കാവുന്നതും ചികിത്സിച്ചാല് പരിപൂര്‍ണ്ണമായി സുഖപ്പെടുത്താവുന്നതുമാണ്. ഗര്‍ഭാശയ ഗള ക്യാന്‍സറിന് പ്രധാന കാരണം ഹ്യൂമന് പാപ്പിലോമ വൈറസ് ഇന്‍ഫെക്ഷന് ആണ്.\nചെറുപ്രായത്തില് ആരംഭിക്കുന്ന ലൈംഗിക ബന്ധം, ചെറുപ്രായത്തിലുള്ള ഗര്‍ഭധാരണം, തുടരെത്തുടരെയുള്ള പ്രസവങ്ങള്, ലൈഗിക അവയവങ്ങളുടെ ശുചിത്വമില്ലായ്മ, ഒന്നിലധികം ലൈംഗിക പങ്കാളികള് മേല്‍പ്പറഞ്ഞവ ഉള്ളവരില് ഈ ക്യാന്‍സറിന് കാരണമായ ഹ്യൂമന് പാപ്പിലോമ വൈറസ് അണുബാധ കൂടുതലാണ്.\nസാധാരണ മാസക്കുളി സമയം അല്ലതെ രക്തംപോക്ക്\nചുവന്ന നിറം കലര്‍ന്ന ചീഞ്ഞമണത്തോട് കൂടിയ വെള്ളപോക്ക്\nമൂത്രത്തിലുടെയും മലത്തിലൂടെയുമുള്ള രക്തസ്രാവം\nകണ്ടെത്തല് : പാപ്സ്മിയര് ടെസ്റ്റ്\nഗര്‍ഭാശയഗള ക്യാന്‍സര് തുടങ്ങുന്നതിന് പത്തോ പതിനഞ്ചോ വര്‍ഷം മുമ്പ് ക്യാന്‍സറിന് മുന്നേടിയായ കോശമാറ്റങ്ങള് ഗര്‍ഭാശയ മുഖത്ത് കാണപ്പെടുന്നു. ഇത് ڇപാപ്സ്മിയര്‍ڈ പരിശോധനയിലൂടെ വളരെ മുന്‍പ് തന്നെ കണ്ടെത്താന് സാധിക്കുന്നു.\nതുടക്കത്തില് തന്നെ ഈ രോഗത്തെ ചികിത്സിച്ച് ഭേദമാക്കാവുന്നതാണ്.\nമുപ്പത് വയസ്സിന് മുകളില് പ്രായമുള്ള വിവാഹിതരായ എല്ലാ സ്ത്രീകളും പാപ്സ്മിയര് പരിശോധനയ്ക്ക് വിധേയരാകേണ്ടതാണ്.\nവേദനയില്ലാത്തതും ചിലവ് കുറഞ്ഞതുമായ ചെറിയ ഒരു പരിശോധനയിലൂടെ ഗര്‍ഭാശയ ഗള ക്യാന്‍സര് നിര്‍ണ്ണയം നടത്താവുന്നതാണ്.\nകുത്തിവെപ്പോ മയക്കുമരുന്നോ ആവശ്യമില്ല, രക്ത സ്രാവമോ മറ്റു പ്രയാസങ്ങളോ ഉണ്ടാകുന്നില്ല.\nഒരു മിനിറ്റില് പരിശോധന കഴിയുന്നു, ഏതെങ്കിലും കുഴപ്പമുള്ളവര്‍ക്ക് ഉടന് ചികിത്സയ്ക്ക് വിധേയരാകാവുന്നതാണ്.\nചിലവ് വളരെ കുറവാണ്.\nപാപ്സ്മിയര് ടെസ്റ്റിന്‍റെ ഗുണങ്ങള്\nരോഗിക്ക് ക്യാന്‍സര് ഉണ്ടെങ്കില് അത് കണ്ടുപിടിച്ച് ഉടന് തന്നെ ചികിത്സിച്ച് സുഖപ്പെടുത്താന് കഴിയുന്നു.\n10 വര്‍ഷം കഴിഞ്ഞ് ക്യാന്‍സര് വരാന് സാധ്യത ഉണ്ടെങ്കില് മരുന്നു കൊണ്ട് ഇതിനെ തടയാന് കഴിയും\nപല ഗുഹ്യരോഗങ്ങള്, അണുക്കള് പരത്തുന്ന രോഗങ്ങള്, വളര്‍ച്ചകള്, ട്യൂമറുകള് ഇവ കണ്ടുപിടിച്ച് ചികിത്സിക്കാന് കഴിയും.\nആരെല്ലാം ഈ പരിശോധനയ്ക്ക് വിധേയരാകണം\n30 വയസ്സിന് മുകളില് പ്രായമുള്ള വിവാഹിതരായ എല്ലാ സ്ത്രീകളും ഈ പരിശോധനയ്ക്ക് വിധേയരാകേണ്ടതാണ്. കൂടാതെ അമിതമായ വെള്ളപോക്ക്, രക്തം കലര്‍ന്ന വെള്ളപോക്ക്, സംഭോഗത്തിന് ശേഷമുള്ള രക്ത സ്രാവം എന്നീ ലക്ഷണങ്ങളുള്ള എല്ലാ സ്ത്രീകളും പാപ്സ്മിയര് പരിശോധന നടത്തേണ്ടതാണ്.\nഗര്‍ഭാശയഗള ക്യാന്‍സറിന്‍റ മുന്നോടിയായി ഉണ്ടാകുന്ന മാറ്റങ്ങള്‍ക്ക് ശസ്ത്രക്രിയയോ, റേഡിയേഷന് ചികിത്സയോ നല്‍കാവുന്നതാണ്.\nഒരു പ്രത്യേക സ്ഥലത്ത് മാത്രമുണ്ടാകുന്ന അര്‍ബുദ വളര്‍ച്ചയ്ക്ക് റേഡിയേഷന് ചികിത്സയോ, ഓപ്പറേഷനോ ചെയ്യാവുന്നതാണ്.\nസ്റ്റേജ്- 1 -(തുടക്കം) ഗര്‍ഭാശയം മാത്രം നീക്കം ചെയ്യുന്നു.( ലീപ്പ്)\nസ്റ്റേജ്- 1 -(വ്യാപിച്ചത്) ഗര്‍ഭാശയം മുഴുവനായി നീക്കം ചെയ്യല് അല്ലെങ്കില് റേഡിയേഷന് ചികിത്സ\nസ്റ്റേജ്- 2,3, റേഡിയേഷനോടൊപ്പം മരുന്നു കൊണ്ടുള്ള ചികിത്സയുമാണ് (കീമോതെറാപ്പി) ഈ ഘട്ടത്തില് നല്‍കുന്നു.\nസ്റ്റേജ് -4 - സാന്ത്വന ചികിത്സയുടെ ഭാഗമായ റേഡിയേഷനും മരുന്നു കൊണ്ടുളള ചികിത്സയും മാത്രമേ ഈ ഘട്ടത്തില് ചെയ്യുവാന് പറ്റുകയുള്ളു\nറേഡിയേഷന് ചികിത്സയുടേയും കീമോതെറാപ്പിയുടേയും പാര്‍ശ്വഫലങ്ങള് വിളര്‍ച്ച, തളര്‍ച്ച, നീര്‍വീക്കം, വയറിളക്കം, രക്തംപോക്ക്, കൃത്രിമആര്‍ത്തവ വിരാമം, ഛര്‍ദ്ദി, മുടി കൊഴിച്ചില് എന്നിവയാണ.്\nഗര്‍ഭാശയഗളത്തെ സൂക്ഷ്മ ദര്‍ശിനി ഉപയോഗിച്ച് പതിനഞ്ച് മടങ്ങ് വലിപ്പത്തില് കാണാന് ഉപയോഗിക്കുന്ന പരിശോധനയാണിത്. ഇത് വഴി ഗര്‍ഭാശയഗളത്തില് ക്യാന്‍സറിന്‍റെ മാറ്റങ്ങള് അറിയാന് സാധിക്കുന്നു.\nഎം.ആര്.ഐ., സിസ്ടോസ്ക്കോപ്പി, സിടി സ്ക്കാന് എന്നീ പരിശോധനയും ക്യാന്‍സര് രോഗ നിര്‍ണ്ണയത്തിന് ഉപയോഗിക്കുന്നു.\nവായിലെ ക്യാന്‍സര് ഏറിയ പങ്കും ദേവനയില്ലാത്ത ചെറുവൃണമായാണ് ആരംഭിക്കുക. പുരുഷന്‍മാരില് കാണുന്ന ഒരു പ്രധാന ക്യാന്‍സറാണ് വായിലെ ക്യാന്‍സര്. വായില് ക്യാന്‍സര് ബാധിക്കുന്നതിന് മുന്‍പ് തന്നെ വായില് രോഗ ലക്ഷണങ്ങള് കണ്ടു വരുന്നു. പുകയില മുറുക്കുന്നവര്, പാന് മസാല ഉപയോഗിക്കുന്നവര്, പുക വലിക്കുന്നവര്, മദ്യപാനികള്, എന്നിവരിലാണ് വായിലെ ക്യാന്‍സര് അധികവും കാണപ്പെടുന്നത്. പരിശീലനം ലഭിച്ച ആരോഗ്യ പ്രവര്‍ത്തകരെക്കൊണ്ട് ഇടയ്ക്കിടെ വായ പരിശോധന നടത്തുന്നത് വായിലെ ക്യാന്‍സര് നേരത്തേ കണ്ടുപിടിക്കാന് സഹായിക്കുന്നു. സ്വന്തം വായിക്കകത്ത് ഉണ്ടാകുന്ന മാറ്റങ്ങള് സ്വയം കണ്ണാടിയില് വായ പരിശോധിച്ച് മനസ്സിലാക്കാം\nവായിലെ ക്യാന്‍സറിന്‍റെ മുന്നോടികള്\n1. ലൂക്കോപ്ലാക്കിയ :- തുടച്ചു നീക്കാന് സാധിക്കാത്തതും വ്യക്തമായ അരികുകളോട് കൂടിയതുമായ വെളുത്ത പാടയെ ലൂക്കോപ്ലാക്കിയ എന്നുപറയുന്നു.വായിലെ വെള്ളപ്പാടുകളുടെ മാറ്റങ്ങള് പ്രത്യേകിച്ചും കൂടുതല് തടിക്കുക, വെള്ളനിറം കൂടുതലാക്കുക, നടുവിലോ, വശങ്ങളിലോ വൃണങ്ങള് ഉണ്ടാകുക, കൂടുതല് എരിവ് അനുഭവപ്പെടുക എന്നീ മാറ്റങ്ങള് ക്യാന്‍സറിലേക്കുള്ള പരിവര്‍ത്തനമാകാന് സാധ്യത ഉണ്ട്\n2. അള്‍സറേറ്റഡ് ലൂക്കോപ്ലാക്കിയ :- വെള്ളയും ചുവപ്പും ഇട കലര്‍ന്ന് വായില് കാണപ്പെടുന്ന പാടുകള് ആണ് ഇവ. ലൂക്കോപ്ലാക്കിയയേക്കാള് അപകടകാരിയാണ്. നിറവ്യത്യാസങ്ങള് കണ്ടാല് ബയോപ്സി പരിശോധനയ്ക്ക് വിധേയമാകണം.\n3. ഓറല് സബ്മ്യൂക്കസ് ഫൈബ്രോസിസ് :-വായ മുഴുവന് ബാധിക്കുന്ന ഈ രോഗത്തിന്‍റെ ആരംഭ ലക്ഷണങ്ങള് സ്തരിത കലയുടെ നിറവ്യത്യാസം, എരിവുള്ള ആഹാരം കഴിക്കാനുള്ള പ്രയാസം, നാവിന്‍റെ പ്രതലത്തിലെ പരുപരുപ്പ് നഷ്ടപ്പെട്ട് ചുണ്ടും കവിളും നാവും വിളറി വെളുക്കുക, ക്രമേണ കവിളിന്‍റ മൃദുത്വം നഷ്ടപ്പെട്ട് വായ തുറക്കാന് വിഷമിക്കുക, നാക്ക് പുറത്തേക്ക് നീട്ടാന് കഴിയാതെ വരിക, ചിലര്‍ക്ക് ചില അക്ഷരങ്ങള് ഉച്ചരിക്കാന് പ്രയാസം നേരിടുക.\n4. എറിത്രോപ്ലാക്കിയ :- വായില് ചുവന്ന വെല്‍വെറ്റ് രൂപത്തില് കാണപ്പെടുന്ന പാടുകളാണ് എറിത്രോപ്ലാക്കിയ. നിറവ്യത്യാസം കണ്ടാല് ബയോപ്സി പരിശോധനയ്ക്ക് വിധേയമാകണം\n5. കൂര്‍ത്ത പല്ലുകള്, വെപ്പുപല്ലുകള് എന്നിവയില് നിന്നുണ്ടാകുന്ന വൃണങ്ങള്.:- കൂര്‍ത്ത പല്ലുകള്, വെപ്പുപല്ലുകള്, എന്നിവയില് നിന്നുണ്ടാകുന്ന വൃണങ്ങളെ ڇട്രൊമാറ്റിക്ڈഎന്നു പറയുന്നു. ക്ഷതം, ഉരസല് നിമിത്തം ഉണ്ടാകുന്ന വൃണങ്ങള് ഒരു മാസത്തില് കൂടുതല് നീണ്ടുനില്‍ക്കുകയാണെങ്കില് സൂക്ഷിക്കേണ്ടതാണ്. വൃണത്തിന് കാരണമായ കൂര്‍ത്ത പല്ലുകള് എടുത്തു കളയുകയോ, രാകുകയോ ചെയ്തതിന് ശേഷം മരുന്നുകള് കഴിച്ച് രണ്ട് ആഴ്ചക്കുള്ളില് വൃണം ഉണങ്ങണം. ഇപ്രകാരം ഉണങ്ങാതെ വന്നാല് ബയോപ്സി പരിശോധനയ്ക്ക് വിധേയമാകണം\nവായില് കണ്ടു വരുന്ന വെളുത്ത പാടുകള് കൂടുതല് തടിക്കുക, വെള്ള നിറം കൂടുതലാകൂക, നടുവിലോ വശങ്ങളിലോ വൃണങ്ങള് ഉണ്ടാകുക, വായില് കൂടുതല് എരിവ് അനുഭവപ്പെടുക\nസ്തരിത കലയുടെ നിറവ്യത്യാസവും, നാവിന്‍റെ പ്രതലത്തില് പരുപരുപ്പ് നഷ്ടപ്പെട്ട് ചുണ്ടും കവിളും നാവും വിളറി വെളുക്കുകയും, കാലക്രമേണ കവിളിന്‍റെ മൃദുത്വം നഷ്ടപ്പെട്ട് വായ തുറക്കാന് വിഷമിക്കുകയും നാവ് പുറത്തേക്ക് നീട്ടാന് കഴിയാതാവുകയും ചെയ്യുന്നു.\nകൂര്‍ത്ത പല്ലുകളില് നിന്നും കൃത്രിമ പല്ലുകളില് നിന്നും അവയുടെ ക്ഷതംകൊണ്ട് ഉണ്ടാകുന്ന വൃണങ്ങള് ഒരു മാസത്തില് കൂടുതല് നീണ്ടു നില്‍ക്കുകയാണെങ്കില് അത് ക്യാന്‍സറിന്‍റെലക്ഷണങ്ങളാവാം.\nരോഗം മൂര്‍ച്ചിക്കുമ്പോള് വേദനയും കഴുത്തില് കഴലവേദന എന്നീ ലക്ഷണവും ഉണ്ടാകുന്നു. ആഹാരം കഴിക്കാന് പ്രയാസം, സംസാരിക്കാന് ബുദ്ധിമുട്ട്, രക്തസ്രാവം എന്നിവ ഉണ്ടാകുന്നു.\nവായിലെ ക്യാന്‍സറിന്‍റെ കാരണങ്ങള്\nപുകയില കൂട്ടിയുള്ള മുറുക്ക്\nകൂര്‍ത്ത പല്ലുകളില് നിന്നോ, നിര്‍മ്മിത ദന്തങ്ങളില് നിന്നോ ഉണ്ടാകുന്ന നീണ്ടു നില്‍ക്കുന്ന ക്ഷതങ്ങള്\nആഹാരത്തില് പോഷകങ്ങളുടെ കൂറവ്\nദന്ത ശുചിത്വമില്ലായ്മ, ചിലതരം അണുബാധ\nപുകവലി, പാന്‍മസാല, മദ്യപാനം എന്നിവയുടെ ഉപയോഗം\nമേല് പറഞ്ഞ കാരണങ്ങള് ഒന്നും തന്നെ ഇല്ലാതെയും ചുരുക്കം ചിലരില് ക്യാന്‍സര് ഉണ്ടാകുന്നു.\nക്യത്യമായ വായ പരിശോധനയിലൂടെ ഈ രോഗം കണ്ടുപിടുക്കാം. ദശയെടുത്ത് പരിശോധിക്കുന്നതിലൂടെ ഈ രോഗം നിര്‍ണ്ണയിക്കാം.\nചികിത്സയുടെ ഒന്നാംഘട്ടം ബയോപ്സിയാണ്. വായിലെ ക്യാന്‍സര് വൃണങ്ങള് ആണെങ്കില് ശസ്ത്രക്രിയ റേഡിയേഷന്, ഓപ്പറേഷന് എന്നീ ചികിത്സാരീതികള് ഉപയോഗിക്കേണ്ടി വരുന്നു. ഈ ചികിത്സാ രീതിയിലൂടെ ഇവ പൂര്‍ണ്ണമായി സുഖപ്പെടുത്താന്\nസ്ത്രീകളില് വളരെക്കൂടുതലായി കാണപ്പെടുന്ന മറ്റൊരു ക്യാന്‍സറാണ് തൈറോയിഡ് ക്യാന്‍സര്. തൈറോയിഡ് ഗ്രന്ഥിയില് വളരുന്ന അസാധാരണമായ കോശ വളര്‍ച്ചയാണ് തൈറോയിഡ് ക്യാന്‍സറിന് കാരണം. തൈറോയിഡ് ഗ്രന്ഥി പെട്ടന്ന് കട്ടിപിടിക്കുകയും കഴുത്തില് മറ്റു ചില മുഴകള് പ്രത്യക്ഷപ്പെടുകയും ചെയ്താല് ഡോക്ടറെ കാണേണ്ടതാണ്. ഏകദേശം 1600 ആള്‍ക്കാര് ഈ രോഗം മൂലം വര്‍ഷം തോറും മരിക്കുന്നു. ചെറിയ പ്രായത്തില് നെഞ്ചിനോ തലയ്ക്കോ കഴുത്തിനോ ക്യാന്‍സര് വന്നതിന് ശേഷം റേഡിയേഷന് നല്‍കിയിട്ടുണ്ടെങ്കില് തൈറോയിഡ് ക്യാന്‍സര് വരാന് സാദ്ധ്യത കൂടുതലാണ്.5മുതല് 40 വരെ പ്രായമുള്ളവരിലാണ് ഈ രോഗം കൂടുതലായി കണ്ടുവരുന്നത്. തൈറോയിഡ് ക്യാന്‍സര് പ്രധാനമായും രണ്ട് വിധമാണ് ഉള്ളത്.പാപ്പിലറി കാര്‍സിനോമയും, ഫോളിക്കുലര് കാര്‍സിനോമയും. .സാധാരണയായി 75 %വും പാപ്പിലറി കാര്‍സിനോമയാണ് കാണപ്പെടുന്നത്. പാപ്പിലറി കാര്‍സിനോമ കഴുത്തിലെ കശേരുക്കളില് ബാധിക്കുകയും പിന്നീട് ശരീരത്തിന്‍റെ മറ്റ് ഭാഗങ്ങളിലേക്ക് വ്യാപിക്കുകയും ചെയ്യുന്നു. ഫോളിക്കുലര് കാര്‍സിനോമ കഴുത്തിലെ എല്ലിനേയും പിന്നീട് ശ്വാസകോശത്തേയും ബാധിക്കുന്നു.\nകഴുത്തില് നിന്ന് തുടങ്ങുന്ന വേദന ചെവിയുടെ വശങ്ങളിലേക്ക് ബാധിക്കുന്നു.\nതൊട്ടു നോക്കി കണ്ടുപിടിക്കുക\nനീഡില് ബയോപ്സി (കുത്തിയെടുത്ത് പരിശോധിക്കുക)\nറേഡിയോ ആക്ടീവ് അയോഡിന് അപ്ടേക്ക് സ്റ്റഡി.\nശസ്ത്രക്രിയ, തൈറോയിഡെക്ടമി ( തൈറോയിഡ് ഗ്രന്ഥിയെ നീക്കം ചെയ്യുക)\nഔഷധങ്ങള് നേരിട്ട് രക്തത്തിലേക്ക് നല്‍കുന്ന ചികിത്സാ രീതിയാണ് കീമോതെറാപ്പി. ക്യാന്‍സര് കോശങ്ങളുടെ അമിത വളര്‍ച്ചയും പടര്‍ച്ചയും തടയുകയാണ് കീമോതെറാപ്പിയുടെ ലക്ഷ്യം\nമുടി ചീകാന് മൃദുവായ ചീപ്പ്, തല കഴുകാന് വീര്യം കുറഞ്ഞ ഷാംപു എന്നിവ തിരഞ്ഞെടുക്കുക\nകൈകള് കഴുകി എപ്പോഴും വൃത്തിയായി സൂക്ഷിക്കുക\nഗുഹ്യ ഭാഗങ്ങള് വൃത്തിയായി സൂക്ഷിക്കുക\nയാത്ര കഴിവതും ഒഴിവാക്കുക\nവായുടേയും പല്ലിന്‍റേയും ശുചിത്വം ഉറപ്പാക്കുക\nതൊലിപ്പുറത്ത് ഉരസലോ ചതവോ ഉണ്ടാകാതെ സൂക്ഷിക്കുക\nകുടുംബത്തില് ആര്‍ക്കെങ്കിലും തൈറോയിഡ് ക്യാന്‍സര് വന്നിട്ടുണ്ടെങ്കില് മറ്റുള്ളവര് രക്ത പരിശോധന നടത്തി നേരത്തേ കണ്ടെത്താവുന്നതാണ്.\nവലിയ കുടലിനെയാണ് ഈ ക്യാന്‍സര് ബാധിക്കുന്നത്. ഈ ക്യാന്‍സറിനെ കോളോറെക്റ്റല് ക്യാന്‍സര് എന്ന പേരിലും അറിയപ്പെടുന്നു ഇത് സാധാരണയായി വന് കുടലിലേയും മലദ്വാരത്തിലെയും പേശികളെയാണ് ബാധിക്കുന്നത്.\nഒരു വ്യക്തിക്ക് വന് കുടലില് ക്യാന്‍സര് ഉണ്ടോ എന്നറിയുവാനായി മലത്തില് രക്തത്തിന്‍റെ അംശം പരിശോധിക്കണം. അതിന് ബേരിയം(കൊളോണോസ്ക്കോപ്പി) പരിശോധന നടത്താവുന്നതാണ്.\nനാരുകള് അടങ്ങിയ ഭക്ഷണത്തിന്‍റെ അഭാവം\nകൊഴുപ്പടങ്ങിയ ആഹാരത്തിന്‍റെ അമിത ഉപയോഗം\nകാര്‍ബോഹൈഡ്രേറ്റ് അടങ്ങിയ ഭക്ഷണം കൂടുതലായി ഉപയോഗിക്കുക.\nമലത്തില് രക്തത്തിന്‍റ അംശം കാണു\nകറുത്ത നിറത്തിലുള്ള മലംപോക്ക്\nഅള്‍ട്രാ സൗണ്ട് സ്കാനിംഗ്\n50 വയസ്സിനു മേല് പ്രായമുള്ള പുരുഷന്‍മാരിലാണ് സാധാരണയായി ഈ ക്യാന്‍സര് കണ്ടുവരുന്നത്. പുരുഷന്‍മാരിലെ പ്രത്യുല്‍പാദന അവയവത്തിനോട് ചേര്‍ന്ന് മൂത്ര സഞ്ചിക്ക് താഴെ കാണുന്ന ചെറിയ വാല്‍നട്ട് ഷെയ്പിലുള്ള പ്രോസ്ടേറ്റ് ഗ്രന്ഥിയില് കാണപ്പെടുന്ന മുഴകളാണ് പ്രോസ്റ്റേറ്റ് ക്യാന്‍സര് എന്ന പേരില് അറിയപ്പെടുന്നത്. 85% പേഷ്യന്‍റ്സും 65 വയസ്സിനുമുകളില് പ്രായമുള്ള പുരുഷന്‍മാരായിരിക്കും.രോഗം ബാധിച്ചു കഴിഞ്ഞാല് മറ്റു ക്യാന്‍സറുകളെപ്പോലെതന്നെ പ്രേസ്റ്റേറ്റ് ക്യാന്‍സറും ശരീരത്തിന്‍റെ മറ്റു ഭാഗങ്ങളിലേക്ക് പെട്ടന്ന് വ്യാപിക്കും. പുരുഷന്‍മാരിലെ പ്രോസ്റ്റേറ്റ് ഗ്രന്ഥിയിലെ ക്യാന്‍സര് കണ്ടുപിടിക്കുന്നതിന് രക്തത്തിലെ പ്രോസ്റ്റേറ്റ് സ്പെസിഫിക് ആന്‍റിജന് അളവു പരിശോധിക്കാം. അടിവയറിന്‍റെ അള്‍ട്രാസൗണ്ട് സ്കാനിംഗിലൂടെ പ്രോസ്റ്റേറ്റ് ഗ്രന്ഥിയിലെ വീക്കം കണ്ടുപിടിക്കാനും സഹായിക്കുന്നു.\nആന്‍ഡ്രോജന് ഹോര്‍മോണിന്‍റെ അളവു കൂടുക\nറെഡ് മീറ്റ്(പോത്ത് ഇറച്ചി, കാള ഇറച്ചി, ആട്ടിറച്ചി എന്നിവ) ധാരാളമായി ഉപയോഗിക്കുക\nമൂത്രം ഒഴിക്കാന് പറ്റാത്ത അവസ്ഥ\nഅമിതമായി മൂത്രം പോവുക\nപെട്ടന്ന് ഭാരം കുറയുക\nഓസ്റ്റിയോസാര്‍കോമ എന്നപേരില് അറിയപ്പെടുന്ന ഈ ക്യാന്‍സര് അസ്ഥികളിലെ കോശങ്ങളിലാണ് ആദ്യം ആരംഭിക്കുന്നത്. പ്രായമായവരേക്കാള് ചെറുപ്പക്കാരിലാണ് ഈ രോഗം കുടുതലായി കണ്ടുവരുന്നത.് അസ്ഥികളിലെ ക്യാന്‍സര്3വിധത്തില് കണ്ടുവരുന്നു.\n1.ബിനെയ്ന്:- മനുഷ്യ ശരീരത്തിലെ മൃദു കലകള്, കാല്‍മുട്ടുകള്, തോളെല്ലുകള്, കൈമുട്ടുകള് എന്നിവിടങ്ങളിലാണ് ഇത്തരം ക്യാന്‍സര് കണ്ടുവരുന്നത്.\n2. മാലിഗ്നന്‍റ്:- അസ്ഥികളില് വേദന, മുഴപ്പ് എന്നീ ലക്ഷണങ്ങളും ഇടുപ്പ്, നട്ടെല്ല്, തോളെല്ല് എന്നിവിടങ്ങളിലെ വേദന എന്നിവയുമാണ് ഈ ക്യാന്‍സറിന്‍റെ ലക്ഷണങ്ങള്.\n3. മെറ്റാസ്റ്റാറ്റിക് :- ഇത്തരം ക്യാന്‍സര് ആദ്യം ശരീര കലകളെ ബാധിക്കുകയും പിന്നീട് അസ്ഥികളെ നശിപ്പിക്കുകയും ചെയ്യുന്നു. അതിനുശേഷം ശരീരത്തിന്‍റെ മറ്റു ഭാഗങ്ങളായ വൃക്ക, അണ്ടാശയം, തൈറോയിഡ് ഗ്രന്ഥി, ശ്വാസ കോശം എന്നിവിടങ്ങളിലേക്ക് ബാധിക്കുന്നു.\nമനുഷ്യശരീരത്തിലെ ഏറ്റവും വലിയ അവയവമാണ് ത്വക്ക്. ഇത് ശരീരത്തിന്‍റെ താപനിലയെ തുലനപ്പെടുത്തുകയും ശരീരത്തിനാവശ്യമായ വൈറ്റമിന് ഡി ആഗീരണം ചെയ്യുകയും ചെയ്യുന്നു. മെലനോമ എന്നറിയപ്പെടുന്ന ഈ രോഗം ഏകദേശം 3.5 ലക്ഷത്തോളം ആള്‍ക്കാര്‍ക്ക് സ്ഥിരികരിച്ചിട്ടുണ്ട് .2015 ല് 73,000 പുതിയ കേസുകള് രജിസ്റ്റര് ചെയ്തിട്ടുണ്ട്. ത്വക്കിന് നിറം നല്‍കുന്ന മെലാനിന്‍ന്‍റെ അഭാവം മൂലം ഈ രോഗം ഉണ്ടാകാന് ഇടയുണ്ട്.സൂര്യനില് നിന്നുള്ള അള്‍ട്രാവയലറ്റ് രശ്മികള് കൂടുതല് ഏല്‍ക്കുന്ന ഭാഗങ്ങളായ മുഖം, ചെവികള്, കഴുത്ത്, ചുണ്ടുകള്, കൈകളുടെ പിന്‍ഭാഗം എന്നിവിടങ്ങളിലാണ് ഈ രോഗം ബാധിക്കുന്നത്. ആരംഭദശയില് കണ്ടെത്തിയാല് ഈ രോഗം ചികിത്സിച്ച് ഭേദമാക്കാം\nസൂര്യനില് നിന്നുള്ള അധിക അള്‍ട്രാ വയലറ്റ് രശ്മികള് ഏല്‍ക്കുക\nമറുകുകളുടെ ക്രമാതീതമായ വളര്‍ച്ച, എണ്ണം കുടുക,നിറവ്യത്യാസം എന്നിവ\nഉണങ്ങാത്ത മുറിവ്, ചൊറിഞ്ഞ് തടിക്കുക\n10 -മുതല്4വരെയുള്ള കഠിനമായ സൂര്യതാപം കഴിവതും ഏല്‍ക്കാതിരിക്കുക\nശരീര ഭാഗങ്ങള് മുഴുവന് മറയത്തക്കവിധം കോട്ടണ് വസ്ത്രങ്ങള്, തലയില് തൊപ്പി എന്നിവ ധരിക്കുക\nരോഗ പ്രതിരോധ ശേഷി നിലനിര്‍ത്തുന്ന ഭക്ഷണപദാര്‍ത്ഥങ്ങളായ ഇലക്കറികള്,പഴവര്‍ഗ്ഗങ്ങള്, ചച്ചക്കറികള് എന്നിവ ധാരാളം ഉള്‍പ്പെടുത്തുക. ധാരാളം വെള്ളം കുടിക്കുക.\nതലച്ചോറിലെ ക്യാന്‍സര് \nതലയോട്ടിയിലെ അകവശത്ത് തലച്ചോറിനോട് ചേര്‍ന്ന് കോശങ്ങളുടെ ക്രമാതീതമായ വളര്‍ച്ച മൂലം ചെറിയ മുഴകള് ഉണ്ടാകുന്നു. ഇവയില് ചിലത് ക്യാന്‍സര് ആയി രൂപാന്തരപ്പെടുന്നു.\nഓക്കാനം, ശര്‍ദ്ദില്, ക്ഷീണം\nമനുഷ്യശരീരത്തിലെ തൊണ്ടേയേയും ആമാശയത്തേയും ബന്ധിപ്പിക്കുന്ന നാളിയാണ് അന്നനാളം. അന്നനാളത്തിലൂടെയാണ് നാ കഴിക്കുന്ന ആഹാരം ആമാശയത്തിലെത്തുന്നത്. അന്നനാളത്തിന്‍റെ ഉള്‍വശത്തെ ഭിത്തിയിലാണ് ക്യാന്‍സര് രോഗം ആദ്യം ബാധിക്കുന്നത്. പിന്നീട് ഇത് തൊണ്ടയുടെ മറ്റ് ഭാഗങ്ങളിലേക്ക് ബാധിച്ച് കഴിക്കുന്ന ആഹാരവും വെള്ളവും ഇറക്കാന് പറ്റാത്ത അവസ്ഥയിലേക്ക് എത്തുന്നു.പുകവലിക്കാരും മദ്യപിക്കുന്നവരുമായ പുരുഷന്‍മാരിലാണ് ഈരോഗം കൂടുതലായി കാണപ്പെടുന്നത്.\nപ്രായം:- സാധാരണയായി 55 വയസ്സിന് മുകളില് പ്രായമുള്ള ആള്‍ക്കാര്‍ക്കാണ് ഈ രോഗം കുടുതലായി കണ്ടുവരുന്നത്.\nജെന്‍ഡര് :- പുകവലിയും മദ്യപാനവുമുളള പുരുഷന്‍മാരിലാണ് ഈരോഗം കണ്ടുവരുന്നത്.\nതികട്ടിച്ചവയ്ക്കുന്നവരിലും ഈരോഗം കാണപ്പെടുന്നു.\nബാദുഷ Feb 04, 2019 12:22 PM\nപൊക്കിളിനു താഴെ അടിവയറ്റിൽ ഒരു തടിപ്പ് രോപപ്പെട്ടിട്ട്3മാസം ആയി .ചൊറിച്ചിൽ ഉണ്ട് .നാട്ടിൽ നിന്ന് സൗദിയിൽ വരുന്നതുവരെ ഇങ്ങനെ ഇല്ലായിരുന്നു .ഇപ്പൊ അത് ഉണങ്ങുന്നില്ല. ചൊറിച്ചിൽ ഉണ്ട് .\nനന്ദകുമാർ Jul 25, 2018 08:18 PM\nഎന്റെ ശരീരത്തിന്റെ തോളിന്റെ താഴെ കറുത്ത പാട് കാണന്നു ഇത് ഇപ്പോൾ പ്രത്യക്ഷപ്പെട്ടതാണ് ഇത് വല്ല കേൻ സറുമാണോ\nസുധി Dec 02, 2016 02:32 PM\nഞാൻ വെറ്റില മുറുക്കാറുണ്ട്,ൽ ഇന്നലെ മുതൽ എനിക്ക് പല്ലിനു നല്ല വേദനയുണ്ട് തല ഷേക്ക് ചെയ്യുമ്പോൾ അസഹ്യമായ വേദന അനുഭവപ്പെടുന്നു, മുകളിൽ പറഞ്ഞിരിക്കുന്നപോലെ വായിൽ നിറവ്യത്യാസങ്ങൾ ഒന്നും തന്നെ ഇല്ല, ഇത് ക്യാൻസറിന്റെ ലക്ഷണമാണോ, അടുത്ത മാസം ഞാൻ വിദേശത്ത് പോകാൻ ഇരിക്കുകയാണ്, മെഡിക്കൽ എടുക്കുമ്പോൾ ഇത് കാരണം എന്തേലും പ്രെശ്നം ഉണ്ടാകുമോ????\nക്യാന്‍സര് - ആമുഖം\nക്യാന്‍സര് - വിവരണം\nഅവസാന ഭേദഗതി വരുത്തിയത് : Jun 26, 2019


19th Asianet Film Awards: Complete Winners List - Malayalam Filmibeat\nസോഷ്യല് മീഡിയ പറഞ്ഞതൊന്നുമല്ല, 19ാംമത് ഏഷ്യാനെറ്റ് ഫിലിം അവാര്‍ഡ് മികച്ച നടന്? മികച്ച സിനിമ?\n| Updated: Tuesday, January 24, 2017, 9:44 [IST]\nമലയാള സിനിമാ ഇന്‍ഡസ്ട്രി കാത്തിരിക്കുന്ന പുരസ്‌കാര ചടങ്ങാണ് ഏഷ്യാനെറ്റ് ഫിലിം അവാര്‍ഡ്. പോയ വര്‍ഷം മലയാള സിനിമയില് മികച്ച പ്രകടനം നടത്തിയവരും അര്‍ഹതപ്പെട്ടവര് ആരാണെന്ന് അറിയാനുള്ള കാത്തിരിപ്പിലായിരുന്നു സിനിമാ പ്രേമികളും. 19ാംമത് ഏഷ്യാനെറ്റ് ഫിലിം അവാര്‍ഡ് പ്രഖ്യാപിച്ചു. അങ്കമാലിയിലെ അഡ്‌ലറ്റ്‌സ് ഇന്റര്‍നാഷ്ണല് കണ്‍വെന്‍ഷന് സെന്‍ട്രലില് വച്ചായിരുന്നു ചടങ്ങ്. സൗത്ത് ഇന്ത്യന് സിനിമാ ഇന്‍ഡസ്ട്രിയിലെ പൗര പ്രധാനികളും ചടങ്ങില് പങ്കെടുത്തു.\nമോഹന്‍ലാലിനെ മികച്ച നടനായി തെരഞ്ഞെടുത്തു. ഒപ്പം, പുലിമുരുകന് എന്നീ ചിത്രങ്ങളിലെ മികച്ച അഭിനയത്തിലൂടെയാണ് മോഹന്‍ലാലിനെ 2016ലെ മികച്ച നടനായി തെരഞ്ഞെടുത്തത്. 2016ല് പുറത്തിറങ്ങുന്ന ആദ്യ ചിത്രമായിരുന്നു ഒപ്പം. പ്രിയദര്‍ശന് സംവിധാനം ചെയ്ത ചിത്രം ബോക്‌സോഫീസില് 50 കോടിയോളം നേടി. വൈശാഖ് സംവിധാനം ചെയ്ത പുലിമുരുകന് മലയാള സിനിമാ ചരിത്രത്തിലെ വമ്പന് വിജയമായിരുന്നു.\nRead Also: മസിലും ചുവന്ന കണ്ണുകളും! നിയമത്തെ പോലും പേടിയില്ലാതെ മലയാള സിനിമയില് ബലാത്സംഗം ചെയ്തവര്!\nമഞ്ജു വാര്യരാണ് മികച്ച നടി. അവാര്‍ഡിലെ വിജയികള് ആരൊക്കെയാണെന്ന് നോക്കാം. തുടര്‍ന്ന് വായിക്കൂ....\nപ്രിയദര്‍ശന് സംവിധാനം ചെയ്ത സസ്‌പെന്‍സ് ത്രില്ലര് ചിത്രമായ ഒപ്പമാണ് 2016ലെ മികച്ച ചിത്രമായി ഏഷ്യാനെറ്റ് ഫിലിം അവാര്‍ഡ് തെരഞ്ഞെടുത്തത്. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിച്ചത്.\n2016 ജനപ്രിയ ചിത്രം\nവൈശാഖ് സംവിധാനത്തില് ഒരുങ്ങിയ ബ്രഹ്മാണ്ഡ ചിത്രം പുലിമുരുകനാണ് 2016ലെ ജനപ്രിയ ചിത്രം. മുളകുപാടം ഫിലിംസിന്റെ ബാനറില് ടോമിച്ചന് മുളകുപാടമാണ് ചിത്രം നിര്‍മ്മിച്ചത്. ജഗപതി ബാബു, കമാലിനി മുഖര്‍ജി, ലാല് എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിച്ചത്.\nമോഹന്‍ലാലിനെയാണ് മികച്ച നടനായി തെരഞ്ഞെടുത്തത്. ഒപ്പത്തിലെ ജയരാമന്, പുലിമുരുകനിലെ മുരുകന് എന്നീ കഥാപാത്രങ്ങളെ മികച്ച രീതിയില് അവതരിപ്പിച്ചതിന്റെ അടിസ്ഥാനത്തിലാണ് മോഹന്‍ലാലിനെ മികച്ച നടനായി തെരഞ്ഞെടുക്കുന്നത്.\nയുവനടന് ദുല്‍ഖര് സല്‍മാനാണ് മികച്ച നടനുള്ള ക്രിട്ടിക്‌സ് അവാര്‍ഡ് നേടിയത്. കലിയിലെ സിദ്ധാര്‍ത്ഥ്, കമ്മട്ടിപ്പാടത്തിലെ രാജീവ് രവി തുടങ്ങിയ അഭിനയ പ്രകടനത്തിലൂടെയാണ് അവാര്‍ഡ്.\nമികച്ച നടിയ്ക്കുള്ള അവാര്‍ഡ് മഞ്ജു വാര്യരിനാണ്. രാജേഷ് പിള്ള സംവിധാനം ചെയ്ത ചിത്രത്തിലെ വേട്ട, കരിങ്കുന്നം സിക്‌സസിലെ വന്ദന എന്നീ കഥാപാത്രങ്ങളെ കണക്കിലെടുത്താണ് മഞ്ജു വാര്യരെ മികച്ച നടിയായി തെരഞ്ഞെടുത്തത്.\nജനപ്രിയ നടനായി നിവിന് പോളിയെ തെരഞ്ഞെടുത്തി. ആക്ഷന് ഹീറോ ബിജു, ജേക്കബിന്റെ സ്വര്‍ഗരാജ്യം എന്നീ ചിത്രങ്ങളിലെ അഭിനയത്തിനാണ് നിവിന് പോളിയ്ക്ക് അവാര്‍ഡ്. ചടങ്ങില് നിവിന് പോളിയുടെ ഒരു കിടിലന് പെര്‍ഫോമന്‍സുമുണ്ടായിരുന്നു.\nഎബ്രിഡ് ഷൈനാണ് മികച്ച സംവിധായകന്. ആക്ഷന് ഹീറോ ബിജുവിലെ സംവിധാന മികവിലൂടെയാണ് എബ്രിഡ് ഷൈനിനെ മികച്ച നടനായി തെരഞ്ഞെടുത്തത്. എബ്രിഡ് ഷൈനിന്റെ രണ്ടാമത്തെ ചിത്രമാണ് ആക്ഷന് ഹീറോ ബിജു.\nമോഹന്‍ലാലിന്റെ കിടിലന് പെര്‍ഫോമന്‍സ്\nപുലിമുരുകനിലെ മോഹന്‍ലാലിന്റെ കിടിലന് പെര്‍ഫോമന്‍സും ചടങ്ങിലുണ്ടായിരുന്നു.\nRead more about: pulimurugan mohanlal manju warrier asianet film award malayalam film malayalam movie news malayalam cinema മലയാളം സിനിമ പുലിമുരുകന് മോഹന്‍ലാല് മഞ്ജു വാര്യര് ഏഷ്യാനെറ്റ് ഫിലിം അവാര്‍ഡ്\n19th Asianet Film Awards: Complete Winners List


7964 covid india update 24 മണിക്കൂറിനിടെ 265 മരണങ്ങളും 7964 പോസിറ്റീവ് കേസുകളും; രാജ്യത്ത് കൊവിഡ് രോഗികളുടെ എണ്ണത്തിൽ റെക്കോർഡ് വർധന\nരാജ്യത്തെ കൊവിഡ് രോഗികളുടെ എണ്ണത്തിൽ റെക്കോർഡ് വർധന. ഇതുവരെ റിപ്പോർട്ട് ചെയ്തതിൽ ഏറ്റവും ഉയർന്ന വർധനയാണ് ഇന്നലെ മാത്രം റിപ്പോർട്ട് ചെയ്തത്. മരണ നിരക്കിലും വൻ വർധനയാണ് കാണുന്നത്. 7964 പേർക്കാണ് ഇന്നലെ മാത്രം കൊവിഡ് സ്ഥിരീകരിച്ചത്. തുടർച്ചയായ രണ്ടാം ദിവസമാണ് രാജ്യത്ത് 7000നു മുകളിൽ കേസുകൾ റിപ്പോർട്ട് ചെയ്യുന്നത്. 265 പേരാണ് കഴിഞ്ഞ 24 മണിക്കൂറിനുള്ളിൽ മരണപ്പെട്ടത്. ഇതും റെക്കോർഡ് എണ്ണമാണ്. 1,73,763 രോഗികളാണ് നിലവിൽ രാജ്യത്ത് ഉള്ളത്. ഇതുവരെ 4971 പേരാണ് മരണപ്പെട്ടത്. 86422 പേരാണ് ചികിത്സയിൽ ഉള്ളത്.\nഅതേ സമയം, രോഗമുക്തരായവരുടെ എണ്ണത്തിലുണ്ടാവുന്ന വർധന ആശ്വാസമാണ്. 11264 പേരാണ് കഴിഞ്ഞ 24 മണിക്കൂറിനിടെ രോഗമുക്തരായത്. ആകെ രോഗമുക്തരായവരുടെ എണ്ണം 82369 ആയി. രോഗമുക്തരാകുന്നവരുടെ നിരക്ക് 43 ശതമാനം കടന്നു. ഇതും ആശ്വാസം നൽകുന്ന വാർത്തയാണ്.\nകൊവിഡ് രൂക്ഷമായി ബാധിച്ച രാജ്യങ്ങളുടെ പട്ടികയിൽ ഇന്ത്യ ഒൻപതാം സ്ഥാനത്ത് എത്തിയിരുന്നു. കേസുകളുടെ എണ്ണത്തിൽ തുർക്കിയെ മറികടന്നു. ദിനംപ്രതി റിപ്പോർട്ട് ചെയ്യുന്ന കേസുകൾ രാജ്യത്ത് കുതിച്ചുയരുകയാണ്. അതേസമയം, രോഗം ഭേദമാകുന്നവരുടെ നിരക്ക് 42.89 ശതമാനമായി ഉയർന്നു.\nRead Also: കൊവിഡ് രൂക്ഷമായി ബാധിച്ച രാജ്യങ്ങളുടെ പട്ടികയിൽ ഇന്ത്യ ഒൻപതാം സ്ഥാനത്ത്\nStory Highlights: 7964 covid cases in 24 hours india


ബുര്‍ജ് ഖലീഫ സന്ദര്‍ശിക്കാം, പകുതി നിരക്കില് - :: Garshom :: ‹ :: Garshom ::\nബുര്‍ജ് ഖലീഫ സന്ദര്‍ശിക്കാം, പകുതി നിരക്കില്\nസ്വന്തം ലേഖകന്Monday, August 12, 2019 3:43 pm\nദുബായ്: പെരുന്നാള് അവധി തുടങ്ങിയതോടെ ബുര്‍ജ് ഖലീഫയിലേക്കു സന്ദര്‍ശക പ്രവാഹം. ആര്‍ടിഎ നോല് കാര്‍ഡ് ഉപയോഗിക്കുന്നവര്‍ക്ക് കുറഞ്ഞ നിരക്കില് സന്ദര്‍ശിക്കാമെന്നതു കൂടുതല് പേരെ ആകര്‍ഷിക്കുന്നു. 141 ദിര്‍ഹത്തിനു പകരം 75 ദിര്‍ഹം നല്‍കിയാല് മതിയാകും. അടുത്തമാസം 15 വരെയാണ് ഈ ആനുകൂല്യം. സന്ദര്‍ശകര് എമിറേറ്റ്‌സ് ഐഡി കൊണ്ടുവരണം.\nബുര്‍ജ് ഖലീഫയിലെ ദ് കഫെയില് നിന്ന് ഇഷ്ടമുള്ള ഒരു പാനീയം സൗജന്യമായി ആസ്വദിക്കുകയുമാകാം. യാത്രക്കാര് മെട്രോ സ്റ്റേഷനുകളിലെ ടിക്കറ്റ് കൗണ്ടറുകളില് നിന്നു കൈപ്പറ്റാവുന്ന ഡിസ്‌കൗണ്ട് വൗച്ചറുമായാണ് പോകേണ്ടത്.


സൗദിയില് ദുല്‍ഹിജ്ജ മാസപ്പിറവി കണ്ടു; അറഫാ ദിനം ആഗസ്റ്റ് പത്തിന്, ബലിപെരുന്നാള് പതിനൊന്നിന് - MALABAR FLASH\nHome Eid Gulf Hajj News Saudi Arabia ഗള്‍ഫ് ഗള്‍ഫ് വാര്‍ത്തകള് സൗദിയില് ദുല്‍ഹിജ്ജ മാസപ്പിറവി കണ്ടു; അറഫാ ദിനം ആഗസ്റ്റ് പത്തിന്, ബലിപെരുന്നാള് പതിനൊന്നിന്\nസൗദിയില് ദുല്‍ഹിജ്ജ മാസപ്പിറവി കണ്ടു; അറഫാ ദിനം ആഗസ്റ്റ് പത്തിന്, ബലിപെരുന്നാള് പതിനൊന്നിന്\nജിദ്ദ: സൗദിയില് ദുല്‍ഹിജ്ജ മാസപ്പിറവി ദൃശ്യമായതായി സൗദി സുപ്രീം കൗണ്‍സില് അറിയിച്ചു. ഇതനുസരിച്ച് അറഫാ ദിനം ആഗസ്റ്റ് പത്തിനും ബലിപെരുന്നാള് പതിനൊന്നിനും ആയിരിക്കുമെന്ന് സൗദി മതകാര്യവിഭാഗം അറിയിച്ചു.[www.malabarflash.com]\nറിയാദ് പ്രവിശ്യയിലെ ഹോത്ത സുദൈര്, തുമൈര് എന്നിവിടങ്ങളിലാണ് ഈ വര്‍ഷത്തെ ദുല്‍ഹിജ്ജ മാസപ്പിറവി ദൃശ്യമായത്. നേരത്തെ മാസപ്പിറവി നിരീക്ഷിക്കാന് സൗദി സുപ്രീംകോടതി വിശ്വാസികളോട് ആഹ്വാനം ചെയ്തിരുന്നു.


ഞായറാഴ്ച ആര്‍ടിജിഎസ് സേവനം തടസ്സപ്പെടും – Chandrika Daily\nBy web desk3Tuesday April 13, 2021 17:18 pm\nഏപ്രില് 18ന് 14 മണിക്കൂര് നേരം സേവനം ലഭിക്കില്ലെന്ന് ആര്‍ബിഐ അറിയിച്ചു\nഡല്‍ഹി: വലിയ തോതിലുള്ള ഫണ്ട് കൈമാറ്റത്തിന് ഇടപാടുകാര് മുഖ്യമായി ആശ്രയിക്കുന്ന ആര്‍ടിജിഎസ് സംവിധാനം ഞായറാഴ്ച തടസ്സപ്പെടുമെന്ന് റിസര്‍വ് ബാങ്ക് ഓഫ് ഇന്ത്യ. ഏപ്രില് 18ന് 14 മണിക്കൂര് നേരം സേവനം ലഭിക്കില്ലെന്ന് ആര്‍ബിഐ അറിയിച്ചു. സാങ്കേതിക സംവിധാനം പരിഷ്‌കരിക്കുന്നതിന്റെ ഭാഗമായാണ് പണമിടപാടുകള് തടസപ്പെടുന്നത്.\nഏപ്രില് 18ന് പുലര്‍ച്ചെ മുതല് ഉച്ചകഴിഞ്ഞ് രണ്ടുമണിവരെ (14 മണിക്കൂര്) ആര്‍ടിജിഎസ് സംവിധാനം ഉപയോഗിച്ച് പണമിടപാടുകള് നടത്താന് കഴിയില്ല. അതേസമയം, നാഷണല് ഇലക്ട്രോണിക് ഫണ്ട് ട്രാന്‍സ്ഫര് (എന്‍ഇഎഫ്ടി) വഴിയുള്ള ഇടപാടുകള്‍ക്ക് തടസ്സമുണ്ടാകില്ല.\nവലിയ തോതിലുള്ള ഫണ്ട് കൈമാറ്റത്തിന് മുഖ്യമായി ആശ്രയിക്കുന്നത് ആര്‍ടിജിഎസ് സംവിധാനത്തെയാണ്. ചെറിയ തോതിലുള്ള ഫണ്ട് കൈമാറ്റത്തിനാണ് എന്‍ഇഎഫ്ടി സംവിധാനം സാധാരണയായി ഉപയോഗിക്കുന്നത്.


കണ്ണെത്താദൂരം വരെ കടല്, വെള്ളിമേഘങ്ങള്, മനുഷ്യനെ പേടിച്ച് പ്രകൃതി ഒളിപ്പിച്ച പോലെ ഒരു ലോകം | Bangaram Travel| Lakshadweep| Bangaram Tourism| Mathrubhumi Yathra\nSep 6, 2020, 08:50 PM IST\nബംഗാരം. നീലക്കടലിന്റെ ഏകാന്ത വന്യതയില് മധുവിധു രാത്രികള് പൂക്കുന്ന ദ്വീപ്. ജര്‍മന് യാത്രികനായ അലോണ് ആബേലും ഭാര്യ നിനയും 'യാത്രാ' സംഘത്തോടൊപ്പം. പവിഴദ്വീപിലെ പ്രണയദിനങ്ങളേക്കുറിച്ച് അലോണ്\n# എഴുത്ത്: കെ.ഉണ്ണിക്കൃഷ്ണന്/ ചിത്രങ്ങള്: ടി.കെ. പ്രദീപ്കുമാര്\nഅലോണ് ആബേലും നിനയും\nകടലിനടിയില് ഒരു സ്വപ്നലോകത്താണ് ഞങ്ങള്. ഞാനും നിനയും. കൈകാലുകളിളക്കി സ്വര്‍ണമുടിയിഴകള് പറത്തി നീങ്ങുമ്പോള് അവള് മനോഹരിയായ ഒരു മത്സ്യകന്യകയെപ്പോലെ തോന്നി. അതോ പിടിച്ചു നീന്തുന്ന പൊന്മീനോ! അനന്തമായ ജലരാശിയുടെ മഹാമൗനത്തിലൂടെയുള്ള സഞ്ചാരം.\nമനുഷ്യനെ പേടിച്ച് പ്രകൃതി ഒളിപ്പിച്ചുവെച്ചതു പോലെയുണ്ട് ഈ ലോകം. കുന്നുകളും സമതലങ്ങളും പുല്‍മേടുകളും പൊന്തക്കാടുകളുമെല്ലാമുണ്ട്. പല നിറങ്ങളിലുള്ള പവിഴപ്പുറ്റുകളുടെയും ജലസസ്യങ്ങളുടെയും ഇടയിലൂടെ നീങ്ങുമ്പാള് നമ്മെ തൊട്ട് പാഞ്ഞു പോവുന്ന എന്തെല്ലാം തരം മത്സ്യങ്ങള്! ചിലതിന് പെയിന്റിങ്ങുകളെ തോല്‍പ്പിക്കുന്ന വര്‍ണശോഭ. അല്ലെങ്കിലും പ്രകൃതിതന്നെയല്ലേ ഏറ്റവും വലിയ ചിത്രകാരി. ഈ ബംഗാരം ഉള്‍പ്പെടുന്ന ലക്ഷ്വദ്വീപുകള് തന്നെ തെളിവ്. 4200 ചതുരശ്ര കിലോമീറ്റര് വരുന്ന ലഗൂണുകളിലെ ജൈവസമ്പത്ത് ലോകത്തില് തന്നെ അത്യപൂര്‍വമാണ്.\nസത്യത്തില് ജീവിത ബഹളങ്ങളില് നിന്ന് കുതറിമാറി ഞങ്ങള് ബംഗാരത്തേക്ക് ഒന്നു മുങ്ങുകയായിരുന്നു. ഏഷ്യന് രാജ്യങ്ങളില് ആന്റിക് ബിസിനസ്സാണ് എനിക്ക്. നൂറായിരം കാര്യങ്ങള്, നിരന്തര യാത്രകള്. ചൈന, തായ് ലാന്റ്, മലേഷ്യ, വിയറ്റ്‌നാം, മ്യാന്‍മാര്, മംഗോളിയ... തിരക്കുകള് വരിഞ്ഞുമുറുക്കിക്കളയും. പക്ഷേ, പണം കായ്ക്കുന്ന മരങ്ങളായി എപ്പോഴും കഴിയാനാവുമോ? യാത്രകള് എന്നെ ഒരുപാട് മോഹിപ്പിക്കുന്നത് അതുകൊണ്ടാണ്.\nബംഗാരം റിസോര്‍ട്ടില് കോട്ടേജ് ബുക്കു ചെയ്യുമ്പോള് ഇത്രയൊന്നും പ്രതീക്ഷിച്ചതല്ല. മുമ്പ് തങ്ങിയിട്ടുള്ള ആഡംബരം നിറഞ്ഞ ഉല്ലാസകേന്ദ്രങ്ങള് പോലെയല്ല ഇത്. എയര് കണ്ടീഷണറില്ല. നൂറുകണക്കിന് ചാനലുകള് തിക്കിത്തിരക്കുന്ന ടി.വിയില്ല. പത്രമില്ല. ടാപ്പ് തുറന്നാല് ഏതു നേരവും ചുടുവെള്ളമില്ല. (ഇടവിടാതെ ചിലയ്ക്കുന്ന നശിച്ച മൂന്നു മൊബൈല് ഫോണുകള് ഞാന് നേരത്തെ ഓഫാക്കിയിരുന്നു.)\nഎന്തൊരു സ്വൈര്യം. കണ്ണെത്താദൂരം വരെ കടല്. കടല് മാത്രം. പിന്നെ വെള്ളിമേഘങ്ങളുടെ അനന്താകാശം. കൊച്ചിയില് നിന്ന് കിങ്ഫിഷര് വിമാനത്തില് അഗത്തിവരെയുള്ള യാത്രതന്നെ ഞങ്ങളെ ഹരം കൊള്ളിച്ചു. മേഘക്കീറുകള് വഴിമാറുമ്പോള് അങ്ങുതാഴെ കടല്‍പ്പരപ്പില് ചെറുതുരുത്തുകള്, സ്വര്‍ഗത്തില് നിന്ന് ചിതറി വീണ മരതകക്കല്ലുകള് പോലെ. അവയ്ക്ക് അതിരിട്ട് വെള്ളമണല്‍പ്പരപ്പ്. ചുറ്റും തിരനുരയുന്ന ഇളംനീല ലഗൂണുകള്. ഇവിടെ ഓലമേഞ്ഞ കോട്ടേജുകള് മുക്കുവക്കുടിലുകളുടെ പരിഷ്‌കൃത രൂപമാണ്. കാവി പൂശിയ തറയോടുകള് വിരിച്ച നിലം, മച്ച്. ലൈറ്റുകള്, ഫാന്, രണ്ട് കട്ടിലുകള്, കിടക്ക, തലയിണ, കസേരകള്, കുളിമുറി... സൗകര്യങ്ങള് വളരെ ലളിതം. പക്ഷേ, നല്ല വൃത്തിയും വെടിപ്പും. ആഡംബരമായി പറയാമെങ്കില് ഒരു മിനിഫ്രിഡ്ജുമുണ്ട്. ഉമ്മറത്ത് ചൂരല്‍ക്കസേരയില് ചാരിക്കിടന്നാല് വെയിലിന്റെയും കടലിന്റെയും കയറ്റിറക്കങ്ങള് കാണാം.\nപെട്ടെന്ന് ഞാന് ഷാങ്ഹായിയും ഹോങ്കോങ്ങും ഓര്‍ത്തു. ആഘോഷങ്ങള് ഒടുങ്ങാത്ത ആ മഹാനഗരങ്ങള് എത്ര അകലെയാണ്. ശരിക്കും പ്രകൃതിയിലേക്കുള്ള മടക്കമാണിത്.\nതെങ്ങിന്‍തോപ്പുകള് നിറഞ്ഞ 120 ഏക്കറാണ് ബംഗാരം. അലസമായി ചുറ്റിനടന്നുകാണാന് രണ്ടുമണിക്കൂര് മതി. ഉച്ചഭക്ഷണം കഴിഞ്ഞ് ഞങ്ങള് നടക്കാനിറങ്ങിയതാണിപ്പോള്. ഇളംകാറ്റ് തെങ്ങോലകളില് കൂടുവെക്കുമ്പോള് ഇതൊരു രസമാണ്. ചൊരിമണലില് നിന നടക്കുന്നതുപോലും നൃത്തംവയ്ക്കും പോലെയാണ്. ഇവിടെ കുത്തിനോവിക്കുന്ന തുറിച്ചു നോട്ടങ്ങളില്ല. ബംഗാരത്ത് സഞ്ചാരികളും റിസോര്‍ട്ട് ജീവനക്കാരും മാത്രമേയുള്ളൂ. വെയില് ചായുമ്പോള് ദ്വീപിനു നടുവിലെ തടാകത്തിന്റെ കരയില് പക്ഷിക്കൂട്ടങ്ങള് പറന്നിറങ്ങും. അവയെപ്പറ്റിയുള്ള ഒരു പുസ്തകം ഇവിടുത്തെ ലൈബ്രറിയിലാണ് ഞാന് കണ്ടത്. അത് എഴുതിയ പക്ഷിശ്ശാസ്ത്രജ്ഞന് ഗ്രിസ് ജെന്റ് ബംഗാരത്ത് മുടങ്ങാതെ എത്തുന്ന സഞ്ചാരിയാണ്. ഇവിടത്തെ ടൂറിസ്റ്റുകളില് പതിവുകാരാണ് ഏറെ.\nവെയില് ഒന്നുകൂടി തെളിഞ്ഞതോടെ തീരത്താണ് എല്ലാവരും. സൂര്യസ്‌നാനം പോലെ ഞങ്ങള്‍ക്ക് പ്രിയപ്പെട്ട മറ്റൊന്നില്ല. വലിയ ഓലക്കുടകള്‍ക്കു താഴെ കടല് നോക്കിയിങ്ങനെ കിടക്കുമ്പോള് കാറ്റിന്റെ നിശ്വാസം മുഖത്തുതട്ടുന്നു. തൊട്ടപ്പുറത്ത് നിന ചെറുമയക്കത്തിലാണ്. കവിളിലെ നനവുള്ള മണല്‍ത്തരികള് തട്ടിക്കളഞ്ഞപ്പോള് അവള് ഉറക്കത്തില് പുഞ്ചിരിക്കുന്നു. ഏതു സ്വപ്നത്തിലാണോ അവള്!\nഎല്ലാവരും സ്വന്തം ലോകങ്ങളിലാണ്. പുസ്തകങ്ങള് വായിച്ചും ഇയര്‍ഫോണില് സംഗീതം കേട്ടും.... ഈ കുടക്കീഴില് ഉദയാസ്തമയങ്ങള് കണ്ട് ഞങ്ങള് കിടന്നിട്ടുണ്ട്. ഇന്നലെ രാവേറെയാവുംവരെ കടലിന്റെ സംഗീതം കേട്ട് ഇവിടെയായിരുന്നു. പ്രകൃതിക്ക് ഓരോ നേരത്തും ഓരോ ഭാവമാണ്.\nസുഖകരമായ ഒരു മയക്കം മുറിച്ചത് നിനയുടെ ശബ്ദമാണ്. കുളിക്കാനുള്ള ഒരുക്കമാണ്. ഇത്ര ശാന്തമായ കടല് അധികം രാജ്യങ്ങളില് ഞാന് കണ്ടിട്ടില്ല. കുഞ്ഞോളങ്ങളില് കാല്‍തൊട്ട് പതിയെപ്പതിയെ കടലിന്റെ ചെറുതണുപ്പില്.... പരസ്പരം വെള്ളം തെറിപ്പിച്ചും കെട്ടിപ്പുണര്‍ന്നും.... ഇത്ര സന്തോഷവതിയായി നിനയെ ഞാന് കണ്ടിട്ടില്ല. എല്ലാംകൊണ്ടും ഇത് മധുവിധുവിന്റെ ഒരു ദ്വീപാണ്. പ്രണയം ജ്വലിക്കുന്ന ഒരു കന്യാവനം.\nസന്ധ്യ. അന്തിവെട്ടത്തില് നിറങ്ങള് പടര്‍ന്ന ഒരു ജലച്ചായചിത്രം പോലെ ആകാശം. ബീച്ച് ബാര് ഉണര്‍ന്നുകഴിഞ്ഞു. കാറ്റില് ഇളകിയാടുന്ന ചെറുവിളക്കുകള്‍ക്കു താഴെ ഊഷ്മളമായ സല്ലാപങ്ങള്. ലണ്ടനില് നിന്നും പാരീസില് നിന്നുമൊക്കെ എത്തിയവരാണ് ചുറ്റും. സൗഹൃദഭാഷണങ്ങള് കാഴ്ചയുടെ ഓരോ ജാലകങ്ങള് തട്ടിത്തുറക്കുന്നു. ദേശപ്പഴമകള്. ചരിത്രകൗതുകങ്ങള്, അപൂര്‍വമായ യാത്രാനുഭവങ്ങള്, അതു കേള്‍ക്കുമ്പോള് നിന എന്നെ നോക്കും. അടുത്ത വര്‍ഷം അങ്ങോട്ടാക്കിയാലോ?\nഓര്‍ത്താല് എല്ലാം വിസ്മയം. അറിയാത്ത ഒരു ദേശം. അതിന്റ ചരിത്രവും കഥകളും. പണ്ടുകാലത്ത് കേരളം വാണിരുന്ന ചേരമാന് പെരുമാള് ഇസ്ലാം മതം സ്വീകരിച്ച് മെക്കയ്ക്ക് പോയി അപ്രത്യക്ഷനായി എന്നും അദ്ദേഹത്തെ തിരഞ്ഞ് പുറപ്പെട്ട നാവികരില് ഒരാള് ബംഗാരം കണ്ടെത്തിയെന്നുമാണ് കഥ. കാറും കോളും നിറഞ്ഞ ഒരു രാത്രിയില് കപ്പല്‍ച്ചേതം വന്ന് അദ്ദേഹം ഇവിടെ എത്തിയത്രെ.\nയാത്രാസ്മൃതികള് മായാതെ നില്‍ക്കുക മനസ്സിലും നാവിലുമാണെന്ന് പറയാറുള്ളത് വളരെ ശരിയാണ്, ദാ... ഇവിടെ അത്താഴത്തിനുള്ള ഒരുക്കമാണ്. തീരത്ത് നിരത്തിയിട്ട. മരത്തിന്റെ തീന്‍മേശകളും കസേരകളും. ചിമ്മിനി വിളക്കുകളുടെ പ്രകാശത്തില് ചിരിക്കുന്ന മുഖങ്ങള്. മുന്നിലെ തളിക കളില് പലതരം ഡിഷുകള്. കൊ തിയൂറുന്ന കടല്‍മീന് വിഭവങ്ങള്. മലബാറി മട്ടന്‍കറി, ചിക്കന് ഫ്രൈ. നെയ്‌ച്ചോറ്, പഴങ്ങള്... സ്വാദ് പിടിച്ചതിനാല് അഞ്ചുദിവസം കൊണ്ട് ഞാന് ഒന്നു തടിച്ചിട്ടുണ്ട്.\nഈ രാത്രിയും മനോഹരമാണ്. ആയുര്‍വേദ സെന്ററിലെ ഉഴിച്ചിലും പിഴിച്ചിലുമായതോടെ നല്ല ഉറക്കം. ഇത്ര നന്നായി ഉണ്ടുറങ്ങി ഉല്ലസിച്ച ദിവസങ്ങള് ഉണ്ടായിട്ടില്ല.\nസമയം രാവിലെ 11. ഓളങ്ങളില് ഉലഞ്ഞ് ബോട്ട് മുന്നോട്ടു നീങ്ങുമ്പോള് ഞങ്ങള് വീണ്ടും വീണ്ടും ഫോട്ടോകളെടുക്കുന്നു. അഗത്തിയിലേക്കുള്ള ഈ ഒരു മണിക്കൂര് യാത്രപോലും ചിലപ്പോള് മറക്കാനാവാത്ത ചിത്രങ്ങള് തരും. തീരത്തോടടുക്കുമ്പോഴാണ് ഞങ്ങള് കണ്ടത്, മണല്‍പ്പരപ്പില് പായുന്ന വലിയ കടലാമകള്.\nഇവിടെ ഒരു രാത്രി കൂടി ഉണ്ടായിരുന്നെങ്കില് എന്ന് അറിയാതെ മോഹിച്ചുപോയി. നാളെയാണ് പൗര്‍ണമി. നിറനിലാവില് കടലാമകള് കൂട്ടമായ് മുട്ടയിടാന് എത്തുന്ന ദിവസം. ബംഗാരത്തിനടുത്തുള്ള ദ്വീപിലേക്ക് ആ കാഴ്ച കാണാന് സഞ്ചാരികള് പോവും. നാളെ ആ സമയത്ത് ഹാംബര്‍ഗിലേക്കുള്ള വിമാനത്തില് ഞങ്ങള് നല്ല ഉറക്കമായിരിക്കും. പക്ഷേ, ഞങ്ങളുടെ സ്വപ്നത്തില് ബംഗാരമുണ്ട്. അടുത്ത വേനലവധിക്ക് ഞങ്ങള് ഇപ്പോഴേ കാത്തുതുടങ്ങിയിരിക്കുന്നു.\nLocation: One of 36 Islands in Lakshadweep.459 km from Kochi. A land of 120 acres of lush coco-nut grooves, surrounded by shallow lagoon endlosed by coral reef. The resort: CGH Earth experience hotel, 20 cottages &4Bungalows. No A/C TV, Phone, 24 hour running hot water and room service. But utmost privacy and unpolluted comfort. Favourite destination of late Rajiv Gandhi & Sonia Gandhi\nAir : Indian Airlines and King-fisher Airlines have flights to Agatti. From there one hour boat journey. flight fares: (Starts from) IA-Rs.5950, KF-Rs.5650 (both one way) Ship :MV Aminidivi, MV Minicoy, MV Bharat Seema. Tourist Class A/C seating & A/C delux dass with two berth cabin available fare:Rs.2000 approx.\nScuba diving, snorkelling, deep sea fishing, kayaking etc. A well equipped professionally manned school for scuba diving. Fecility for one day outing to the nearest uninhabited islands Tinna kara & Parali. .\nNo shops & ATM Counters exceptasmall one in resort. Carry your swim suit, sunglass, cap and medicines Cif required). During monsoon helicopter service available from Agatti to Bangaram.\nContent Highlights: Bangaram Travel, Lakshadweep, Bangaram Tourism, Mathrubhumi Yathra


പേരട്ടയില് ഗ്യാസ് സിലണ്ടറില് ചോര്‍ച്ച. - കണ്ണൂരാൻ വാർത്ത\nHome Unlabelled പേരട്ടയില് ഗ്യാസ് സിലണ്ടറില് ചോര്‍ച്ച.\nപേരട്ടയില് ഗ്യാസ് സിലണ്ടറില് ചോര്‍ച്ച.\nഇരിട്ടി:പേരട്ടയില് ഗ്യാസ് സിലണ്ടറില് ചോര്‍ച്ച. ഇരിട്ടിയില് നിന്നും അഗ്‌നിരക്ഷാ സേന എത്തിയാണ് ചോര്‍ച്ച തടഞ്ഞത്.പേരട്ടയിലെ മണലൂര് അച്ചന്‍കുഞ്ഞിന്റെ വീട്ടിലെ ഗ്യാസ് സിലണ്ടറിലാണ് ചോര്‍ച്ച ഉണ്ടായത്. വീട്ടുകാര് വിവരം നല്‍കിയതനുസരിച്ച് ഇരിട്ടി അസിസ്റ്റന്റ് സ്റ്റേഷന് ഓഫീസര് എന് ജി അശോകന്റെ നേതൃത്വത്തില് അഗ്‌നി രക്ഷാ സേനാഗങ്ങള് എത്തിയാണ് ചോര്‍ച്ച തടഞ്ഞത്.


ദേശീയ പണിമുടക്കിൽ പ്രകടനവും തൊഴിലാളി കൂട്ടായ്മയും | kannur\nസംയുക്ത തൊഴിലാളി യൂണിയന് സമരസമിതിയുടെ നേതൃത്വത്തില് നടത്തിയ പൊതുയോഗം സിപിഐ സംസ്ഥാന എക്‌സിക്യൂട്ടീവ് അംഗം സി.എന് ചന്ദ്രന് ഉദ്ഘാടനം ചെയ്യുന്നു.\nതലശ്ശേരി: സംയുക്ത തൊഴിലാളിയൂണിയൻ സമരസമിതിയുടെ നേതൃത്വത്തിൽ പണിമുടക്കിയ തൊഴിലാളികൾ തലശ്ശേരി മേഖലയിൽ പ്രകടനവും തൊഴിലാളി കൂട്ടായ്മയും സംഘടിപ്പിച്ചു. തലശ്ശേരി നഗരത്തിൽ നടന്ന കൂട്ടായ്മ സി.പി.ഐ. സംസ്ഥാന എക്സിക്യൂട്ടീവ് അംഗം സി.എൻ.ചന്ദ്രൻ ഉദ്ഘാടനംചെയ്തു. എം.ബാലൻ അധ്യക്ഷതവഹിച്ചു. സാഹിർ പാലക്കൽ, പ്രദീപ് പുതുക്കുടി, എം.സി.പവിത്രൻ, ടി.പി.ശ്രീധരൻ, എസ്.ടി.ജെയ്‌സൺ, എം.കെ.ഗോപി എന്നിവർ നേതൃത്വം നൽകി.\nകതിരൂരിൽ ടി.പി.ശ്രീധരൻ, പി.ജനാർദനൻ, പുത്തലത്ത് സുരേഷ് ബാബു, പൊന്ന്യം കൃഷ്ണൻ, സി.സജീവൻ, കെ.വി.പവിത്രൻ, ശ്രീജിത്ത് ചോയൻ, എ.കെ.ശോഭ, കെ.എം.ഷാജി എന്നിവർ സംസാരിച്ചു. ഡി.വൈ.എഫ്.ഐ.യുടെ നേതൃത്വത്തിൽ യുവജനപ്രകടനം നടന്നു. പൊന്ന്യത്ത് നടന്ന യോഗം എ.വാസു ഉദ്ഘാടനംചെയ്തു. യു.ദാമോദരൻ, ഇ.പി.ശ്രീധരൻ, സി.വത്സൻ എന്നിവർ സംസാരിച്ചു.


മോദിക്കും അമിത് ഷായ്ക്കും എന്‍എസ്എസ് അയച്ച കത്ത് പ്രചരിപ്പിച്ച് നേതാക്കള്. - Light Lines\nമോദിക്കും അമിത് ഷായ്ക്കും എന്‍എസ്എസ് അയച്ച കത്ത് പ്രചരിപ്പിച്ച് നേതാക്കള്.\nമോദിക്കും അമിത് ഷായ്ക്കും എന്‍എസ്എസ് അയച്ച കത്ത് പ്രചരിപ്പിച്ച് നേതാക്കള്. മന്നംജയന്തി ആശംസയ്ക്ക് നന്ദിയറിയിച്ചാണ് പ്രധാനമന്ത്രിക്കും, കേന്ദ്ര ആഭ്യന്തരമന്ത്രിക്കും ജി സുകുമാരന് നായര് കത്തയച്ചത്.\nഎന്‍എസ്എസ് ബിജെപിയോട് അടുക്കുന്നതിന്റെ സൂചനയാണ് കത്തെന്നാണ് ബിജെപി വാദം. ചരിത്രത്തിലാദ്യമായാണ് രാജ്യത്തിന്റെ പ്രധാനമന്ത്രി മന്നം ജയന്തിക്ക് ആശംസ അറിയിക്കുന്നതെന്ന് ബിജെപി നേതാക്കള് പറഞ്ഞു. നായര് സമുദായത്തിന്റെ മഹത്വം ദേശീയതലത്തില് പ്രചരിപ്പിക്കാനായി എന്ന സര്‍വീസ് ലേഖനവും ബിജെപി ഉയര്‍ത്തിക്കാട്ടുന്നു.\n← കോട്ടയം നഗരസഭയിലെ വിവിധ സ്റ്റാൻഡിങ് കമ്മിറ്റി ചെയർമാൻമാർ.\nസംസ്ഥാന സര്‍ക്കാരിന്റെ ക്രിസ്മസ്-പുതുവത്സര ബംപര് സമ്മാനം വിജയിയെ കണ്ടെത്തി. →\nകറുകച്ചാല്, ചങ്ങനാശേരി, കൈനടി പൊലീസ് സ്റ്റേഷനുകള്‍ക്കുനേരെ കല്ലേറ്, വാലടി സ്വദേശി അറസ്റ്റിൽ. കൂട്ടു പ്രതി ഒളിവിൽ


ബാങ്കിങ്, ഫിനാന്‍ഷ്യല് സര്‍വീസസ്, ഇന്‍ഷൂറന്‍സ്: മദ്രാസ് ഐ.ഐ.ടി.യില് പരിശീലനം | Banking Financial Service insurance Madras iit\nNov 21, 2020, 04:41 PM IST\nഅംഗീകൃത സര്‍വകലാശാലയില് നിന്നു ബിരുദം നേടിയവര്‍ക്കും നിലവില് ബിരുദത്തിന് പഠിക്കുന്നവര്‍ക്കും അപേക്ഷിക്കാം.\n# അജീഷ് പ്രഭാകരന് (ajeeshpp@mpp.co.in)\nഫോട്ടോ: വി.രമേഷ് | മാതൃഭൂമി\nബാങ്കിങ്, ഫിനാന്‍ഷ്യല് സര്‍വീസസ്, ഇന്‍ഷൂറന്‍സ് മേഖലയില് പ്രവര്‍ത്തിക്കാന് താത്പര്യമുള്ളവര്‍ക്ക് പരിശീലന കോഴ്‌സുകളുമായി ഇന്ത്യന് ഇന്‍സ്റ്റിറ്റ്യൂട്ട് ഓഫ് ടെക്‌നോളജി (ഐ.ഐ.ടി.) മദ്രാസ്. വിദ്യാര്‍ഥികള്‍ക്കും ഇപ്പോള് ജോലി ചെയ്തുകൊണ്ടിരിക്കുന്നവര്‍ക്കും ചേരാം. മദ്രാസ് ഐ.ഐ.ടി.യും നാസ്‌കോമും ചേര്‍ന്നു നടത്തുന്ന ഡിജിറ്റല് സ്‌കില്‍സ് അക്കാദമിയാണ് കോഴ്‌സ് നടത്തുന്നത്. കോഴ്‌സ് പൂര്‍ത്തിയാക്കിയാല് ഐ.ഐ.ടി. മദ്രാസ് സെന്റര് ഫോര് കണ്ടിന്യൂയിങ് എജ്യുക്കേഷന് സര്‍ട്ടിഫിക്കറ്റ് നല്‍കും. അംഗീകൃത സര്‍വകലാശാലയില് നിന്നു ബിരുദം നേടിയവര്‍ക്കും നിലവില് ബിരുദത്തിന് പഠിക്കുന്നവര്‍ക്കും അപേക്ഷിക്കാം.\nബാങ്കിങ് ആന്‍ഡ് ഫിനാന്‍സ്, ഡിജിറ്റല് ബാങ്കിങ്, മ്യൂച്ചല് ഫണ്ട്‌സ്, സെക്യൂരിറ്റീസ് ഓപ്പറേഷന്‍സ് ആന്‍ഡ് റിസ്‌ക് മാനേജ്‌മെന്റ്, ഇക്യുറ്റി ഡെറിവേറ്റീവ്‌സ് എന്നീ മേഖലകളിലാണ് പരിശീലനം. വിദ്യാഭ്യാസ സ്ഥാപനങ്ങള്‍ക്ക് അവരുടെ വിദ്യാര്‍ഥികളെ ഈ പരിശീലന പരിപാടിയിലേക്ക് രജിസ്റ്റര് ചെയ്യാം. ബാങ്കിങ്, ഫിനാന്‍സ്, ഇന്‍ഷൂറന്‍സ് മേഖലയിലേക്ക് താത്പര്യമുള്ളവര്‍ക്ക് നൈപുണ്യ വികസനം ലക്ഷ്യമിട്ടാണ് കോഴ്‌സ് നടത്തുന്നത്. കമ്പനികള്‍ക്ക് ആവശ്യമുള്ള ഉദ്യോഗാര്‍ഥികളെ വാര്‍ത്തെടുക്കുകയാണ് കോഴ്‌സിന്റെ ലക്ഷ്യം. ഓണ്‍ലൈനായാണ് ക്ലാസുകള്.\nപ്രോഗ്രാം ഇന് മ്യൂച്ചല് ഫണ്ട്: 2360 രൂപയാണ് ഫീസ്. ഇന്ത്യന് സ്റ്റോക്ക് മാര്‍ക്ക്, മ്യൂച്ചല് ഫണ്ട്‌സ് എന്നിവയെ കുറിച്ച് അടിസ്ഥാന വിവരം ഉണ്ടായിരിക്കണം. 12 ആഴ്ചയാണ് കോഴ്‌സ്. ഇതില് 15 മണിക്കൂര് തിയറി ക്ലാസ്. മൂന്ന് മണിക്കൂര് കേസ് സ്റ്റഡി\nപ്രോഗ്രാം ഇന് സെക്യൂരിറ്റീസ് ഓപ്പറേഷന്‍സ് ആന്‍ഡ് റിസ്‌ക് മാനേജ്‌മെന്റ്: കോഴ്‌സ് ഫീസ് 1180 രൂപ. ഇന്ത്യന് സ്റ്റോക്ക് മാര്‍ക്കറ്റിനെ കുറിച്ച് അടിസ്ഥാന ധാരണ ഉണ്ടാകണം. 12 ആഴ്ചയാണ് കോഴ്‌സ്\nപ്രോഗ്രാം ഇന് ബാങ്ക് ആന്‍ഡ് ഫിനാന്‍സ്: 3540 രൂപ കോഴ്‌സ് ഫീസ്. ഇന്ത്യന് ബാങ്കിങ് മേഖലയെ കുറിച്ച് അറിഞ്ഞിരിക്കണം.\nപോഗ്രാം ഇന് ഡിജിറ്റല് ബാങ്കിങ്: 3540 രൂപ ഫീസ്. 20 മണിക്കൂര് തിയറി. മൂന്ന് മണിക്കൂര് കേസ് സ്റ്റഡി.\nപ്രോഗ്രാം ഓണ് ഇക്യുറ്റി ഡെറിവേറ്റീവ്‌സ്: 2950 രൂപ ഫീസ്. സ്‌റ്റോക് മാര്‍ക്കറ്റിനെ കുറിച്ച് അറിഞ്ഞിരിക്കണം. കോഴ്‌സിന് രജിസ്റ്റര് ചെയ്ത് 90 ദിവസത്തിനകം പൂര്‍ത്തിയാക്കണം. 15 മണിക്കൂര് തിയറി. മൂന്ന് മണിക്കൂര് കേസ് സ്റ്റഡി.\nഡിജിറ്റല് സ്‌കില് അക്കാദമി\nവിദ്യാര്‍ഥികളുടെ നൈപുണ്യശേഷി വികസിപ്പിക്കുന്നതിനായി മദ്രാസ് ഐ.ഐ.ടി. തുടങ്ങിയ സ്ഥാപനമാണ് ഡിജിറ്റല് സ്‌കില് അക്കാദമി. സൈബര് സെക്യൂരിട്ടി, ആര്‍ട്ടിഫിഷ്യല് ഇന്റലിജന്‍സ്, ബിഗ് ഡേറ്റ അനലറ്റിക്‌സ്, ബ്ലോക്ക്‌ചെയ്ന്, ക്ലൗഡ് കംപ്യൂട്ടിങ്, ഇന്റര്‍നെറ്റ് ഓഫ് തിങ്‌സ്, മൊബൈല് ടെക്, റോബോട്ടിക് പ്രോസസ് ഓട്ടോമേഷന്, വിര്‍ച്വല് റിയാലിന്റി ആന്‍ഡ് 3ഡി പ്രിന്റിങ് തുടങ്ങിയ ഭാവിയിലെ സാങ്കേതിക വിദ്യകളില് അക്കാദമി പരിശീലനം നല്‍കുന്നു. കൊഗ്നിസന്റ് ടെക്‌നോളജി സെല്യൂഷന്‍സ് സ്ഥാപകനും ചീഫ് എക്‌സിക്യൂട്ടീവ് ഓഫീസറുമായ ലക്ഷ്മി നാരായണന്, ഐ.ഐ.ടി. മദ്രാസ് മുന് ഡയറക്ടറായ പ്രൊഫ. എം.എസ്. ആനന്ദുമാണ് അക്കാദമിയുടെ അധ്യക്ഷന്‍മാര്.\nപരിശീലനം നേടിയവരെ ആവശ്യമുണ്ട്\nബാങ്കിങ്, ഫിനാന്‍ഷ്യല് സര്‍വീസ് മേഖലയില് പരിശീലനം നേടിയവരെയാണ് ആവശ്യം. ഓണ്‍ലൈന് പഠനത്തിലൂടെ ബാങ്കിങ് ഓപ്പറേഷന്‍സ്, സെക്യൂരിറ്റീസ് മാര്‍ക്കറ്റ്, മ്യൂച്ചല് ഫണ്ട്‌സ് എന്നിവയില് പ്രായോഗിക പരിശീലനം ഇതിലൂടെ ലഭിക്കുന്നു. ജോലി ചെയ്തുകൊണ്ടിരിക്കുന്നവര്‍ക്ക് മികച്ച രീതിയില് പ്രവര്‍ത്തിക്കാന് കോഴ്‌സ് സഹായിക്കും\nപ്രൊഫ. എം. തേന്‍മൊഴി\nഡിപ്പാര്‍ട്ട്‌മെന്റ് ഓഫ് മാനേജ്‌മെന്റ് സ്റ്റഡീസ്\nബാങ്കിങ്, ധനകാര്യ മേഖലയില് ജോലി ചെയ്യുന്നതിനായി വിദ്യാര്‍തികളെ പ്രാപ്തരാക്കുന്ന രീതിയിലാണ് കോഴ്‌സിന്റെ ഘടന. വിവിധ വ്യവസായിക മേഖലയില് വിദ്യാര്‍ഥികള്‍ക്ക് മത്സര ബുദ്ധിയോടെ പ്രവര്‍ത്തിക്കാന് കോഴ്‌സ് സഹായിക്കും.\nപ്രൊഫ. കെ.എം. സുന്ദര്\nഹെഡ്, ഡിജിറ്റല് സ്‌കില്‍സ് അക്കാദമി\nContent Highlights: Banking Financial Service insurance Madras iit\n2021-ലെ ബി.എഡ് പ്രവേശനത്തിനുള്ള അപേക്ഷ ക്ഷണിച്ച് ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റി ..


സംസ്ഥാനത്ത് ഞായറാഴ്ചകളിലെ സമ്പൂർണ ലോക്ക് ഡൗൺ ഒഴിവാക്കി | Metro Journal Online\nസംസ്ഥാനത്ത് ഞായറാഴ്ചകളിലെ സമ്പൂർണ ലോക്ക് ഡൗൺ ഒഴിവാക്കി\nസംസ്ഥാനത്ത് ഞായറാഴ്ചകളിൽ ഏർപ്പെടുത്തിയിരുന്ന സമ്പൂർണ ലോക്ക് ഡൗൺ ഒഴിവാക്കി. വിദേശത്ത് നിന്നും മറ്റും മടങ്ങിവരുന്നവർക്ക് ഞായറാഴ്ചത്തെ സമ്പൂർണ ലോക്ക് ഡൗൺ പ്രയാസമുണ്ടാക്കുന്നുവെന്ന വിലയിരുത്തലിനെ തുടർന്നാണ് നടപടി.\nകണ്ടെയ്ൻമെന്റ് സോണുകളിലെയും റെഡ് സോണുകളിലെയും നിയന്ത്രണം കർശനമായി തന്നെ തുടരും. ഇവിടെ നിയന്ത്രണങ്ങളിൽ ഇളവുണ്ടാകില്ല. സർക്കാർ നിർദേശിക്കുന്ന എല്ലാ ജാഗ്രതാ നിർദേശങ്ങളും ജനങ്ങൾ പാലിക്കണമെന്നും സർക്കാർ വ്യക്തമാക്കുന്നു\nസമ്പൂർണ ലോക്ക് ഡൗൺ പിൻവലിക്കുന്നത് സംബന്ധിച്ച വിശദമായ ഉത്തരവ് ഇറക്കും. ഞായറാഴ്ച ഉൾപ്പെടെ എല്ലാ ദിവസങ്ങളിലും രാത്രി9മണി മുതൽ രാവിലെ അഞ്ച് മണി വരെയുള്ള കർഫ്യൂ തുടരുമെന്നും സർക്കാർ അറിയിച്ചു.\n← പഞ്ചാബ് ഇനി ദമ്പതിമാർ ഭരിക്കും: ഭാര്യ ചീഫ് സെക്രട്ടറി, ഭർത്താവ് ഡിജിപി\nമുണ്ടക്കയത്ത് ആത്മഹത്യക്ക് ശ്രമിച്ച പെൺകുട്ടികളിലൊരാൾ പീഡനത്തിന് ഇരയായി; മൂന്ന് പേർ അറസ്റ്റിൽ →\nShare with your friendsശ്രീ പത്മനാഭസ്വാമി ക്ഷേത്ര ഭരണം സംബന്ധിച്ച കേസില് സുപ്രിംകോടതി തിങ്കളാഴ്ച്ച വിധി പറയും. ജസ്റ്റിസ് യു.യു. ലളിത് അധ്യക്ഷനായ ബെഞ്ചാണ് വിധി പറയുന്നത്.


ഇന്ധനവില റെക്കോഡ് തകർത്ത് കുതിക്കുന്നു - കണ്ണൂരാൻ വാർത്ത\nHome Unlabelled ഇന്ധനവില റെക്കോഡ് തകർത്ത് കുതിക്കുന്നു\nഇന്ധനവില റെക്കോഡ് തകർത്ത് കുതിക്കുന്നു\nസംസ്ഥാനത്ത് പെട്രോൾ, ഡീസൽ വില റെക്കോഡ് തകർത്ത് കുതിക്കുന്നു. കൊച്ചി നഗരത്തിന് പുറത്ത് ആദ്യമായി ഡീസൽ വില 80 രൂപ കടന്നു. തിരുവനന്തപുരത്ത് 81.26 രൂപയായി. പെട്രോൾ വില ലിറ്ററിന് കൊച്ചിയിൽ 85.50 രൂപയും തിരുവനന്തപുരത്ത് 87.23 രൂപയുമായി. കോഴിക്കോട് പെട്രോൾ വില 85.66 രൂപയായും ഡീസൽ 79.82 രൂപയായും ഉയർന്നു. ചൊവ്വാഴ്ച പെട്രോളിന് ലിറ്ററിന് 25 പൈസയും ഡീസലിന് 27 പൈസയുമാണ് കൂട്ടിയത്. രണ്ടുമാസത്തിൽ പെട്രോളിന് 4.44 രൂപയും ഡീസലിന് 5.09 രൂപയുമാണ് കൂട്ടിയത്. (നവംബർ 18ന് കൊച്ചിയിൽ പെട്രോളിന് 81.16രൂപ, ഡീസലിന് 74.56 രൂപ). ആറുമാസത്തിനിടെ പെട്രോളിന് 14. 04 രൂപയും ഡീസലിന് 13.91 രൂപയും കൂട്ടി. (ജൂൺ 5ന് പെട്രോളിന് 71.46, ഡീസലിന് 65.73 രൂപ). അന്താരാഷ്ട്ര വിപണിയിൽ എണ്ണയ്ക്ക് വില കുറഞ്ഞുനിൽക്കുന്ന സമയത്താണ് ഈ വർധന. മുമ്പ് ഡീസലിന് 79ഉം പെട്രോളിന് 85 രൂപയുമായി ഉയർന്ന 2018ഒക്ടോബറിൽ അസംസ്കൃത എണ്ണയ്ക്ക് ബാരലിന് 84 ഡോളർ ഉണ്ടായിരുന്നു. എന്നാൽ ചൊവ്വാഴ്ച വെറും 52 ഡോളറാണുള്ളത്. കഴിഞ്ഞ വർഷം രണ്ടു തവണയായി കേന്ദ്രസർക്കാർ പെട്രോളിന് 13 രൂപയും ഡീസലിന് 16 രൂപയും എക്സൈസ് നികുതി കൂട്ടിയതാണ് വില ഇത്രയും ഉയരാൻ കാരണം.


രവീണയെ പോലെ തിളങ്ങാം; തയ്യാറാക്കാം ‘ഉബ്ടൻ’ ഫെയ്സ് മാസ്ക് – Koottukari\n6 May 20226May 2022 Krishna R\t0 Comments\tbollywoodactress, indian cinema, kgf chapter2, raveena tandon, south india\nകെജിഎഫിലെ ഓരോ കഥാപാത്രങ്ങളും അഭിനയ മികവിലൂടെ പ്രേക്ഷകരെ വിസ്മയിപ്പിച്ചിരിക്കുകയാണ്. രമിക സെന് എന്ന കഥാപാത്രം പ്രേക്ഷകര് ആരും തന്നെ മറക്കാനിടയില്ല.കെജിഎഫിലെ രമിക സെൻ ആയി തെന്നിന്ത്യയിലും ആരാധകരെ സ്വന്തമാക്കിയിരിക്കുകയാണ് ബോളിവുഡ് താരം രവീണ ടണ്ടൻ. രവീണയെ ബിഗ്സ്ക്രീനില് കണ്ടപ്പോള് അവരുടെ പ്രായം വെറും നമ്പര്‍മാത്രമാണെന്ന് നമുക്ക് ബോധ്യപ്പെട്ടതാണ്.\n47 കാരിയായ താരത്തിന്റെ പെരുമാറ്റത്തിൽ മാത്രമല്ല ചർമത്തിലും ഇപ്പോഴും യുവത്വം നിറഞ്ഞു നിൽക്കുന്നു. തന്‍റെ സൗന്ദര്യരഹസ്യം ഉബ്ടൻ ഫെയ്സ് മാസ്കാണെന്ന് താരം സോഷ്യല് മീഡിയ ഫ്ലാറ്റ്ഫോമില് വെളിപ്പെടുത്തിയിട്ടുണ്ട്. രവീണയ്ക്ക് പ്രിയപ്പെട്ട ഫെയ്സ് മാസ്ക് പരിചയപ്പെടാം.\nഉബ്ടൻ ഫെയ്സ് മാസ്ക്\nപ്രകൃതിദത്തമായ വസ്തുക്കളെ ഫലപ്രദമായി സംയോജിപ്പിച്ച് ചർമ സംരക്ഷണവും പരിപോഷണവും സാധ്യമാക്കുകയാണ് ഉബ്ടൻ ഫെയ്സ് മാസ്ക് ചെയ്യുന്നത്. ചർമത്തിന്റെ പ്രത്യേകതകൾക്കനുസരിച്ച് പല രീതിയിൽ ഇത് തയ്യാറാക്കാം. കൂട്ടത്തിൽ ഏറ്റവും ലളിതമായി ഉണ്ടാക്കാനാവുന്നതും ദിവസേന ഉപയോഗിക്കാൻ സാധിക്കുന്നതുമായ ഉബ്ടൻ ഫെയ്സ് മാസ്ക് ഇതാ\nഗോതമ്പു പൊടി – 1 സ്പൂൺ\nകടലമാവ് – 1 സ്പൂൺ\nകസ്തൂരി മഞ്ഞൾ – 1/2 സ്പൂൺ\nതൈര് – 1 സ്പൂൺ\nനാരങ്ങാനീര് – കുറച്ച്\nപനിനീർ – ആവശ്യത്തിന്\nമുകളിൽ പറഞ്ഞ പദാർത്ഥങ്ങൾ പനിനീരിൽ യോജിപ്പിച്ച് ഒരു പേസ്റ്റ് രൂപത്തിലാക്കുക.പേസ്റ്റ് രൂപത്തില് തയാറാക്കിവച്ച മാസ്ക് വിരലുകൾ ഉപയോഗിച്ചോ പരന്ന ബ്രഷ് ഉപയോഗിച്ചോ മുഖത്തും കഴുത്തിലും പുരട്ടുക.നന്നായി ഉണങ്ങി കഴിഞ്ഞാൽ ചർമത്തിൽ നിന്നു ചുരണ്ടികളയുക. അതിനുശേഷം വെള്ളം ഉപയോഗിച്ച് കഴുകി വൃത്തിയാക്കാം.വെറും രണ്ടാഴ്ച ഇത് ഉപയോഗിക്കുന്നതിലൂടെ മുഖത്തുണ്ടാകുന്ന മാറ്റം സ്വയം തിരിച്ചറിയാം.\n← ഐശ്വര്യ രാജേഷ് നായികയായെത്തുന്ന “ഡ്രൈവർ ജമുന”\nവിധിയുടെ ‘നറുക്കെടുപ്പില്’ വിജയിയായി ഡോ. രാഖി രാഘവന് →\nമുഖകാന്തിക്ക് കറ്റാർവാഴ ജെൽ……\nചെരിപ്പ് പൊടിഞ്ഞുപോയി എന്ന സങ്കടം ഇനി വേണ്ടേ വേണ്ടേ…….\n17 June 2021 17 June 2021 Krishna R\t0\nവൈബ്രന്റ് പർപ്പിൾ ലെഹംഗയിൽ സുന്ദരിയായി പ്രിയങ്ക നായർ\n7 January 20227January 2022 Krishna R\t0


എടക്കാട് മൂന്ന് വയസ്സുകാരിയെ പീഡിപ്പിച്ചതായി പരാതി;പിതാവിനെതിരെ കേസ് എടുത്തു - Kannur Varthakal\nHome / Kannur / എടക്കാട് മൂന്ന് വയസ്സുകാരിയെ പീഡിപ്പിച്ചതായി പരാതി;പിതാവിനെതിരെ കേസ് എടുത്തു\nഎടക്കാട് മൂന്ന് വയസ്സുകാരിയെ പീഡിപ്പിച്ചതായി പരാതി;പിതാവിനെതിരെ കേസ് എടുത്തു\nതലശ്ശേരി: ഗള്‍ഫില് നിന്ന് നാട്ടിലെത്തിയ പിതാവ് മൂന്ന് വയസുകാരിയായ മകളെ പീഡിപ്പിച്ചെന്ന അമ്മയുടെ പരാതിയില് ചൈല്‍ഡ് ലൈന് ഉദ്യോഗസ്ഥരുടെ നിര്‍ദ്ദേശത്തെ തുടര്‍ന്ന് എടക്കാട് പോലീസ് കേസെടുത്തു. പാച്ചാക്കര സ്വദേശിയാണ് കുറ്റാരോപിതന്. വിവാഹം കഴിഞ്ഞ് രണ്ട് മക്കള് പിറന്നതിന് ശേഷം പരാതിക്കാരിയായ ഭാര്യയെ മൊഴിചൊല്ലിയിരുന്നു. നല്ല സാമ്പത്തിക ഭദ്രതയുള്ളയാളാണ് ഭര്‍ത്താവ്. ഭാര്യ നിര്‍ധനയായതിനാലാണ് ബന്ധം ഉപേക്ഷിച്ചതത്രെ. നേരത്തെയും ഇയാള്‍ക്കെതിരെ ഭാര്യയുടെ പരാതി ഉണ്ടായിരുന്നു. അന്ന് നഷ്ടപരിഹാരം നിശ്ചയിച്ച് പരാതി പറഞ്ഞു തീര്‍ത്തിരുന്നെങ്കിലും യുവാവ് വാക്ക് പാലിച്ചിരുന്നില്ല. ഇതില് പിന്നീടാണ് ഇക്കഴിഞ്ഞ ജനവരിയില് ഗള്‍ഫില് നിന്നും നാട്ടില് വന്ന ഇയാള് പിഞ്ചുമകളെ പീഡിപ്പിച്ചതായി മാതാവിന്റെ പരാതി വന്നത്. പ്രശ്‌നത്തിന്റെ നിജസ്ഥിതി അറിയാന് എടക്കാട് പോലിസ് അന്വേഷണം തുടങ്ങി.


ഇനി സ്‌കൂള് കലോത്സവം ക്രിസ്മസ് അവധിക്കാലത്തേയ്ക്ക് മാറ്റുന്നു,school kalosavam christmaskeralaonlinenews.com | Malayalam news, kerala news, onlinenews,\nTuesday June 25th, 2019 - 9:33:pm\nഇനി സ്‌കൂള് കലോത്സവം ക്രിസ്മസ് അവധിക്കാലത്തേയ്ക്ക് മാറ്റുന്നു\nPublished: Saturday5August 2017 07:43:02 AM\nസംസ്ഥാന സ്‌കൂള് കലോത്സവം ക്രിസ്മസ് അവധിക്കാലത്ത് നടത്താന് ആലോചന. മേളക്കായി പഠനദിവസങ്ങള് നഷ്ടപ്പെടുന്നത് ഒഴിവാക്കുന്നതിന്റെ ഭാഗമായാണ് പുതിയ തീരുമാനം. സാധാരണ മേള നടത്തിയിരുന്നത് ജനുവരി രണ്ടാം വാരം മുതല് അവസാനം വാരം വരെ ആയിരുന്നു.\nഇത് ഡിസംബര് 26 മുതല് ജനുവരി 1 വരെ കലോത്സവം നടത്താനാണ് നീക്കം. നഷ്ടമാകുന്നത് ജനുവരി ഒന്നിലെ പ്രവൃത്തി ദിവസം മാത്രം. വിജയികള്‍ക്ക് സമ്മാനങ്ങള് നല്‍കി പുതുവര്‍ഷത്തിന് തുടക്കമാകും. ഒന്നിന് മേള തീര്‍ന്നാല് ജനുവരി, ഫെബ്രുവരി മാസങ്ങള് മുഴുവനായും പഠനത്തിനായി ഉപയോഗിക്കാം.\nമേളയില് പങ്കെടുക്കുന്ന വിദ്യാര്‍ത്ഥികള്‍ക്കും നടത്തിപ്പ് ചുമതലയുള്ള അധ്യാപകര്‍ക്കും ജനുവരി ഒന്ന് മുതല് തിരിച്ച് സ്‌കൂളിലെത്താം. ജില്ലാ മേളകള് ക്രിസ്മസ് പരീക്ഷക്ക് മുമ്പായിരിക്കും. പൊതുവിദ്യാഭ്യാസ ഡയറക്ടറുടെ പുതിയ നിര്‍ദ്ദേശം വിദ്യാഭ്യാസമന്ത്രി കൂടി അംഗീകരിച്ചാല് തൃശൂരില് ഈ ക്രിസ്മസ് അവധിക്കാലത്ത് പുതുചരിത്രവുമായി മേളക്ക് കൊടിയുയരും.\nRead more topics: school, kalosavam, christmas\nschool kalosavam christmas\nസ്കൂളുകളില് ഓണം, ക്രിസ്തുമസ് അവധി ഇനി എട്ട് ദിവസം മാത്രം\nവേനൽ അവധി കഴിഞ്ഞു; ജൂണ് മൂന്നിന് സംസ്ഥാനത്തെ പൊതുവിദ്യാലയങ്ങള് തുറക്കും


ഇന്ത്യന് ടീം പുതിയ വിവാദത്തിന് വഴിതുറക്കുകയാണ്. പിണക്കങ്ങളും അഭിപ്രായ വ്യത്യാസങ്ങളും തര്‍ക്കങ്ങളും ഉണ്ടാകുന്നു. ഇന്ത്യന് ക്രിക്കറ്റില് മികച്ച പ്രകടനങ്ങളുമായി കുതിക്കുന്ന കോഹ്ലി ഒട്ടേറെ റെക്കോര്‍ഡുകള് സ്വന്തം പേരിലാക്കി കഴിഞ്ഞ താരമാണ്.\nമറുവശത്ത് ലിമിറ്റഡ് ഓവര് ക്രിക്കറ്റില് നിലവിലെ ഏറ്റവും അപകടകാരിയായ ബാറ്റ്സ്മാന്‍മാരില് ഒരാളാണ് രോഹിത് ശര്‍മ്മ. ഏകദിനത്തില് മൂന്ന് ഇരട്ടസെഞ്ചുറികള് സ്വന്തം പേരിലുള്ള ഇന്ത്യന് ഓപ്പണര് ടീമിന്റെ നെടുന്തൂണുകളില് ഒരാളാണ്. മൂന്ന് മത്സരങ്ങളടങ്ങിയ ടി20 മത്സരം ഇന്ത്യ 2-1 ന് വിജയിച്ചിരുന്നു. ശേഷം ഏകദിന പര്മ്പര 2-1ന് സ്വന്തമാക്കിയതിന് പിന്നാലെ അഞ്ചു മത്സരങ്ങളടങ്ങിയ ടെസ്റ്റ് പരമ്പരയിലെ നാല് മത്സരങ്ങള് പിന്നിട്ടപ്പോള് 3-1ന് ഇംഗ്ലണ്ട് വിജയം സ്വന്തമാക്കി കഴിഞ്ഞു.\nഏകദിന പരമ്പരയിലും ടി20 പരമ്പരയിലും ഇന്ത്യക്കായി ഏറ്റവും മികച്ച ബാറ്റിംഗ് പ്രകടനം കാഴ്ച വെച്ചവരില് ഒരാളായ രോഹിത് ശര്‍മ്മയ്ക്ക് ടെസ്റ്റില് അവസരം ലഭിച്ചില്ല എന്നത് ആരാധകരെ അത്ഭുതപ്പെടുത്തിയിരുന്നു. അവിടംതൊട്ട് ടീമില് അസ്വാരസ്യങ്ങള് തുടങ്ങി. വിരാട് കോഹ്ലി മാത്രമാണ് ടെസ്റ്റ് പരമ്പരയില് ഇന്ത്യക്കായി മികച്ച പ്രകടനം നടത്തുന്നത്. ഇതോടെ രോഹിത് ശര്‍മ്മയെ ടെസ്റ്റ് ടീമില് ഉള്‍പ്പെടുത്താതിരുന്നതിനെതിരെ പ്രതിഷേധം ശക്തമായി. ഇംഗ്ലണ്ട് പര്യടനത്തില് ഇന്ത്യയുടെ പ്രകടനം വ്യാപകമായി വിമര്‍ശിക്കപ്പെടുന്നതിനിടെയാണ് രോഹിത് ശര്‍മ്മയും വിരാട് കോഹ്ലിയും തമ്മിലുള്ള ശീതയുദ്ധം ആരാധകരുടെ ശ്രദ്ധയില് പെടുന്നത്.\nരോഹിത് ശര്‍മ്മ, വിരാട് കോഹ്ലിയെ ട്വിറ്ററിലും ഇന്‍സ്റ്റഗ്രാമിലും അണ്‍ഫോളോ ചെയ്തിരിക്കുകയാണ്. രോഹിതും കോഹ്ലിയും അടുത്ത സുഹൃത്തുക്കളായിരുന്നു.


കാവേരിവിധിയില് വ്യക്തത തേടി കേന്ദ്രസര്‍ക്കാര് സുപ്രീംകോടതിയില് | Kaveri\nന്യൂഡല്‍ഹി: കര്‍ണാടക തിരഞ്ഞെടുപ്പ് അടുത്തിരിക്കെ കാവേരി വിധിയില് വ്യക്തത തേടി കേന്ദ്രസര്‍ക്കാര് സുപ്രീംകോടതിയില് ഹര്‍ജി നല്‍കി. കര്‍ണാടകയുടെ എതിര്‍പ്പു മറികടന്ന് കാവേരി മാനേജ്‌മെന്റ് ബോര്‍ഡ് രൂപവത്കരിച്ചാല് തിരഞ്ഞെടുപ്പ് തടസ്സപ്പെടാന് സാധ്യതയുണ്ടെന്ന് കാട്ടിയാണു ഹര്‍ജി. വിധി നടപ്പാക്കാന് സാവകാശവും കേന്ദ്രസര്‍ക്കാര് തേടിയിട്ടുണ്ട്.\nകാവേരി ട്രിബ്യൂണല് വിധിക്കെതിരേ കര്‍ണാടകം, തമിഴ്‌നാട്, കേരളം എന്നീ സംസ്ഥാനങ്ങളും പുതുച്ചേരിയും നല്‍കിയ അപ്പീല് തീര്‍പ്പാക്കിക്കൊണ്ടുള്ള വിധിയില് കാവേരി മാനേജ്‌മെന്റ് ബോര്‍ഡ് രൂപവത്കരിക്കണമെന്ന് സുപ്രീംകോടതി പറഞ്ഞിട്ടില്ലെന്ന് കേന്ദ്രസര്‍ക്കാര് ഹര്‍ജിയില് ചൂണ്ടിക്കാട്ടി. പകരം ഉത്തരവ് പ്രാവര്‍ത്തികമാക്കാനുള്ള 'സ്‌കീം' ആറാഴ്ചയ്ക്കകം നടപ്പാക്കണമെന്നാണ് കോടതി നിര്‍ദേശിച്ചത്. 'സ്‌കീം' എന്നതുകൊണ്ട് കോടതി ഉദ്ദേശിച്ചത് എന്താണെന്ന് വ്യക്തമാക്കണമെന്നാണ് കേന്ദ്രസര്‍ക്കാരിന്റെ ആവശ്യം.\n'സ്‌കീം' എന്നത് കാവേരി മാനേജ്‌മെന്റ് ബോര്‍ഡല്ല എന്നതാണ് കര്‍ണാടകത്തിന്റെ നിലപാട്. കര്‍ണാടകത്തിന്റെ എതിര്‍പ്പു മറികടന്ന് ബോര്‍ഡ് ഉണ്ടാക്കിയാല് അത് ക്രമസമാധാനപ്രശ്‌നങ്ങള്‍ക്ക് കാരണമാകാം. തിരഞ്ഞെടുപ്പു തടസ്സപ്പെടാനും ഇടയുണ്ട്. അതിനാല് വിധി നടപ്പാക്കാന് മൂന്നു മാസത്തെ സാവകാശം അനുവദിക്കണമെന്ന് കേന്ദ്രം ഹര്‍ജിയില് പറയുന്നു.\nഅതേസമയം, കാവേരി മാനേജ്‌മെന്റ് ബോര്‍ഡ് ഉണ്ടാക്കാത്തതിന് കേന്ദ്ര സര്‍ക്കാരിനെതിരേ നടപടി ആവശ്യപ്പെട്ട് തമിഴ്‌നാട് സുപ്രീംകോടതിയില് കോടതിയലക്ഷ്യഹര്‍ജി നല്‍കി. വിധിക്കെതിരേ കേരളം സുപ്രീംകോടതിയില് പുനഃപരിശോധന ഹര്‍ജി നല്‍കിയിട്ടുണ്ട്.


ശ്രിനിഷ് അരവിന്ദിന്റെ അമ്മയ്ക്കായി പേളി മാണിയുടെ സമ്മാനം! കൈയ്യടിച്ച് കൊച്ചുമക്കള്! ചിത്രങ്ങള് ഏറ്റെടുത്ത് ആരാധകരും! - Malayalam Filmibeat\n14 min ago ദിലീപ് ചിത്രത്തിന്റെ പേരില് പ്രശ്‌നം, ജാക്ക് ഡാനിയേലിന് ചെറിയ മാറ്റത്തോട് കൂടി തിയറ്ററുകളിലേക്ക്\n16 min ago അരങ്ങേറ്റം ഗംഭീരമാക്കാന് ധ്രുവ് വിക്രം! ആദിത്യ വര്‍മ്മയുടെ കിടിലന് ട്രെയിലര് പുറത്ത്\n25 min ago കാവ്യ മാധവനും ഫേസ്ബുക്കില് സജീവമായി! കുടുംബസമേതമുള്ള ചിത്രവുമായി താരം! ഫോട്ടോ വൈറല്!\n29 min ago സെറ്റില് വാപ്പച്ചി ഗൗരവ്വക്കാരന്, വീട്ടില് അങ്ങനെയല്ല!അജു വര്‍ഗീസിനെ കുറിച്ചും സിദ്ദിഖിന്റെ മകന്\n| Updated: Saturday, September 14, 2019, 9:46 [IST]\nമിനിസ്‌ക്രീന് പ്രേക്ഷകരുടെ സ്വന്തം താരങ്ങളാണ് പേളി മാണിയും ശ്രിനിഷ് അരവിന്ദും. അവതാരകയായി തിളങ്ങി നില്‍ക്കുന്നതിനിടയിലായിരുന്നു അഭിനയത്തിലും ആലാപനത്തിലും പേളി കഴിവ് തെളിയിച്ചത്. വ്യത്യസ്തമായ അവതരണ ശൈലിയാണ് പേളിയുടേത്. ചാനല് പരിപാടികളില് സജീവമായ താരം ബിഗ് ബോസിലേക്കെത്തിയതോടെയാണ് ജീവിതം തന്നെ മാറി മറിഞ്ഞത്. പ്രണയമെന്ന പരമ്പരയിലൂടെ സീരിയല് പ്രേമികളുടെ പ്രിയതാരമായി മാറിയ ശ്രിനിഷ് അരവിന്ദും ബിഗ് ബോസില് മത്സരിക്കാനായി എത്തിയിരുന്നു. അടുത്ത സുഹൃത്തുക്കളായി മാറിയ ഇരുവരും പിന്നീട് പ്രണയിതാക്കളായി മാറുകയായിരുന്നു. ആ ബന്ധമാണ് പിന്നീട് വിവാഹത്തിലേക്ക് എത്തിയത്.\nപേളിയും ശ്രീനിയും തമ്മിലുള്ള പ്രണയനിമിഷങ്ങളെല്ലാം പ്രേക്ഷകരും കണ്ടതാണ്. ബിഗ് ഹൗസില് നിന്നുള്ള നിമിഷങ്ങളെല്ലാം സോഷ്യല് മീഡിയയിലൂടെ വൈറലായി മാറിയിരുന്നു. ശക്തമായ പിന്തുണയാണ് ആരാധകര് ഇവര്‍ക്ക് നല്‍കിയത്. പ്രണയമാണെന്ന കാര്യത്തെക്കുറിച്ച് അറിഞ്ഞപ്പോള് വിമര്‍ശനങ്ങളും ഉയര്‍ന്നുവന്നിരുന്നു. വെല്ലുവിളികളെ അതിജീവിച്ചായിരുന്നു ഇരുവരും ജീവിതത്തില് ഒരുമിച്ചത്. ഇരുവീട്ടുകാരുടേയും സമ്മതത്തോടെയായിരുന്നു വിവാഹം. ക്രിസ്ത്രീയ ആചാരപ്രകാരമുള്ള ചടങ്ങിന് പിന്നാലെയായാണ് ഹിന്ദു രീതിയിലുള്ള ചടങ്ങുകള് നടത്തിയത്. സോഷ്.ല് മീഡിയയില് സജീവമായ ഇരുവരും വിശേഷങ്ങള് പങ്കുവെച്ച് എത്താറുണ്ട്. അത്തരത്തിലൊരു വിശേഷത്തെക്കുറിച്ച് വ്യക്തമാക്കി എത്തിയിരിക്കുകയാണ് ശ്രീനി ഇപ്പോള്.\nഫേസ്ബുക്ക് പോസ്റ്റിലൂടെ ശ്രിനിഷ് അരവിന്ദായിരുന്നു പുതിയ വിശേഷം പങ്കുവെച്ച് എത്തിയത്. പേളിയേയും അമ്മയേയും ഇടയ്ക്ക് വെച്ച് കാണാതായിരുന്നുവെന്നും പിന്നീട് റൂമിലേക്ക് എത്തിയപ്പോള് താന് കണ്ട കാഴ്ച ഇതായിരുന്നുവെന്നുമായിരുന്നു താരം കുറിച്ചത്. അമ്മയ്ക്കായി മേക്കോവര് നടത്തുകയായിരുന്നു പേളി. അമ്മയാവട്ടെ ഇതെല്ലാം എന്‍ജോയ് ചെയ്യുകയുമായിരുന്നു. 58 വര്‍ഷത്തെ ജീവിതത്തിനിടയില് ഇതാദ്യമായാണ് അമ്മ പുരികം ത്രഡ് ചെയ്തത്.\nചുരുളമ്മയാണ് അമ്മയ്ക്കായി പുത്തന് പരീക്ഷണങ്ങള് നടത്തിയത്. പ്രവചിക്കാനാവാത്ത തരത്തിലാണ് ചുരുളമ്മയുടെ സ്വഭാവമെന്നും ഇക്കാര്യത്തില് നന്ദി പറയുന്നുവെന്നും ശ്രീനി കുറിച്ചിരുന്നു. അമ്മയ്ക്കും പേളിക്കുമൊപ്പമുള്ള ചിത്രങ്ങളും ശ്രീനി പോസ്റ്റ് ചെയ്തിരുന്നു. വിവാഹ ശേഷം ശ്രീനിയുടെ കുടുംബത്തിലേക്കെത്തിയ പേളി ശരിക്കും ആസ്വദിക്കുകയായിരുന്നു. തൊടിയിലെ കാടുവെട്ടാനും ചെടി വെച്ച് പിടിപ്പിക്കാനുമൊക്കെയായി പേളിയും മുന്നിലുണ്ടായിരുന്നു.\nശ്രീനിയുടെ സഹോദരിയുടെ മക്കളായ റിതികയും ശ്രുതികയും അമ്മമ്മയുടെ മേക്കോവറിന് കൈയ്യടിയുമായി എത്തിയിരുന്നു. സ്‌കൂളില് നിന്നുമെത്തിയ ഇരുവരും അമ്മമ്മയുടെ മേക്കോവറിനെക്കുറിച്ച് പറയുന്ന വീഡിയോ പങ്കുവെച്ചായിരുന്നു പേളി എത്തിയത്. അമ്മമ്മ ത്രഡ് ചെയ്‌തോയെന്ന് ഇരുവരും ചോദിക്കുന്നുണ്ട്. ഈ മേക്കോവറിന് പിന്നില് അമ്മായിയാണെന്നും ഇരുവരും ചോദിക്കുന്നുണ്ട്. നേരത്തെ ഓണാഘോഷത്തിനിടയിലും പേളിക്കൊപ്പം ഇവരുമുണ്ടായിരുന്നു.\nഅമ്മായി എന്നാണ് ഇരുവരും പേളിയെ വിളിക്കുന്നത്. ഇവരുടെ അമ്മായിയാവാന് കഴിഞ്ഞത് തന്റെ വലിയ ഭാഗ്യങ്ങളിലൊന്നാണെന്നായിരുന്നു നേരത്തെ പേളി പറഞ്ഞത്. ഇവര്‍ക്കൊപ്പം അമ്പലത്തില് പോവാനും പുറത്ത് കറങ്ങിയടിക്കാനുമൊക്കെയായി പേളിയും കൂടിയിരുന്നു. അമ്മയ്ക്കായി താന് ചെറിയ മേക്കോവര് പരീക്ഷണം നടത്തിയെന്നും ഇപ്പോള് ഭംഗി കൂടിയിട്ടുണ്ടെന്നും പേളി കുറിച്ചിരുന്നു.\nശ്രിനിഷിന്റെ കുടുംബത്തിനൊപ്പം ചെന്നൈയില് വെച്ചായിരുന്നു ഇത്തവണ പേളി ഓണം ആഘോഷിച്ചത്. കേരളീയ വേഷത്തിലായിരുന്നു ഇരുവരും. ലൈവ് വീഡിയോയിലൂടെ ഓണാശംസ അറിയിച്ചും ഇവരെത്തിയിരുന്നു. പൂക്കളമിട്ടും പാചക പരീക്ഷണം നടത്തിയുമൊക്കെയായിരുന്നു പേളി എത്തിയത്. ബീറ്റ്‌റൂട്ട് കിച്ചടിയും കാരറ്റ് ഹല്‍വയുമായിരുന്നു അമ്മായി സെപ്ഷലായി ഉണ്ടാക്കിയതെന്ന് മരുമക്കളും പറഞ്ഞിരുന്നു.\nപേൡമാണിയുടേയും ശ്രിനിഷിന്റേയും പോസ്റ്റുകള് ഇതിനകം തന്നെ സോഷ്യല് മീഡിയയിലൂടെ വൈറലായി മാറിയിട്ടുണ്ട്. വിവാഹത്തിന് മുന്‍പുണ്ടായിരുന്ന അതേ പിന്തുണയാണ് ഇവര്‍ക്ക് ഇപ്പോഴും ലഭിച്ചുകൊണ്ടിരിക്കുന്നത്. ഇവരുടെ ആര്‍മി ഗ്രൂപ്പുകള് ഇപ്പോഴും സജീവമാണ്.\nPearle Maaney's Makeover For Her Mother In Law, Pics Viral.


കല്യാണം മുടക്കികൾ - BethlehemMatrimonial.com\n''ഊമക്കത്ത് അയക്കുന്നവർ ആരായാലും, നമ്മളെ ഗുണപ്പെടുത്താൻ ആഗ്രഹിക്കുന്നവരല്ല, നമുക്ക് നല്ലത് വരണം എന്ന് ആഗ്രഹിക്കുന്നവരാണെങ്കിൽ നമ്മളോട് നേരിട്ട് സംസാരിക്കുമായിരുന്നു. അഭ്യുദയകാംക്ഷി എന്നവകാശപ്പെടുന്ന ആളുകൾ പലപ്പോഴും സ്വന്തം ലാഭമായിരിക്കും കാംക്ഷിക്കുന്നത്, അല്ലെങ്കിൽ, മറ്റുള്ളവരെ വേദനിപ്പിക്കുന്നതിൽ ആനന്ദം കൊള്ളുന്ന മനോരോഗികളായിരിക്കും.\nഅസന്നിഗ്ധമായ ഭാഷയിൽ ഒരു രക്ഷകർത്താവ് തന്റെ അഭിപ്രായം പറഞ്ഞതോടെ 188-ാമത് വൈവാഹിക സംഗമത്തിന്റെ ചർച്ചകൾക്ക് ആവേശമായി.\n1. ലാഭേച്ഛ, പ്രതികാരം, മനോരോഗം ഇവയാണ് കല്യാണം മുടക്കലിന്റെ മൂലകാരണം എന്നും, ഊമകത്തുകൾക്ക് അധിക പ്രാധാന്യം കൊടുക്കരുത് എന്നും അഭിപ്രായം ഉയർന്നു.\n2. എങ്കിലും, നമുക്ക് ഏറ്റവും വിലപ്പെട്ടവരാകേണ്ടവരെക്കുറിച്ച് മോശമായത് കേട്ടാൽ വെറുതെയങ്ങ് തള്ളിക്കളയാൻ പറ്റുമോ? എന്ന മറുചോദ്യത്തിനും തുല്യ പ്രസക്തി ഉണ്ടായി.\nഇത്തരം സന്ദർഭങ്ങളിൽ പെട്ടെന്ന് പ്രതികരിക്കരുത്. സ്വന്തം വീട്ടിൽ പോലും, അനാവശ്യമായ പബ്ളിസിറ്റി കൊടുക്കരുത്. മുൻവിധി കൂടാതെ ആരോപണങ്ങളെക്കുറിച്ച് പരോക്ഷമായി എങ്കിലും അന്വേഷിക്കണം.\nപക്ഷെ എങ്ങനെ, എവിടെ അന്വേഷിക്കണം?\nഅന്വേഷണം എളുപ്പമാക്കാൻ, മറുപാർട്ടിയുമായി വീണ്ടും സംസാരിക്കണം, നമ്മളെക്കുറിച്ച് അന്വേഷിക്കുവാൻ ഉതകുന്ന വിവരങ്ങൾ അങ്ങോട്ട് നൽകുക. പഠിച്ച സ്ഥാപനങ്ങൾ, അദ്ധ്യാപകരുടെയും, സഹപാഠികളുടെയും പേരുകൾ, ജോലി ചെയ്ത സ്ഥാപനങ്ങൾ, സഹപ്രവർത്തകർ, സുഹൃത്തുക്കൾ, അയൽക്കാർ തുടങ്ങിയവരുടെ പേരുകൾ പറയുക. മറുപാർട്ടിക്ക് സമാന വിവരങ്ങൾ തിരികെ നൽകാൻ ഇത് പ്രചോദനമാകണം. ഇല്ലെങ്കിൽ ചോദിച്ച് അറിയണം. ഇവരോട് പരിചയക്കാർ വഴിയോ, നേരിട്ടോ ഗോപ്യമായി അന്വേഷിക്കുക.\nഅന്വേഷണങ്ങൾ തൃപ്തികരമല്ലെങ്കിൽ ആലോചന ഉപേക്ഷിക്കാം. തൃപ്തികരമാണെങ്കിൽ കൂടി കുടുംബനാഥനുമായി സ്വകാര്യമായി കാണുവാൻ അവസരം ഉണ്ടാക്കണം, വേണമെങ്കിൽ സ്വന്തം ചിലവിൽ നല്ല ഒരു റസ്റ്റോറന്റിൽ ലഞ്ചിന് ക്ഷണിക്കാം, പക്ഷെ മദ്യം അരുത്. രണ്ടോ മൂന്നോ ആളുമതി. തക്കതായ മുഖവുരയോടെ, മറ്റാരും കേൾക്കാതെ സംഭവം വസ്തുനിഷ്ടമായി തുറന്നു പറയുക.\nആവശ്യമെങ്കിൽ, ആരോപണവിധേയനായ ആളിനോട് നേരിട്ട്, തനിച്ച് സംസാരിക്കുവാൻ അനുവാദം ചോദിക്കാം. അനുവാദം ലഭിച്ചാൽ അവകാശമുള്ള രണ്ടുപേർ മാത്രമായി തുറന്ന് സംസാരിക്കുക. കാര്യങ്ങൾ ബോദ്ധ്യപ്പെട്ട് തൃപ്തികരമാണെങ്കിൽ ആലോചനയുമായി മുന്നോട്ട് പോകാം, അല്ലെങ്കിൽ രഹസ്യം സൂക്ഷിക്കുമെന്ന് ഉറപ്പ് പറഞ്ഞ് പിൻമാറാം.\nസംശയം ഉള്ളിൽ വെച്ചുകൊണ്ട്, മനസ്സില്ലാമനസ്സോടെ, വിവാഹത്തിന് ഒരുമ്പെടരുത്. കേട്ടപാതി കേൾക്കാത്തപാതി ആലോചനകൾ തള്ളുകയുമരുത്.\nവിവാഹത്തിനു മുമ്പുതന്നെ, പരീക്ഷണങ്ങളെ തുറന്ന സംഭാഷണവും, പരസ്പരവിശ്വാസവും കൊണ്ട് അതിജീവിക്കുവാൻ സാധിക്കുന്നുവെങ്കിൽ, അതല്ലേ ഏറ്റവും നല്ല പൊരുത്തം! ആ വിവാഹം വിജയിക്കും എന്ന് ഉറച്ചു വിശ്വസിക്കാമല്ലോ. അതിനുള്ള വിവേകത്തിനായി നമുക്ക് പ്രാർത്ഥിക്കാം, യോജിപ്പിക്കുന്നത് ദൈവമാണെന്ന ബോദ്ധ്യത്തോടെ..\nGeorge Kadankavil - November 2006


വീട്ടുകാരറിയാതെ കാമുകിയുമായി കടന്ന യുവാവ് സഞ്ചരിച്ച കാര് മതിലില് ഇടിച്ച് തകര്‍ന്നു | The car in which the young man was traveling with his girlfriend crashed into the wall – News18 Malayalam\nവീട്ടുകാരറിയാതെ കാമുകിയുമായി കടന്ന യുവാവ് സഞ്ചരിച്ച കാര് മതിലില് ഇടിച്ച് തകര്‍ന്നു\nപെണ്‍കുട്ടിയെ വീട്ടുകാരറിയാതെ യുവാവും ബന്ധുക്കളും ചേര്‍ന്ന് വിളിച്ചിറക്കിക്കൊണ്ട് പോവുകയായിരുന്നു\nമതിലില് ഇടിച്ച് തകര്‍ന്ന കാര്\nLast Updated : October 05, 2021, 09:06 IST\nതിരുവനന്തപുരം: വീട്ടുകാരറിയാതെ കാമുകിയുമായി കടന്ന യുവാവ് സഞ്ചരിച്ച കാര് മതിലില് ഇടിച്ച് തകര്‍ന്നു. അപകടത്തില് നാലു പേര്‍ക്ക് പരിക്കേറ്റു. തിരുവനന്തപുരം കോലിയക്കോടാണ് അപകടം ഉണ്ടായത്. വിഴിഞ്ഞത്തേക്ക് പോകുന്ന വഴി പെണ്‍കുട്ടിയുമായി വിഴിഞ്ഞത്തേക്ക് പോകുന്ന വഴി കോലിയക്കോട് പുലന്തുറയില് വെച്ച് സഞ്ചരിക്കുന്ന കാര് റോഡിനോട് ചേര്‍ന്നുള്ള മതിലിലിടിക്കുകയായിരുന്നു.\nഅപകടശേഷം പെണ്‍കുട്ടിയുമായി വീടുമായി പൊലീസ് ബന്ധപ്പെട്ടപ്പോഴാണ് പെണ്‍കുട്ടി വീട്ടില് ഇല്ലെന്ന് വീട്ടുകാര് മനസ്സിലാക്കിയത്. കോട്ടയം കാഞ്ഞിരപ്പള്ളിയിലുള്ള 18 വയസുള്ള പെണ്‍കുട്ടിയുമായി വിഴിഞ്ഞം സ്വദേശിയായ ഷമീര്(24) ഓണ്‍ലൈനിലൂടെ പരിചയപ്പെടുന്നത്.\nഷമീറുമായി പെണ്‍കുട്ടിയ്ക്ക് അടുപ്പം ഉള്ളതായി രക്ഷിതാക്കള്‍ക്ക് അറിയാമായിരുന്നു. എന്നാല് പെണ്‍കുട്ടിയ്ക്ക് 18 വയസ് മാത്രമേ ആയിട്ടുള്ളു അതിനാല് രണ്ടു വര്‍ഷം കഴിഞ്ഞ് വിവാഹത്തെക്കുറിച്ച് ആലോചിക്കാമെന്ന് രക്ഷിതാക്കള് പറഞ്ഞിരുന്നു.\nഎന്നാല് പെണ്‍കുട്ടിയെ വീട്ടുകാരറിയാതെ യുവാവും ബന്ധുക്കളും ചേര്‍ന്ന് വിളിച്ചിറക്കിക്കൊണ്ട് പോവുകയായിരുന്നു. അപകടത്തില് പെണ്‍കുട്ടിയ്ക്കും ഷമീറിന്റെ ബന്ധുക്കള്‍ക്കും പരുക്ക് പറ്റി. ഡ്രൈവര് ഉറങ്ങിപ്പോയതാണ് അപകടത്തിനിടയാക്കിയതെന്നാണ് സൂചന. അപകടത്തില് പരിക്കേറ്റ നാലുപേരെയും തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചു.\nമോട്ടര് വാഹന വകുപ്പിന്റെ വാഹന പരിശോധനയില് പിടിയിലായത് പ്ലസ്ടു വിദ്യാര്‍ഥി. കഴിഞ്ഞദിവസം 16 വയസുകാരന് വാഹനാപകടത്തില് മരിച്ച സാഹചര്യത്തില് കുട്ടിഡ്രൈവര്‍മാരെ കണ്ടെത്താന് എന്‍ഫോഴ്‌സ്‌മെന്റ് ആര്‍ടിഒജി അനന്തകൃഷ്ണന് പ്രത്യേക സ്‌ക്വാഡിന് രൂപം നല്‍കിയിരുന്നു. ഇതേ തുടര്‍ന്ന് നടത്തിയ പരിശോധനയിലാണ് 17കാരന് പിടിയിലായത്.\nFirst published: October 03, 2021, 14:35 IST


കൈയടികളിലേക്ക് ‘ഗംഗ’; ‘കൈയ്യടിക്കെടാ’ എന്ന് ‘ബാലന്‍ചേട്ടന്’ -\nകൈയടികളിലേക്ക് ‘ഗംഗ’; ‘കൈയ്യടിക്കെടാ’ എന്ന് ‘ബാലന്‍ചേട്ടന്’\nസംസ്ഥാന ചലച്ചിത്ര പുരസ്‌കാര വിതരണ വേദിയില് താരങ്ങളായി വിനായകനും മണികണ്ഠനും. മികച്ച നടനുള്ള പുരസ്‌കാരം നേടിയ വിനായകനും സ്വഭാവനടനുള്ള പുരസ്‌കാരം ലഭിച്ച മണികണ്ഠനുമാണ് തലശ്ശേരിയില് ഇന്നലെ നടന്ന അവാര്‍ഡ്‌നിശയില് ഏറ്റവുമധികം കൈയ്യടി വാങ്ങിയത്. പ്രേക്ഷകപ്രീതിയും നിരൂപകശ്രദ്ധയും നേടിയ രാജീവ് രവി ചിത്രം 'കമ്മട്ടിപ്പാട'ത്തിലെ അഭിനയത്തിനാണ് ഇരുവര്‍ക്കും പുരസ്‌കാരം ലഭിച്ചത്.\nമികച്ച നടിയ്ക്കുള്ള പുരസ്‌കാരം സുരഭി ലക്ഷ്മി സ്വീകരിക്കുന്നു\nപിന്നാലെ 'കമ്മട്ടിപ്പാട'ത്തെ 'ബാലന്‍ചേട്ടനെ' അവതരിപ്പിച്ച് അരങ്ങേറ്റം വിസ്മയമാക്കിയ മണികണ്ഠന്റെ പേര് വിളിച്ചു. സിനിമയിലെ 'ബാലന്‍ചേട്ടന്റെ' ഹിറ്റ് ഡയലോഗ് ആവര്‍ത്തിച്ചു മണികണ്ഠന്. സ്‌റ്റേജിലേക്കുള്ള വരവില് ആംഗ്യത്തോടെ 'കൈയടിക്കെടാ' എന്ന ഡയലോഗിനും കൈയടികളുടെ പൂരം.\nമികച്ച നടനുള്ള പുരസ്‌കാരം വിനായകന് സ്വീകരിക്കുന്നു